<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#0063a3"}}} -->
<p class="has-text-align-center has-vce-bg-color has-text-color has-background" style="background-color:#0063a3;font-size:22px"><strong>"พัชรินทร์"หวดปราบสาวญี่ปุ่น<br>เข้ารอบศึกลูกสักหลาดเอสเอที</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 รายการ "ไอทีเอฟ โปร เซอร์กิต พรีเซนเต็ด บาย เอสเอที" สนามที่ 4 ชิงเงินรางวัลรวม 25,000 ดอลลาร์สหรัฐ หรือประมาณ 863,500 บาท และรายการ "ไอทีเอฟ เมนส์ เซอร์กิต ทัวร์ 2023 (1)" ชิงเงินรางว้ลรวม 15,000 ดอลลาร์สหรัฐ หรือประมาณ 518,100 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 30 พ.ค.2566 เป็นการแข่งขันเมนดรอว์ วันแรก
       ประเภทหญิงเดี่ยว รอบแรก (สาย 32) "อีฟ" พัชรินทร์ ชีพชาญเดช นักเทนนิสไทย อายุ 28 ปี มือ 632 ของโลก ที่ในรายการนี้ถูกจัดให้เป็นเต็ง 8 ประเดิมสนามกับ นัตสึโฮะ อะราคาวะ นักเทนนิสญี่ปุ่น อายุ 25 ปี มือ 713 ของโลก โดยคู่นี้ใช้เวลาแข่งขันเกือบ 2 ชั่วโมง หลังจากเรียกฟอร์มเก่งออกมาสู้กันอย่างเต็มที่ สาวญี่ปุ่นเสิร์ฟได้ 5 เอซ แต่เสียถึง 7 ดับเบิลฟอลท์ ในขณะที่ สาวไทยเสียไป 5 ดับเบิลฟอลท์ และพยายามเล่นให้ได้ตามมาตรฐานของตัวเอง จนคว้าชัยได้สำเร็จ สรุป พัชรินทร์ ชนะ 2-0 เซต 7-6 ไทเบรก 7-4 และ 6-3 ผ่านเข้ารอบสองหรือ 16 คนสุดท้าย ไปรอพบผู้ชนะระหว่าง ดาชา อิวาโนว่า จากสหรัฐฯ กับ อึ้ง หม่าน หยิง แม็กกี้ จากฮ่องกง
       ด้านชายเดี่ยว รอบแรก (สาย 32) "จูเนียร์" วิชยา ตรงเจริญชัยกุล นักหวดไทยวัย 28 ปี มือ 924 ของโลก ออกแรงหวดถึง 2 ชั่วโมง 32 นาที กับ มานิช สุเรชกุมาร หนุ่มอินเดียวัย 23 ปี มือ 737 ของโลก และเป็นเต็ง 7 ของรายการ ก่อนจะปราชัยไปอย่างน่าเสียดาย 1-2 เซต 4-6, 7-6 ไทเบรก 7-5 และ 4-6 ตกรอบแรก รับเงินรางวัลปลอบใจ 156 ดอลลาร์สหรัฐ หรือประมาณ 5,388 บาท ในขณะที่หนุ่มอินเดียผ่านเข้ารอบสองต่อไป
       ในส่วนผลการแข่งขันคู่อื่น ๆ มีดังนี้ ประเภทหญิงเดี่ยว รอบแรก ธมจันทร์ มอมขุนทด (ไวลด์การ์ด) แพ้ ไวเดฮี เจ้าดารี (มือวาง 4-อินเดีย) 1-6, 1-6 ฮารุนะ อะราคาวะ (มือวาง 3-ญี่ปุ่น) ชนะ ซาร่า นายาร์ (ออสเตรเลีย) 6-4, 6-4 ด้านชายเดี่ยว กฤติน โกยกุล (ไวลด์การ์ด) ชนะ ธนเพชร ฉันทะ (ไวลด์การ์ด) 6-3, 6-4
       ทางด้าน หญิงคู่ รอบแรก พัณณิน โควาพิทักษ์เทศ-ลัลนา ธาราฤดี (คู่วาง 2) ชนะ วราภรณ์ เมืองโพธิ์-ณัชชารีย์ ธีรโชติจิรานนท์ 6-0, 6-0 เวียร่า ดีเพิ่ม-กมลวรรณ ยอดเพ็ชร แพ้ จิสะ โฮโซนุมะ-อึ้ง หม่าน หยิง แม็กกี้ (ญี่ปุ่น-ฮ่องกง) 6-1, 5-7 และซูเปอร์ไทเบรก 6-10 พิมพ์ลภัส ลิม-พิมพ์มาดา ลิม แพ้ ซีล เดไซ(อินเดีย)-อนาสตาเซีย ซูโคตินา (คู่วาง 4) 3-6, 2-6
       ชมภู่ทิพย์ จันดาเขต-ธมจันทร์ มอมขุนทด ชนะ สลักทิพย์ อุ่นเมือง-พิมพ์มาดา ทองคำ 6-4, 3-6 และซูเปอร์ไทเบรก 11-9 อัญชิสา ฉันทะ-พัชรินทร์ ชีพชาญเดช แพ้ โมนิค แบร์รี่-วิเวียน หยาง (นิวซีแลนด์) 5-7, 6-7(3-7)
       ชายคู่ รอบแรก แม็กซิมัส ภราพล โจนส์-ฐานทัพ สุขสำราญ (คู่วาง 1) ชนะ ณัฐสิทธิ์ กุลสุวรรณ์-พล วัฒนกูล (ไวลด์การ์ด) 7-6(9), 7-5 เครดิต ไชยรินทร์-ธนเพชร ฉันทะ ชนะ ณัฏฐญุตม์ นิธิธนนนต์-อนพัช ทิมางกูร 6-3, 6-2
       ยุทธนา เจริญผล-กษิดิศ สำเร็จ ชนะ นิติน กุมาร ซินฮา-มานิช สุเรชกุมาร 6-2, 7-6(6) พลภูมิ โควาพิทักษ์เทศ-วิชยา ตรงเจริญชัยกุล แพ้ โอเรล คิมไฮ-คาซึกิ นิชิวะกิ (อิสราเอล-ญี่ปุ่น) 3-6, 2-6</code></pre>
<!-- /wp:code -->

<!-- wp:image {"id":37530,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/05/IMG_1355-1024x683.jpeg" alt="" class="wp-image-37530"/></figure>
<!-- /wp:image -->