<p style="text-align: center;"><strong><span style="font-size: 14pt;">"เพียงธาร-พัชรินทร์" ลิ่วรอบ 2 เทนนิสอาชีพบาย เอส เอ ที</span></strong></p>
<p style="text-align: left;">การแข่งขันเทนนิสอาชีพหญิง “ไอทีเอฟ โปร เซอร์กิต 2018 พรีเซนเต็ด บาย เอส เอ ที" ชิงเงินรางวัลรวม 25,000 ดอลลาร์สหรัฐ หรือราว 825,000 บาท สัปดาห์ที่ 3 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 7 ส.ค. หญิงเดี่ยว รอบแรก "เอิร์ธ" เพียงธาร ผลิพืช นักเทนนิสหญิงทีมชาติไทยชุดเอเชี่ยนเกมส์ ครั้งที่ 18 วัย 25 ปี มือวางอันดับ 5 และมือ 275 ของโลก พบกับดาวรุ่งไทยวัย 15 ปี "แน็ต” พัณณิน โควาพิทักษ์เทศ ทีมชาติชุดเอเชี่ย<span class="text_exposed_show">นเกมส์ ครั้งที่ 18 และมือ 1,063 ของโลก ซึ่งได้ไวลด์การ์ดเข้าแข่งขัน ปรากฏว่า เพียงธาร อาศัยชั้นเชิงและประสบการณ์ที่เหนือกว่า เอาชนะไป 2 เซตรวด 6-3, 6-3 ใช้เวลาแข่งขัน 1 ชั่วโมง 34 นาที ผ่านเข้ารอบสอง พบกับ เคย์ลาห์ แมคฟี จากออสเตรเลีย ที่ชนะ ธมจันทร์ มอมขุนทด สาวไทย มาได้ 2-0 เซต 6-3, 6-1</span></p>

<div class="text_exposed_show">

ด้าน "อีฟ" พัชรินทร์ ชีพชาญเดช นักหวดสาวไทย วัย 23 ปี มือ 606 ของโลก ที่ฝ่าด่านเข้ามาจากรอบคัดเลือก คว้าชัยได้อีกครั้ง หลังหวดเอาชนะ มิสะ อีกูชิ มือ 446 ของโลก จากญี่ปุ่น 2-0 เซต 6-1, 7-6(3) ใช้เวลาแข่งขัน 1 ชั่วโมง 19 นาที ผ่านเข้ารอบสอง พบกับ ซูซาน่า ซโลโชว่า จากสโลวาเกีย ที่เข้ามาจากรอบคัดเลือก และเมนดรอว์ รอบแรก สามารถเอาชนะ เนกธา เบนส์ มือวาง 8 จากออสเตรเลีย 2-0 เซต 6-4, 6-2

ส่วนผลการแข่งขันคู่อื่น หญิงเดี่ยว รอบแรก ไหม ณภัทร นิรันดร (ไวล์ดการ์ด-ไทย) แพ้ บาร์โบร่า สเตฟโคว่า (เช็ก) 3-6, 1-6, คิม ดาบิน (เกาหลีใต้) ชนะ จิฮิโระ มูรามัทสึ (ญี่ปุ่น) 6-1, 6-1, จาง หลิง (มือวาง7-ฮ่องกง) ชนะ มิฮิกา ยาดาฟ (อินเดีย) 6-7(6-8), 6-1, 6-4, คาร์มาน ธันดี้ (มือวาง1-อินเดีย) ชนะ ยูอูกิ ทานากะ (ญี่ปุ่น) 6-3, 6-2

ขณะที่ หญิงคู่ รอบแรก พัณณิน โควาพิทักษ์เทศ /ธมจันทร์ มอมขุนทด (คู่ไวลด์การ์ด-ไทย) ชนะ มิสะ อีกูชิ /อกิโกะ โยชิโตมิ (ญี่ปุ่น) 3-6, 6-2, 10-7, ชนิกานต์ ศิลกุล /วรัญญา วงค์เทียนชัย (ไทย) แพ้ ฮิโรโกะ คูวาตะ /จุนริ นามิกาตะ (คู่มือวาง2-ญี่ปุ่น) 4-6, 2-6<img class="alignnone size-full wp-image-13986" src="https://www.bucket.cloudaccess9.com/ltatorg/2018/08/38612216_1939078042781821_3627397166223327232_n.jpg" alt="" width="960" height="639" /><img class="alignnone size-full wp-image-13988" src="https://www.bucket.cloudaccess9.com/ltatorg/2018/08/38612562_1939078299448462_700584598488219648_n.jpg" alt="" width="960" height="640" /><img class="alignnone size-full wp-image-13998" src="https://www.bucket.cloudaccess9.com/ltatorg/2018/08/38641237_1939080976114861_8044913296656039936_n.jpg" alt="" width="960" height="640" />

</div>