<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>สนุกแน่! พัชรินทร์ ตัดเชือก อัญชิสา<br>ไทยชิงกันเองศึกหญิงคู่ "แคล-คอมพ์"</strong></p>
<!-- /wp:paragraph -->

<!-- wp:paragraph -->
<p><a></a> นักเทนนิสไทยทะลุตัดเชือกกันเอง ในการแข่งขันเทนนิสนานาชาติ ไอทีเอฟ เวิลด์ เทนนิส ทัวร์ รายการ แคล-คอมพ์ แอนด์ ซีซีเอยู อินดัสตรี 4.0 ไอทีเอฟ เวิลด์ เทนนิส ทัวร์ 2025 ชิงเงินรางวัลรวม 15,000 ดอลลาร์สหรัฐ หรือประมาณ 509,700 บาท ที่อารีน่า หัวหิน จ.ประจวบคีรีขันธ์ เมื่อวันที่ 14 พ.ย. 2568</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบก่อนรองชนะเลิศ "อีฟ" พัชรินทร์ ชีพชาญเดช นักหวดไทย มือ 451 ของโลก พ่วงด้วยมือวางอันดับ 1 ของรายการ ต้องออกแรงหวดถึง 2 ชั่วโมง ก่อนจะปราบฟอร์มสดของ หวัง เจีย อี้ มือวาง 5 จากจีน และมือ 759 ของโลก ลงได้ โดย พัชรินทร์ ชนะไปด้วยสกอร์ 6-3 และ 7-6 ไทเบรก 7-2 ทะลุสู่รอบรองชนะเลิศทันที</p>
<!-- /wp:paragraph -->

<!-- wp:paragraph -->
<p>ส่วนอีกคู่ "ออมสิน" อัญชิสา ฉันทะ นักเทนนิสชาวประจวบคีรีขันธ์ มือวาง 3 ของรายการ มือ 510 ของโลก ขับเคี่ยวชิงโควตาเข้ารอบกับนักหวดรุ่นพี่ "เอิร์ธ" เพียงธาร ผลิพืช มือวาง 8 ของรายการ มือ 836 ของโลก และเป็น อัญชิสา ที่ทำได้ดีในเกมสำคัญ กระทั่งเป็นฝ่ายชนะไป 2-0 เซต 7-5 และ 6-4</p>
<!-- /wp:paragraph -->

<!-- wp:paragraph -->
<p>ทั้งนี้ จากสายการแข่งขันประเภทหญิงเดี่ยว ในรอบรองชนะเลิศ อัญชิสา จะตัดเชือกกับ พัชรินทร์ ส่วนอีกคู่ หลี่ จงหยู มือวาง 2 จากจีน จะตัดเชือกกับ หวัง หยู่หาน มือวาง 7 จากจีน ที่ในรอบก่อนรองฯ ชนะ "แต้ว" ทรรศพร นาคหล่อ ของไทยมาได้ 6-3, 6-0</p>
<!-- /wp:paragraph -->

<!-- wp:paragraph -->
<p>ขณะที่ประเภทหญิงคู่ เข้าสู่รอบรองชนะเลิศ ทรรศพร นาคหล่อ กับ ลีเดียร์ พอดโกริชานี่ ลูกครึ่งไทย-รัสเซีย ช่วยกันหวดโค่นคู่มือวาง 1 นัตสึโฮะ อาราคาวะ จากญี่ปุ่น กับ เมเรล โฮดท์ จากเนเธอร์แลนด์ โดยคู่ไทยเอาชนะได้ 2 เซตรวด 6-1, 6-2 ผ่านเข้าชิงชนะเลิศได้เป็นคู่แรก</p>
<!-- /wp:paragraph -->

<!-- wp:paragraph -->
<p>ทางด้าน พัชรินทร์ ชีพชาญเดช กับ กมลวรรณ ยอดเพ็ชร ซึ่งเป็นคู่มือวาง 3 ของรายการ ก็ทำผลงานได้ไม่น้อยหน้า ผนึกกำลังเอาชนะ นานะ คาวากิชิ กับ มิยุ นาคาชิมะ ซึ่งเป็นคู่มือวาง 2 จากญี่ปุ่น ได้ 2 เซตรวด 6-3, 6-4</p>
<!-- /wp:paragraph -->

<!-- wp:paragraph -->
<p>ฉะนั้น คู่ชิงชนะเลิศ จะเป็นการพบกันระหว่างสาวไทย ทรรศพร, ลีเดียร์ พบกับ พัชรินทร์, กมลวรรณ และยังเป็นการการันตีแชมป์อยู่ในบ้านอีกด้วย</p>
<!-- /wp:paragraph -->

<!-- wp:image {"id":53170,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/11/581965670_1273567884806191_1191538882630008719_n-1024x683.jpg" alt="" class="wp-image-53170"/></figure>
<!-- /wp:image -->