<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#001ca3"}}} -->
<p class="has-text-align-center has-vce-bg-color has-text-color has-background" style="background-color:#001ca3;font-size:22px"><strong>ทีมหวดหญิงไทย "ยู 16" ปราบเวียดนาม 3 คู่รวด</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสชิงแชมป์โลก ประเภทเยาวชนทีมหญิง รุ่นอายุไม่เกิน 16 ปี รายการ "2024 บิลลี จีน คิง คัพ จูเนียร์" รอบคัดโซนเอเชีย/โอเชียเนีย แข่งขันคอร์ตดิน ณ เมืองเชิมเคนท์ ประเทศคาซัคสถาน เมื่อวันที่ 17 พ.ค. 2567 เป็นการแข่งขันรอบจัดอันดับ โดยทีมนักหวดเยาวชนหญิงไทย แข่งขันรอบจัดอันดับ 13-16 และพบกับ ทีมเวียดนาม
  คู่แรกเป็นการแข่งขันประเภทเดี่ยวมือสอง "น้องออมสิน" พิชญาภัค ศรีมุกข์ ลงสนามทำหน้าที่ และทำให้กองเชียร์สมหวัง เมื่อเอาชนะ ควาง วี แทรม ของเวียดนาม ได้แบบไม่เสียเกม 6-0 และ 6-0
  ตามมาด้วยการแข่งขันประเภทเดี่ยวมือหนึ่ง "น้องมินนี่" ปารมี ทัดแก้ว ดวลแร็กเกตกับ เหวียน ง็อก ถุย คานห์ ผลปรากฏว่า ปารมี ของไทย สามารถเอาชนะได้ 2 เซตรวด ด้วยสกอร์ 6-4 และ 6-2
  จากนั้นประเภทหญิงคู่ "น้องอิ๊ก" ธฤตา หงษ์หยก จับคู่กับ พิชญาภัค ศรีมุกข์ ผนึกกำลังช่วยกันหวดเอาชนะ เหวียน ง็อก ถุย คานห์ และ วู คานห์ เฟือง ได้แบบไม่ยาก 6-1 และ 6-1 ส่งผลให้ทีมไทยชนะทีมเวียดนาม 3-0 คู่ และจะไปชิงอันดับ 13 กับทีมอินโดนีเซีย ที่ชนะ ศรีลังกา 2-1 คู่ ในขณะที่ เวียดนาม จะไปชิงหนีบ๊วยกับ ศรีลังกา</code></pre>
<!-- /wp:code -->

<!-- wp:image {"id":43062,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4458-1024x576.jpeg" alt="" class="wp-image-43062"/></figure>
<!-- /wp:image -->