<!-- wp:paragraph {"align":"center","style":{"typography":{"fontSize":20},"color":{"background":"#c7cbfd"}}} -->
<p class="has-text-align-center has-background" style="background-color:#c7cbfd;font-size:20px"><strong>"พัชรินทร์" ปราบญี่ปุ่น 2 เซตผงาดแชมป์ SATกษิดิศขึ้นแท่นอันดับ 1 ศึกไอทีเอฟที่วลัยลักษณ์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 เทนนิสหญิง W35 รายการ ITF WORLD TENNIS TOUR PRESENTED BY SAT (4) ชิงเงินรางวัลรวม 25,000 ดอลลาร์สหรัฐ หรือประมาณ 885,500 บาท และเทนนิสชาย M15 รายการ ITF WORLD TOUR (M4) ชิงเงินรางวัลรวม 15,000 ดอลลาร์สหรัฐ หรือประมาณ 531,300 บาท รวม 2 รายการอยู่ที่ 1,416,800 บาท ที่สนามเทนนิส สนามกีฬากลางตุมปัง ม.วลัยลักษณ์ จ.นครศรีธรรมราช เมื่อวันที่ 7 ก.ค. 2567 เป็นวันสุดท้าย พลเอก ดร.สุภมนัส ภารพบ ประธานอนุกรรมการติดตามผลการดำเนินโครงการของกองทุนพัฒนาการกีฬาแห่งชาติ ให้เกียรติเป็นประธานในพิธีมอบรางวัลแก่นักกีฬา และร่วมชมการแข่งขันรอบชิงชนะเลิศ ซึ่งมีนักเทนนิสไทยผ่านเข้ารอบชิงชนะเลิศได้ทั้งประเภทชายเดี่ยวและหญิงเดี่ยว เริ่มจากหญิงเดี่ยว "อีฟ" พัชรินทร์ ชีพชาญเดช นักหวดสาวขอนแก่น วัย 29 ปี มืออันดับ 627 ของโลก ชิงชนะเลิศกับ เคียวกะ โอคามูระ สาวญี่ปุ่น วัย 28 ปี ที่มีอันดับโลกสูงกว่าอยู่ที่ 367 ของโลก และยังเป็นมือวางอันดับ 2 ของรายการ</p>
<!-- /wp:paragraph -->

<!-- wp:paragraph -->
<p>ผลการแข่งขัน ปรากฏว่า เป็น พัชรินทร์ ที่เล่นได้ดี ไม่หวั่นแม้เป็นรอง จนคว้าชัยชนะได้ทั้งสองเซต ด้วยสกอร์ 6-2 และ 6-3 ในเวลา 1 ชั่วโมง 23 นาที ส่งให้ พัชรินทร์ ขึ้นแท่นแชมป์ทันที ซึ่งนับเป็นแชมป์ W35 รายการแรกของเจ้าตัว และเป็นการได้แชมป์หญิงเดี่ยวรายการที่ 6 บนเส้นทางไอทีเอฟอาชีพ สำหรับ พัชรินทร์ ได้รับเงินรางวัล จำนวน 3,935 ดอลลาร์สหรัฐ หรือประมาณ 139,377 บาท พร้อมคะแนนสะสมอันดับโลก 35 แต้ม ส่วน เคียวกะ ได้รับ 2,107 ดอลลาร์สหรัฐ หรือประมาณ 74,629 บาท และคะแนน 23 แต้ม ด้านชายเดี่ยว รอบชิงชนะเลิศ "บูม" กษิดิศ สำเร็จ นักหวดวัย 23 ปี ดีกรีทีมชาติไทยชุดคว้าแชมป์เทนนิส "2024 เดวิสคัพ" โซนเอเชีย/โอเชียเนีย กลุ่ม 3 มือวางอันดับ 6 ของรายการนี้ และเป็นมืออันดับ 788 ของโลก ดวลแร็กเกตกับ มิตสึกิ เหว่ย คัง ลีออง จากมาเลเซีย มือวางอันดับ 7 และมืออันดับ 791 ของโลก ที่เคยได้แชมป์ชายเดี่ยว M15 นครศรีธรรมราช เมื่อปีที่แล้ว</p>
<!-- /wp:paragraph -->

<!-- wp:paragraph -->
<p>ผลการแข่งขัน ปรากฏว่า เป็น กษิดิศ ที่โชว์ฟอร์มได้ดี ทั้งลูกเสิร์ฟที่ทรงพลัง ซึ่งแมทช์นี้เสิร์ฟเอซได้ถึง 9 ครั้ง และยังวางบอลท้ายคอร์ตได้สวยงามอีกหลายลูก ก่อนเอาชนะได้ 2 เซตรวด 6-4 และ 6-3 ในเวลา 1 ชั่วโมง 44 นาที ส่งผลให้ กษิดิศ คว้าแชมป์ไปครองทันที ซึ่งนับเป็นแชมป์ไอทีเอฟรายการที่ 2 โดย กษิดิศ ในฐานะแชมป์ ได้รับเงินรางวัล จำนวน 2,160 ดอลลาร์สหรัฐ หรือประมาณ 76,507 บาท พร้อมคะแนนสะสมอันดับโลก 15 แต้ม ส่วน มิตสึกิ รองแชมป์ ได้รับ จำนวน 1,272 ดอลลาร์สหรัฐ หรือประมาณ 45,054 บาท และคะแนน 8 แต้ม</p>
<!-- /wp:paragraph -->

<!-- wp:image {"id":44065,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/449938666_892400446256272_9199470168608291093_n-1024x683.jpg" alt="" class="wp-image-44065"/></figure>
<!-- /wp:image -->