<!-- wp:paragraph {"align":"center","style":{"typography":{"fontSize":22},"color":{"background":"#97dbf8"}}} -->
<p class="has-text-align-center has-background" style="background-color:#97dbf8;font-size:22px"><strong>"แพตตี้"คว่ำเต็ง3"กษิดิศ"โค่นมือวาง<br>ฉลองสงกรานต์-หวดอาชีพที่เชียงราย </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 รายการ "ไอทีเอฟ วีเมนส์ เอเชีย/โอเชียเนีย ครั้งที่ 2" ชิงเงินรางวัลรวม 25,000 ดอลลาร์สหรัฐ หรือประมาณ 837,500 บาท และ "ไอทีเอฟ เมนส์ เอเชีย/โอเชียเนีย ครั้งที่ 2" ชิงเงินรางวัลรวม 15,000 ดอลลาร์สหรัฐ หรือประมาณ 502,500 บาท ณ สนามเทนนิส อบจ.เชียงราย ภายใต้มาตรการป้องกันโรคโควิด-19 เมื่อวันที่ 13 เม.ย. เป็นการแข่งขันรอบแรก (สาย 32 คน)</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบแรก "แพตตี้" พิมพ์รดา จัตวาพรวนิช นักเทนนิสทีมชาติไทย วัย 18 ปี มือ 1116 ของโลก ที่ได้ไวลด์การ์ดเข้าร่วมการแข่งขัน โชว์ฟอร์มได้ยอดเยี่ยม ล้มเต็ง 3 ของรายการ จิฮิโระ มุรามัตสึ นักหวดสาวญี่ปุ่น วัย 23 ปี มือ 349 ของโลก ได้สำเร็จ 2-0 เซต 6-4, 6-4 พิมพ์รดา ฉลุยสู่รอบสองหรือ 16 คนสุดท้าย รอพบผู้ชนะระหว่าง ฮั่น ซินหยุน จากจีน และ ทาเลีย กิ๊บสัน จากออสเตรเลีย</p>
<!-- /wp:paragraph -->

<!-- wp:paragraph -->
<p>ด้าน "บูม" กษิดิศ สำเร็จ นักหวดหนุ่มไทย วัย 21 ปี มือ 1280 ของโลก ที่ได้ไวลด์การ์ดเข้าร่วมการแข่งขัน ก็ผ่านเข้าสู่รอบสอง ในประเภทชายเดี่ยว หลังจากเอาชนะ คอนสแตนติน คราฟชุก หนุ่มรัสเซีย มือ 535 ของโลก และเป็นมือวาง 6 ของรายการ ได้ 2-0 เซต ด้วยสกอร์ 6-3, 6-3</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสไทยรายอื่น หญิงเดี่ยว รอบแรก ลัลนา ธาราฤดี ชนะ ลี เป่ย ฉี (ไต้หวัน) 6-3, 6-4 ชมภู่ทิพย์ จันดาเขต แพ้ โกซาล ไอนิตดิโนว่า (คาซัคสถาน) 6-4, 2-6 และ 0-6 พัชรินทร์ ชีพชาญเดช แพ้ เอมี่ ซู (สหรัฐฯ) 3-6, 6-7(6-8) ลักษิกา คำขำ ชนะ ภาวินี ร่วมรักษ์ 6-0, 6-0</p>
<!-- /wp:paragraph -->

<!-- wp:paragraph -->
<p>ชายเดี่ยว รอบแรก ปรัชญา อิสโร แพ้ เอารี่น์ เรย์เนล (ฝรั่งเศส) 6-7(2-7), 1-6 วิชยา ตรงเจริญชัยกุล แพ้ โอเรล คิมฮี (อิสราเอล) 6-4, 1-6, 0-4Ret. (เจ็บศอกขวา) ธนภัทร นิรันดร แพ้ สิดหาร์ธ ราวัต (มือวาง4-อินเดีย) 4-6, 4-6 อนพัช ทิมางกูร แพ้ เดย์เน เคลลีย์ (มือวาง5-ออสเตรเลีย) 2-6, 2-6 จิรัฏฐ์ นวสิริสมบูรณ์ แพ้ ลี ฮวง นัม (มือวาง3-เวียดนาม) 2-6, 4-6</p>
<!-- /wp:paragraph -->

<!-- wp:paragraph -->
<p>หญิงคู่ รอบแรก (16 คู่) พัชรินทร์ ชีพชาญเดช-พัณณิน โควาพิทักษ์เทศ ชนะ เพียงธาร ผลิพืช-เกา ซินหยู (จีน) 6-3, 6-7(5-7) และซูเปอร์ไทเบรก 11-9 ส่วนชายคู่ รอบแรก ปรัชญา อิสโร-ฐานทัพ สุขสำราญ ชนะคู่อินเดีย ริชี่ เรดดี้-อิชาเคว เอ็กบัล 7-6(4) และ 6-4</p>
<!-- /wp:paragraph -->

<!-- wp:image {"id":31584,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/04/278537818_5230629636959962_6293253721815963955_n-1024x683.jpg" alt="" class="wp-image-31584"/></figure>
<!-- /wp:image -->