<!-- wp:paragraph {"align":"center","style":{"typography":{"fontSize":18},"color":{"background":"#efeab2"}}} -->
<p class="has-text-align-center has-background" style="background-color:#efeab2;font-size:18px"><strong>"กษิดิศ" ล้มเต็ง 2 ทะลุชิงฯ สำเร็จ<br>"ลักส์-ซีเจ" แชมป์คู่เทนนิสไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 เก็บคะแนนสะสมอันดับโลก "ไทยแลนด์-ไอทีเอฟ เทนนิส ทัวร์" ครั้งที่ 1 ชิงเงินรางวัลรวม รายการละ 25,000 ดอลลาร์สหรัฐ หรือประมาณ 819,250 บาท (รวมชาย-หญิง 50,000 ดอลลาร์สหรัฐ หรือประมาณ 1,638,500 บาท) ที่สนามกีฬาเทนนิส องค์การบริหารส่วนจังหวัดเชียงราย เมื่อวันที่ 4 มิ.ย. 2565 มีพิธีมอบรางวัล โดยได้รับเกียรติจาก นางอทิตาธร วันไชยธนวงศ์ นายกองค์การบริหารส่วนจังหวัดเชียงราย เป็นประธานในพิธี
       ประเภทเดี่ยวเป็นรอบรองชนะเลิศ ในประเภทชายเดี่ยว "บูม" กษิดิศ สำเร็จ นักหวดหนุ่มวัย 21 ปี ที่เพิ่งร่วมทีมชาติไทยคว้าเหรียญทองประเภททีมชายในศึกซีเกมส์ ครั้งที่ 31 และปัจจุบันเป็นมือ 1 ของไทย มือ 985 ของโลก สู้กับ เดย์น เคลลีย์ นักหวดวัย 31 ปี จากออสเตรเลีย เต็ง 2 ของรายการ มือ 466 ของโลก ได้อย่างสนุก และสุดท้ายเป็น กษิดิศ ที่ล้มเต็ง 2 เอาชนะได้ 2-0 เซต 6-4, 7-5 ผ่านเข้าชิงชนะเลิศกับ คอนสแตนติน คราฟชุค เต็ง 5 จากรัสเซีย ที่ตัดเชือกชนะ ชูว ยู่ เชียว เต็ง 1 จากไต้หวัน 7-5, 7-6(4) โดยนับเป็นการผ่านเข้าชิงชนะเลิศในการเล่นระดับอาชีพได้เป็นครั้งแรกของกษิดิศ
       ประเภทหญิงเดี่ยว นักหวดไทยโคจรมาพบกัน "เอิร์ธ" เพียงธาร ผลิพืช วัย 29 ปี มือวาง 2 และมือ 378 ของโลก พบกับ "ลักส์" ลักษิกา คำขำ วัย 28 ปี มือวาง 4 และมือ 458 ของโลก โดยคู่นี้พบกันมาแล้ว 4 ครั้ง ลักษิกาชนะ 3 ครั้ง รวมถึงครั้งล่าสุดในรอบชิงชนะเลิศ "ไอทีเอฟ วีเมนส์ เอเชีย/โอเชียเนีย" ครั้งที่ 2 ที่เชียงราย เมื่อวันที่ 17 เม.ย.2565 ลักษิกาชนะ 6-3, 6-3 ส่วนในแมทช์นี้เป็น เพียงธาร ที่เล่นได้ดี เอาชนะได้ 2 เซตรวด 7-6(8) และ 6-3 ผ่านเข้าชิงชนะเลิศกับ เกา ซินหยู จากจีน ที่เข้ามาจากรอบคัดเลือก และตัดเชือกเอาชนะ นาโอะ ฮิบิโนะ มือวาง 1 จากญี่ปุ่น 6-4, 6-4
       แม้พลาดเข้าชิงชนะเลิศในประเภทเดี่ยว แต่ ลักษิกา สามารถคว้าแชมป์ประเภทหญิงคู่ได้สำเร็จ หลังจากผนึกกำลังกับ โมโมโกะ โกโบริ จากญี่ปุ่น ในฐานะคู่มือวาง 4 ของรายการ ช่วยกันหวดเอาชนะ มิซากิ มัตสึดะ และ นาโฮะ ซาโตะ สองนักหวดญี่ปุ่น คู่มือวาง 3 ของรายการ 2-0 เซต 6-3 และ 6-3 โดยคู่ของ ลักษิกา จะได้รับเงินรางวัลร่วมกัน 1,437 ดอลลาร์สหรัฐ หรือประมาณ 47,090 บาท พร้อมคะแนนสะสม 50 แต้ม ส่วนคู่รองแชมป์ได้รับเงินร่วมกัน 719 ดอลลาร์สหรัฐ หรือประมาณ 23,561 บาท พร้อมคะแนนสะสม 30 คะแนน
       ขณะที่ประเภทชายคู่ รอบชิงชนะเลิศ "ซีเจ" คงทรัพย์ คงคา นักเทนนิสไทย และ ชินทาโร่ อิมาอิ จากญี่ปุ่น ล้มคู่ของ ชูว ยู่ เชียว จากไต้หวัน และ ซุน ฟาจิง จากจีน คู่มือวาง 1 ของรายการ 2-1 เซต 6-4, 1-6 และซูเปอร์ไทเบรก 10-8 ทำให้คู่ของ คงทรัพย์ คว้าแชมป์ไปครอง พร้อมรับเงินรางวัลร่วมกัน 1,550 ดอลลาร์สหรัฐ หรือประมาณ 50,793 บาท พร้อมคะแนนสะสม 25 คะแนน ส่วนคู่รองแชม์ได้รับ 900 ดอลลาร์สหรัฐ หรือประมาณ 29,493 บาท พร้อมคะแนนสะสม 16 คะแนน</code></pre>
<!-- /wp:code -->

<!-- wp:image {"id":32306,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/06/67AD268F-FDC0-4E86-A07B-2E8EEF69AD61-1024x683.jpeg" alt="" class="wp-image-32306"/></figure>
<!-- /wp:image -->