<!-- wp:paragraph {"align":"center","style":{"typography":{"fontSize":20},"color":{"background":"#adc2cb"}}} -->
<p class="has-text-align-center has-background" style="background-color:#adc2cb;font-size:20px"><strong>"พลอยเพชร-ธรรมะ" โชว์ฟอร์มมือวาง 1 ทะลุรอบรองฯ เทนนิสเยาวชนประเทศไทย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 63 ประจำปี 2568 ชิงถ้วยพระราชทาน พระบาทสมเด็จพระเจ้าอยู่หัว และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 4 เม.ย. 2568 เป็นการแข่งขันของรุ่นอายุไม่เกิน 10 และ 14 ปี ซึ่งในรุ่นนี้ มือวางอันดับ 1 ของรายการยังคงแข็งแกร่งผ่านเข้ารอบได้ทั้งชายและหญิง พลอยเพชร ด้วงเขียว นักเทนนิสดาวรุ่งจากสงขลา โชว์ฟอร์มมือวางอันดับ 1 ของรายการ คว้าชัยโดยไม่เสียเกมหวด ในการแข่งขันประเภทหญิงเดี่ยว รอบก่อนรองชนะเลิศ ซึ่ง พลอยเพชร เอาชนะ ธนภรณ์ ก้อนศิลา จากนนทบุรี 2-0 เซต ด้วยสกอร์ 6-0 และ 6-0 ทำให้ผ่านเข้ารอบรองชนะเลิศ ไปพบกับ อัญวีณ์ ไพศาลภาณุวงศ์ มือวางอันดับ 3 จากเชียงใหม่ ที่ในรอบก่อนรองฯ ชนะ ศรุดา สุดตา มือวาง 8 จากกรุงเทพฯ 2-0 เซต 6-3, 6-3</p>
<!-- /wp:paragraph -->

<!-- wp:paragraph -->
<p>ด้านชายเดี่ยว รุ่นอายุไม่เกิน 14 ปี รอบก่อนรองชนะเลิศ ธรรมะ โคศิริ มือวางอันดับ 1 จากกรุงเทพฯ คว้าชัยได้จาก พิระภัทร พิระภาค จากอุตรดิตถ์ ได้แบบไม่ยาก 2-0 เซต 6-1 และ 6-0 ธรรมะควงแร็กเกตคู่ใจทะยานสู่แมทช์ตัดเชือกทันที ซึ่งรอบรองฯ จะพบกับ ณปราธ ละไล มือวาง 3 จากกรุงเทพฯ ที่เอาชนะ ศิวกร ฉวยกระโทก มือวาง 10 จากนครราชสีมา ด้วยสกอร์ 1-0 Ret. (รีไทร์) หลังจาก ศิวกร ได้ขอถอนตัวออกจากการแข่งขัน เพราะมีอาการป่วย ในส่วนผลการแข่งขันคู่อื่น ๆ มีดังนี้ รุ่นอายุไม่เกิน 10 ปี ชายเดี่ยว รอบก่อนรองชนะเลิศ ธีร์ ศรประสิทธิ์ (กทม.) ชนะ นวรินทร์ ผลากรกุล (กทม.) 5-3, 4-1 จิณ คูวิจิตรสุวรรณ (กทม.) ชนะ เตชิต พูลบำเพ็ญ (กทม.) 4-2, 5-4(5) ธาม อนันตพฤทธ์ (ชลบุรี) ชนะ ธนัสร์ภพ วงษ์เจริญสิน (กทม.) 4-1, 5-3 ปริณธนัย โชติกพนิช (กทม.) ชนะ จตุรภัทร นันทตระกูล (กทม.) 4-0, 4-1</p>
<!-- /wp:paragraph -->

<!-- wp:paragraph -->
<p>หญิงเดี่ยว รุ่นอายุไม่เกิน 10 ปี รอบก่อนรองชนะเลิศ จัสมิน มณีชยางกูร (สงขลา) ชนะ ไคลี่ ลิว (กทม.) 4-1, 4-2 ปัณณิภา ธาดาตั้งสกุล (ชลบุรี) ชนะ ชนิชา มาตรวังแสง (ขอนแก่น) 5-3, 4-1 จาณีณ คูวิจิตรสุวรรณ (กทม.) ชนะ ณัฐธยาน์ ศิริสุวรรณ์ (เชียงราย) 4-1, 5-4(2) โชติกา ลิ่มมานะกุล (ภูเก็ต) ชนะ ธัญณิชา บุญฤทธิ์ (พิษณุโลก) 4-0, 4-2 รุ่นอายุไม่เกิน 14 ปี ชายเดี่ยว รอบก่อนรองชนะเลิศ ฟาโรห์ โกวิทวัฒนชัย (ชลบุรี) ชนะ เดนิส เขียวรักษา (ชลบุรี) 6-3, 6-1 ปัณณพรรธน์ นิ่มนวลกุล (กทม.) ชนะ ธัชธวัช ยิบอินซอย (กทม.) 7-6(4), 7-6(1) ด้านหญิงเดี่ยว แพรวา เทพหัสดิน ณ อยุธยา (กทม.) ชนะ นิฏฐา อุริยะพงศ์สรรค์ (ขอนแก่น) 7-6(3), 6-0 พลอยทิพย์ ธนศิรินวกุล (กทม.) ชนะ พัทธ์ธีรา ตันพิพัฒน์ (กทม.) 6-2, 6-0 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://www.tour.ltat.org/tournaments-factsheet-acceptance-MTY3NyMjIzE=.html?fbclid=IwZXh0bgNhZW0CMTAAAR4V3pVJRTEwJCkeWTmMtBgS7X8Sw71A4tnIVlVs14z5prZGVfo4eyDBGc_D4w_aem_TCWyqB3CNHkOZQxhkWK3Rw" target="_blank">https://www.tour.ltat.org/tournaments-factsheet...</a></p>
<!-- /wp:paragraph -->

<!-- wp:image {"id":48625,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/489372547_1092341512928830_2632344942272451040_n-1024x683.jpg" alt="" class="wp-image-48625"/></figure>
<!-- /wp:image -->