<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#008fa3"}}} -->
<p class="has-text-align-center has-vce-bg-color has-text-color has-background" style="background-color:#008fa3;font-size:20px"><strong>"ธนภัทร"ควงฝรั่งเศสลิ่ว16คู่ศึกออเรนจ์ โบลว์ ไอทีเอฟจูเนียร์เกรด เอที่สหรัฐฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสเยาวชนนานาชาติ สะสมคะแนนเยาวชนโลก รายการ "ออเรนจ์ โบวล์ อินเตอร์เนชั่นแนล เทนนิส แชมเปี้ยนชิพ" ไอทีเอฟ จูเนียร์ เกรด เอ  ซึ่งแข่งขันบนสนามดิน ที่เมืองแพลนเทชัน รัฐฟลอริด้า สหรัฐอเมริกา โดยปีนี้มีนักเทนนิสเยาวชนไทยลงแข่งขัน 1 คน คือ ธนภัทร บุศราวงศ์ นักหวดเยาวชนไทย วัย 16 ปี มืออันดับ 156 เยาวชนโลก หลังจากสามารถเก็บชัยชนะ 3 แมทช์รวดในรอบคัดเลือก นัดแรกชนะ ฆูเลียน อาลอนโซ จากสเปน 3-6, 6-2, 10-7, นัดสอง ชนะ แดเนียล ฟิลลิปส์ จากเบอร์มิวดา 6-4, 6-1 และ นัดสุดท้ายชนะ เรติน ปรานาฟ เซนทิล กุมาร์ จากอินเดีย 6-2, 6-4
   ธนภัทร ผ่านเข้ารอบเมนดรอว์ ชายเดี่ยว โดยรอบแรกลงแข่งขันเมื่อวันที่ 6 ธ.ค.65 พบกับ ลูคัส บราวน์ นักหวดอเมริกันวัย 18 ปี มืออันดับ 622 เยาวชนโลก ที่ได้สิทธิพิเศษ หรือ ไวล์การ์ดลงแข่งขัน โดยผลปรากฎว่า นักกวดไทยออกสตาร์ทในเซตแรกได้ดีทำให้ชนะไปก่อน 6-3 จากนั้นหนุ่มอเมริกันก็เร่งสปีดกลับมาพลิกชนะในเซตสอง และ เซตสาม ทำให้แมทช์นี้ ธนภัทร ต้องปราชัยไปอย่างน่าเสียดาย 1-2 เซต ด้วยสกอร์ 6-3, 2-6 และ 2-6
   อย่างไรก็ตาม ธนภัทร สามารถมาแก้มือได้ในประเภทคู่ ด้วยการจับคู่กับ โทมัส ฟอเรล นักหวดฝรั่งเศส เก็บชัยชนะในการลงแข่ง ชายคู่ รอบแรกได้สำเร็จ ด้วยการล้มคู่มือวาง 8 ของรายการ นิกิต้า ฟิลิน กับ อเล็กซานเดอร์ ราเซจี คู่นักเทนนิสเจ้าถิ่น 2-1 เซต ด้วยสกอร์ 7-6(8), 5-7 และซูเปอร์ไทเบรก 13-11 
   ธนภัทร กับเพื่อนชาวฝรั่งเศสควงคู่กันผ่านเข้ารอบ 16 คู่สุดท้าย โดยจะต้องไปเจอกับคู่มือวาง 1 ของรายการ เจอราร์ด คัมปานา ลี จากเกาหลีใต้ กับ พอล อินเชาสเป จากฝรั่งเศสต่อไป</code></pre>
<!-- /wp:code -->

<!-- wp:paragraph -->
<p>(แฟ้มภาพ)</p>
<!-- /wp:paragraph -->

<!-- wp:image {"id":35300,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/12/24F4EA19-0065-43E5-8680-1B059F97EAD5-1024x768.jpeg" alt="" class="wp-image-35300"/></figure>
<!-- /wp:image -->