<!-- wp:paragraph {"align":"center","style":{"typography":{"fontSize":20},"color":{"background":"#c8cfe0"}}} -->
<p class="has-text-align-center has-background" style="background-color:#c8cfe0;font-size:20px"><strong>"สุชัย"ส่งนักหวดชุด"เล็กพริกขี้หนู"ลุยศึกเทนนิสเอเชีย2021ที่คาซัคฯ</strong></p>
<!-- /wp:paragraph -->

<!-- wp:paragraph -->
<p>สุชัย พรชัยศักดิ์อุดม นายกสมาคมกีฬาลอนเทนนิสฯ เตรียมส่งนักหวดชุดเล็ก เยาวชนทีมชาติไทย รุ่นอายุไม่เกิน 12 ปี เดินทางไปสู้ศึกชิงชนะเลิศแห่งเอเชีย 2021 ที่กรุงนูร์-ซุลตัน ประเทศคาซัคสถาน ระหว่างวันที่ 22-27 พ.ย.นี้</p>
<!-- /wp:paragraph -->

<!-- wp:paragraph -->
<p>"บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า เดิมนั้นประมาณช่วงกลางปี จะมีการแข่งขันเทนนิสประเภททีม รุ่นอายุไม่เกิน 12 ปี รายการ "เซาท์ อีสต์ เอเชีย รีเจียนัล ควอลิฟายอิ้ง อีเวนท์ : ไอทีเอฟ เอเชีย อันเดอร์ ทเวลฟ์ ทีม คอมเพทติชั่น" รอบคัดเลือกโซนเอเชียตะวันออกเฉียงใต้ เพื่อหาตัวแทนไปแข่งขันรอบชิงชนะเลิศแห่งเอเชีย แต่ด้วยสถานการณ์โควิด-19 จึงไม่สามารถจัดขึ้นได้ อย่างไรก็ดี ล่าสุด สหพันธ์เทนนิสแห่งเอเชีย (เอทีเอฟ) ได้แจ้งว่า จะจัดการแข่งขันรอบชิงชนะเลิศแห่งเอเชียในปีนี้แน่นอน เพื่อให้การพัฒนานักเทนนิสของเอเชียเดินหน้าต่อไป</p>
<!-- /wp:paragraph -->

<!-- wp:paragraph -->
<p>นายสุชัย กล่าวต่อว่า เอทีเอฟ ใช้แนวทางเดียวกับสหพันธ์เทนนิสนานาชาติ (ไอทีเอฟ) โดยพิจารณาจากผลงานย้อนหลัง 3 ปี (2017-2019) เพื่อหาตัวแทนจากโซนต่างๆ ไปแข่งขัน ในส่วนเอเชียตะวันออกเฉียงใต้ หรืออาเซียน ได้โควตาจำนวน 6 ทีม แบ่งเป็นทีมหญิง 3 และทีมชาย 3 ทีม ปรากฏว่า ทีมเยาวชนหญิงไทย มีผลงานเป็นอันดับ 1 ตามมาด้วย มาเลเซีย และอินโดนีเซีย ส่วนทีมเยาวชนชายไทย มีผลงานที่อันดับ 2 โดยมี อินโดนีเซีย เป็นอันดับ 1 และมาเลเซีย อันดับ 3</p>
<!-- /wp:paragraph -->

<!-- wp:paragraph -->
<p>"ทีมนักหวดเยาวชนไทยรุ่นพี่ทำผลงานไว้ดี จึงทำให้รุ่นน้องทั้งทีมชายและทีมหญิงชุดปัจจุบันได้สิทธิ์ไปร่วมการแข่งขันรอบชิงชนะเลิศแห่งเอเชีย ในรายการ ไอทีเอฟ เอเชีย อันเดอร์ ทเวลฟ์ ทีม คอมเพทติชั่น ปี 2021 ซึ่งจะจัดที่กรุงนูร์-ซุลตัน ประเทศคาซัคสถาน ระหว่างวันที่ 22-27 พ.ย. 2564 นับเป็นข่าวดีของนักกีฬา หลังจากที่ผ่านการคัดเลือกเข้ามา ในที่สุดก็ได้เป็นตัวแทนทีมชาติไทยเดินทางไปแข่งขัน" นายสุชัย กล่าว</p>
<!-- /wp:paragraph -->

<!-- wp:paragraph -->
<p>ในส่วนนักเทนนิสเยาวชนทีมชาติไทย รุ่นอายุไม่เกิน 12 ปี ที่จะเป็นตัวแทนไปแข่งขันครั้งนี้ ประกอบด้วย ทีมชาย "ก้อง" กานต์ธัช สุรฤทธิ์โยธิน, "ปังยะ" ปังยะ ผลพิรุฬห์ และ "แพทริค" แพทริค แค็นดอลล์ ไฮเอิลบรอน (ลูกครึ่งไทย-อเมริกัน) ด้านทีมหญิง "พิณเพลง" ณัฐรดา สกุลวงศ์ธนา, "จินนี่" จิณห์นิภา ตราชูวณิช และ "ออมสิน" พิชญาภัค ศรีมุกข์ โดยมี นายนิติ​ วังปรีชา​ หรือ "โค้ชก้อง" เป็นกัปตันทีม​ชาย, นายสหทัศน์ ศุภกิจ หรือ "โค้ชจิม" เป็นกัปตันทีม​หญิง และนายภูสิต เส็งสาย นักวิทยาศาสตร์การกีฬา</p>
<!-- /wp:paragraph -->

<!-- wp:image {"id":29687,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/11/243359904_4729415663748031_3568648134646869120_n-1024x683.jpg" alt="" class="wp-image-29687"/></figure>
<!-- /wp:image -->