การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย "พีทีที เอเชี่ยน โฟร์ทีน แอนด์ อันเดอร์ 2018” เกรด 4 ครั้งที่ 1 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 22 ก.พ. ประเภทชายเดี่ยว "อันดา" กฤติน แอบเอี่ยม นักหวดไทย มือ 81 เยาวชนเอเชีย หยุดเส้นทางการแข่งขันไว้ที่รอบรองชนะเลิศ หลังจากสุดต้านความแข็งแกร่ง พ่ายให้แก่ หว่อง แชค แลม โคล์แมน จากฮ่องกง 0-2 เซต 3-6, 1-6 ทำให้ หว่อง แชค แลม โคล์แม<span class="text_exposed_show">น เข้าชิงชนะเลิศกับ เฮเวิร์ด แม็กซ์เวลล์ จากฮ่องกงเช่นกัน ที่ตัดเชือกชนะ โฮ บอมชาน จากเกาหลีใต้ 6-1, 7-6(3)</span>
<div class="text_exposed_show">

ด้านแฝดหญิงของกฤตินคือ "ฟ้าใส" กฤติกา แอบเอี่ยม มือ 3 เยาวชนหญิงเอเชีย และมือวางอันดับ 1 จากไทย ก็ไม่สามารถคว้าชัยในประเภทหญิงเดี่ยว รอบรองชนะเลิศ ซึ่งแพ้ให้แก่ คิม ยูจิน จากเกาหลีใต้ 1-2 เซต 5-7, 6-1, 5-7 ทำให้นักหวดเกาหลีใต้เข้าไปชิงชนะเลิศกับ อาเนียลิกา คูเรรา จากศรีลังกา ที่ตัดเชือกเอาชนะ จัง เคียว จากเกาหลีใต้ 2-1 เซต 6-2, 3-6, 6-3

อย่างไรก็ตาม ทั้ง “อันดา” และ “ฟ้าใส” ยังเหลือการแข่งขันรอบจัดอันดับ ซึ่งจะชิงอันดับ 3 ในวันที่ 23 กุมภาพันธ์ โดย "อันดา" กฤติน จะชิงอันดับ 3 ประเภทชายเดี่ยว กับ โฮ บอมชาน จากเกาหลีใต้ ขณะที่ "ฟ้าใส" กฤติกา จะชิงอันดับ 3 ประเภทหญิงเดี่ยว กับ จัง เคียว จากเกาหลีใต้

<img class="aligncenter size-full wp-image-5593" src="https://www.bucket.cloudaccess9.com/ltatorg/2018/02/28055756_1715865701769724_1756597073965235514_n.jpg" alt="" width="960" height="640" />

<img class="aligncenter size-full wp-image-5595" src="https://www.bucket.cloudaccess9.com/ltatorg/2018/02/28058741_1715866118436349_5893221064939935167_n.jpg" alt="" width="960" height="640" />

<img class="aligncenter size-full wp-image-5600" src="https://www.bucket.cloudaccess9.com/ltatorg/2018/02/28168709_1715866475102980_8436993079618416820_n.jpg" alt="" width="960" height="640" />

</div>