<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#0067a3"}}} -->
<p class="has-text-align-center has-vce-bg-color has-text-color has-background" style="background-color:#0067a3;font-size:22px"><strong>"พล"คว้าแชมป์หวดไทยแลนด์<br>ฝ่ายหญิง"พัชรินทร์"ได้สมัยที่6</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ "ไทยแลนด์ แชมป์เปี้ยนชิพ" ประจำปี 2566 สนาม 4 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 26 มี.ค.ที่ผ่านมา เป็นการแข่งขันวันสุดท้าย โดย นายราจาท คาปูร์ ที่ปรึกษาสมาคมกีฬาลอนเทนนิสแห่งประเทศไทยฯ ชาวอินเดีย เป็นประธานมอบรางวัลแก่นักกีฬา
       ประเภทชายเดี่ยว รอบชิงชนะเลิศ "สิงห์" พล วัฒนกูล นักเทนนิสหนุ่มปทุมธานี วัย 27 ปี เต็ง 5 และมือ 15 ของไทย พบกับ "วิน" ณัฐสิทธิ์ กุลสุวรรณ์ นักหวดหนุ่มกาญจนบุรี วัย 23 ปี เต็ง 6 และมือ 16 ของไทย ผลการแข่งขัน ปรากฏว่า เซตแรก พล ที่พกความมั่นใจลงสนาม เก็บชัยได้อย่างขาดลอย 6-1 จากนั้นก่อนเกมเซตสอง ณัฐสิทธิ์ มีอาการเวียนศีรษะ ไม่สามารถแข่งขันต่อได้ เป็นผลให้ พล เป็นฝ่ายชนะไปด้วยสกอร์ 6-1 Retd. และได้แชมป์ชายเดี่ยวไปครอง นับเป็นสมัยแรก พร้อมรับเงินรางวัล จำนวน 60,000 บาท ส่วน ณัฐสิทธิ์ รองแชมป์ ได้รับ 36,000 บาท
       ด้านประเภทหญิงเดี่ยว รอบชิงชนะเลิศ เป็นการโคจรมาพบกันอีกครั้ง ระหว่าง "อีฟ" พัชรินทร์ ชีพชาญเดช นักหวดสาวขอนแก่น วัย 28 ปี เต็ง 1 และมือ 7 ของไทย กับ "ออม" วรรษชล สวัสดี จากพิษณุโลก วัย 23 ปี เต็ง 4 และมือ 16 ของไทย ซึ่งเป็นคู่ชิงชนะเลิศ "ไทยแลนด์ แชมป์เปี้ยนชิพ" สนาม 3 โดยครั้งนั้นเป็น วรรษชล ที่คว้าแชมป์
       มาถึงการแข่งขันครั้งนี้ ปรากฏว่า เซตแรกเป็น พัชรินทร์ ที่ใช้ความเฉียบขาด และเล่นเกมสวนกลับได้ดี เอาชนะไป 6-3 และยังไม่ทันได้เริ่มเซตสอง วรรษชล ได้แจ้งถอนตัวออกจากการแข่งขัน เนื่องจากทนอาการเจ็บที่เข่าซ้ายไม่ไหว เป็นผลให้ พัชรินทร์ เป็นฝ่ายชนะไปด้วยสกอร์ 6-3 Retd. คว้าแชมป์หญิงเดี่ยวไปครอง นับเป็นสมัยที่ 6 และได้รับเงินรางวัล 36,000 บาท ส่วน วรรษชล รองแชมป์รับ 20,000 บาท
       นอกจากนี้ พัชรินทร์ ยังได้แชมป์ประเภทคู่ผสมด้วย โดยจับคู่กับ อนพัช ทิมางกูร จากกรุงเทพฯ เป็นคู่เต็ง 1 และในรอบชิงชนะเลิศ เอาชนะ มาหยา บุญญาอรุณเนตร จากกรุงเทพฯ กับ เตชสิทธิ์ แก้วปาน จากนนทบุรี 2-0 เซต 6-1, 6-0 โดยคู่ พัชรินทร์ กับ อนพัช ได้รับเงินรางวัลร่วมกัน 15,700 บาท ส่วนคู่รองแชมป์รับร่วมกัน 7,800 บาท
       ขณะที่ประเภทชายคู่ รอบชิงชนะเลิศ "คู่เต็ง 1" กษิดิศ สำเร็จ จากกรุงเทพฯ กับ ฐานทัพ สุขสำราญ จากลพบุรี ผนึกกำลังเอาชนะ "คู่เต็ง 2" ณัฐสิทธิ์ กุลสุวรรณ์ จากกาญจนบุรี และ พัชรพล กาวิน จากปทุมธานี 2-0 เซต 6-3, 6-4 โดย กษิดิศ และ ฐานทัพ ได้รับเงินรางวัลร่วมกัน 22,000 บาท ส่วนคู่รองแชมป์รับร่วมกัน 10,000 บาท</code></pre>
<!-- /wp:code -->

<!-- wp:image {"id":36606,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/03/88D4D744-244E-4106-821F-87A5EEE625CB-1024x683.jpeg" alt="" class="wp-image-36606"/></figure>
<!-- /wp:image -->