<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>เกมคู่ชิงหวดไทยแลนด์ฯ ดุเดือดตัดสินเซต 3 <br>จิรัฏฐ์ - พิมพ์มาดา โชว์แกร่งผงาดคว้าแชมป์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส รายการ "ไทยแลนด์ แชมป์เปี้ยนชิพ" ประจำปี 2569 สนาม 2 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 22 มี.ค. 2569 เป็นวันสุดท้าย โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ และประธานฝ่ายพัฒนาเยาวชน เป็นประธานในพิธีมอบรางวัล เพื่อเป็นเกียรติแก่นักกีฬา</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว รอบชิงชนะเลิศ จิรัฏฐ์ นวสิริสมบูรณ์ หนุ่มกรุงเทพฯ มือวาง 2 และมือ 11 ของไทย พลาดท่าพ่ายการดวลไทเบรกในเซตแรกให้แก่ เครดิต ไชยรินทร์ จากกรุงเทพฯ มือวาง 7 และมือ 22 ของไทย ก่อนที่ จิรัฏฐ์ จะใช้ประสบการณ์ บวกกับความเก๋า เอาชนะได้ในสองเซตถัดมา ส่งผลให้ จิรัฏฐ์ เป็นฝ่ายเฉือนชนะ เครดิต 2-1 เซต ด้วยสกอร์ 6-7 ไทเบรก 4-7, 6-2 และ 6-1</p>
<!-- /wp:paragraph -->

<!-- wp:paragraph -->
<p>จิรัฏฐ์ ซึ่งเคยได้เหรียญเงินชายเดี่ยวกีฬาซีเกมส์ ครั้งที่ 29 ที่ประเทศมาเลเซีย และยังเป็นทีมชาติไทยชุดเดวิสคัพหลายสมัย ขึ้นแท่นแชมป์ชายเดี่ยวศึกไทยแลนด์ฯ สนาม 2 ได้รับเงินรางวัล จำนวน 50,000 บาท และคะแนนสะสมอันดับประเทศไทย 220 คะแนน ส่วน เครดิต ได้รองแชมป์ ได้เงินรางวัล จำนวน 25,000 บาท และ 140 คะแนน</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบชิงชนะเลิศ พิมพ์มาดา ทองคำ มือ 17 ของไทย จากสุราษฎร์ธานี โคจรมาพบกับ พัชรินทร์ ชีพชาญเดช สาวขอนแก่น มือวาง 1 และมือ 4 ของไทย โดยคู่นี้ต้องออกแรงหวดกันถึง 3 เซต และเป็น พิมพ์มาดา ที่พลิกสถานการณ์จากผู้แพ้ในเซตแรก กลับมาเป็นฝ่ายแซงเอาชนะได้สำเร็จ สรุป พิมพ์มาดา ชนะ พัชรินทร์ 2-1 เซต ด้วยสกอร์ 4-6, 6-2 และ 6-4</p>
<!-- /wp:paragraph -->

<!-- wp:paragraph -->
<p>พิมพ์มาดา ประกาศศักดาคว้าแชมป์ประเภทหญิงเดี่ยว ศึกไทยแลนด์ฯ สนาม 2 จากสัปดาห์ก่อนที่ได้รองแชมป์ พร้อมรับเงินรางวัล จำนวน 50,000 บาท และคะแนนสะสมอันดับประเทศไทยอีก 220 คะแนน ในขณะที่ พัชรินทร์ ในฐานะรองแชมป์ ได้เงินรางวัล จำนวน 25,000 บาท และ 140 คะแนน</p>
<!-- /wp:paragraph -->

<!-- wp:paragraph -->
<p>ปิดท้ายด้วยประเภทคู่ผสม รอบชิงชนะเลิศ ณัฐนนท์ กัจฉปานันท์ จากยะลา และ ลีเดียร์ พอดโกริชานี่ จากสุราษฎร์ธานี โชว์ฟอร์มการเล่นที่เข้าขา ก่อนช่วยกันหวดเอาชนะ พัชรินทร์ ชีพชาญเดช จากขอนแก่น และ แดนไทย ตาก้อง จากปทุมธานี 2-0 เซต 6-2, 7-5 ส่งผลให้ ณัฐนนท์ กับ ลีเดียร์ ได้ครองแชมป์ พร้อมรับเงินรางวัลร่วมกัน จำนวน 14,000 บาท ส่วน พัชรินทร์ กับ แดนไทย คู่รองแชมป์ ได้รับร่วมกัน 8,000 บาท</p>
<!-- /wp:paragraph -->

<!-- wp:image {"id":55310,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/03/655766517_1374112318085080_9212051645169349610_n-1024x733.jpg" alt="" class="wp-image-55310"/></figure>
<!-- /wp:image -->