<!-- wp:paragraph {"align":"center","style":{"typography":{"fontSize":20},"color":{"background":"#cec7e5"}}} -->
<p class="has-text-align-center has-background" style="background-color:#cec7e5;font-size:20px"><strong>"รชตะ"ชิงดำชายเดี่ยว,"ลีเดียร์-กมลวรรณ"แชมป์คู่ศึกเจ4ที่มาเลเซีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ 2022 เกรด 4 รายการ "เจ4 เซเรมบัน" ที่ประเทศมาเลเซีย ซึ่งนักเทนนิสเยาวชนไทยวัย 17 ปี "รชตะ ธรรมเจริญสถิต" มือวางอันดับ 8 ของรายการ มืออันดับ 623 เยาวชนโลก สามารถผ่านเข้ารอบชิงชนะเลิศ ประเภทชายเดี่ยว ได้สำเร็จ หลังจากหวดเอาชนะ เกียง วินห์ เหงียน นักเทนนิสเยาวชนวัย 17 ปีจากเวียดนาม 2 เซตรวดด้วยสกอร์ 6-3 และ 6-0 ในรอบรองชนะเลิศ เมื่อวันที่ 21 พ.ค.65</p>
<!-- /wp:paragraph -->

<!-- wp:paragraph -->
<p>ส่วนรอบชิงชนะเลิศ ซึ่งจะแข่งขันในวันที่ 22 พ.ค.นี้ รชตะ จะต้องลงดวลแร็กเกตกับ มิตซูกิ เว่ย คัง หลง นักหวดมาเลเซียดีกรีมือวาง 1 ของรายการ มืออันดับ 192 เยาวชนโลก ขณะที่เยาวชนหญิงเดี่ยวของไทย ลีเดียร์ พอดโกริชานี่ กับ กมลวรรณ ยอดเพ็ชร พลาดท่าพ่ายคู่แข่งในรอบรองชนะเลิศทั้งคู่ โดย ลีเดียร์ นักหวดลูกครึ่งไทย-รัสเซีย วัย 14 ปี มืออันดับ 1225 เยาวชนโลก แพ้ ชิโฮมี่ หลี่ ซวน หลง มือวาง 6 ของรายการ มืออันดับ 448 เยาวชนโลกจากมาเลเซีย 3-6, 3-6 ขณะที่ กมลวรรณ หวด 3 เซตก่อนแพ้ อันย่า เนยาร์ มือวาง 1 ของรายการ มืออันดับ 211 เยาวชนโลกจากออสเตรเลีย 1-6, 7-5 และ 0-6</p>
<!-- /wp:paragraph -->

<!-- wp:paragraph -->
<p>อย่างไรก็ตาม ลีเดียร์ กับ กมลวรรณ สามารถแก้ตัวได้ในประเภทหญิงคู่ เมื่อทั้งคู่ช่วยกันหวดเอาชนะ โฮโนริ โคยามะ กับ เรนะ ทานากะ คู่มือวาง 6 ของรายการจากญี่ปุ่น 2 เซตรวดด้วยสกอร์ 6-2 และ 6-3 คว้าแชมป์มาครองร่วมกันได้อย่างสวยงาม</p>
<!-- /wp:paragraph -->

<!-- wp:image {"id":32140,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/05/283434612_5336939839662274_996147759272919923_n-576x1024.jpg" alt="" class="wp-image-32140"/></figure>
<!-- /wp:image -->