<p style="text-align: center;"><strong><span style="font-size: 14pt;">"มนัญชญา"สุดแกร่งหวดชนะ"บุณยวีร์" คว้าแชมป์หวดอาชีพแคล-คอมพ์ฯ#W2</span></strong></p>
       "แชมป์อาชีพ"รายการแรกมาแล้ว "ไหม" มนัญชญา สว่างแก้ว ดาวรุ่งวัย 15 ปีมือ 1214 ของโลก สู้กับนักหวดรุ่นพี่ "แตงโม" บุณยวีร์ ธรรมไชยวัฒน์ มือ 491 ของโลก ได้อย่างสนุกในนัดชิงชนะเลิศ ศึกเทนนิสอาชีพหญิง ไอทีเอฟ โปร เซอร์กิต รายการ แคล-คอมพ์ แอนด์ เอ็กซ์วายซี ปริ้นติ้ง ไอทีเอฟ โปร เซอร์กิต 2018 <a class="_58cn" href="https://www.facebook.com/hashtag/w2?source=feed_text" data-ft="{&quot;tn&quot;:&quot;*N&quot;,&quot;type&quot;:104}"><span class="_5afx"><span class="_58cl _5afz" aria-label="แฮชแท็ก">#</span><span class="_58cm">W2</span></span></a> ชิงเงินรางวัลรวม 15,000 ดอลลาร์สหรัฐ หรือราว 480,000 บาท ที่สนามเทนนิส ทรู อารีน่า หัวหิน จ.ประจวบคีรีขันธ์ เมื่<span class="text_exposed_show">อวันที่ 12 พ.ค.ที่ผ่านมา</span>

<span class="text_exposed_show">        นัดนี้ มนัญชญา แพ้ไปก่อนในเซตแรก 1-6 และเซตสองแม้จะนำ 5-3 แต่ก็ถูก บุณยวีร์ บี้เก็บ 3 เกมรวดพลิกนำ 6-5 เกมต่อมา มนัญชญา เสิร์ฟและก็ต้องมาเจอกับ 3 แมตช์พ้อยท์ แต่ก็ยังไม่ถอดใจอาศัยยิงบอลแม่นไล่ตีเสมอ 6-6 และเอาชนะในการดวลไทเบรก เซตนี้ มนัญชญา ชนะ 7-6(3) ตีเสมอ 1-1 เซต และเซตสาม ขณะที่เล่นได้ 3 เกม มนัญชญา นำ 2-1 บุณยวีร์ มีอาการตะคริวขึ้นต้นขาขวา และ น่องขาซ้าย และ ขวา จนไม่ฝืนต่อขอยอมแพ้ ทำให้จบการแข่งขันทันที โดย มนัญชญา เป็นฝ่ายชนะ 2-1 เซต ด้วยสกอร์ 1-6, 7-6(3) และ 2-1ret.</span>

<span class="text_exposed_show">        มนัญชญา คว้าแชมป์อาชีพหญิง ไอทีเอฟ โปร เซอร์กิต เป็นครั้งแรกในชีวิต พร้อมคว้าเงินรางวัล 2,352 ดอลลาร์สหรัฐ หรือราว 75,264 บาท กับคะแนนสะสมอีก 12 คะแนน ส่วน บุณยวีร์ รองแชมป์ รับเงินรางวัล 1,470 ดอลลาร์สหรัฐ หรือราว 47,040 บาท กับคะแนนสะสมอีก 7 คะแนน</span>

<span class="text_exposed_show">        หลังการแข่งขัน มนัญชญา กล่าวว่า รู้สึกดีใจมากที่สามารถคว้าแชมป์อาชีพรายการแรกในชีวิตมาได้ ซึ่งปัจจัยที่ทำให้ประสบความสำเร็จในครั้งนี้น่าจะมาจากการพยายามไม่ท้อ และ คุมสมาธิในการตีได้ดี หลังสัปดาห์แรกไม่สามารถผ่านรอบคัดเลือก ในสัปดาห์นี้ตนก็พยายามตีให้นิ่ง ใจเย็น คุมสมาธิ โดยเฉพาะในนัดชิงชนะเลิศ แม้จะเจอ 3 แมตช์พ้อยท์แต่ก็ไม่ท้อ ยังมั่นใจว่าจะกลับมาได้เสมอและพยายามเล่นด้วยความใจเย็นจนสามารถกลับมาชนะในเซตสอง และโชคดีที่พี่บุณยวีร์มีอาการตะคริวทำให้ตนชนะได้ </span><span class="text_exposed_show"> </span>

<span class="text_exposed_show">        "หลังจบรายการนี้หนูก็จะพักเพื่อรักษาสภาพร่างกายซึ่งยังมีอาการเจ็บที่เข่าขวา และ ข้อเท้าซ้าย และเตรียมร่างกายสำหรับการแข่งขันรายการ 25,000 ดอลลาร์สหรัฐที่หัวหิน ปลายเดือนนี้ถ้าร่างกายพร้อม อย่างไรก็ตามเป้าหมายปีนี้ชองหนูก็ยังอยู่ที่รายการเยาวชนนานาชาติก็อยากจะทำอันดับโลกให้ดีกว่านี้เพื่อให้ได้เล่นรายการใหญ่ระดับแกรนด์สแลม" มนัญชญา กล่าว</span>

<img class="aligncenter size-full wp-image-9026" src="https://www.bucket.cloudaccess9.com/ltatorg/2018/05/32239736_1805832449439715_6798399468212322304_n.jpg" alt="" width="960" height="640" />

<img class="aligncenter size-full wp-image-9027" src="https://www.bucket.cloudaccess9.com/ltatorg/2018/05/32313991_1805832519439708_8412191652537434112_n.jpg" alt="" width="960" height="639" />

<img class="aligncenter size-full wp-image-9028" src="https://www.bucket.cloudaccess9.com/ltatorg/2018/05/32336737_1805832389439721_6434477354394845184_n.jpg" alt="" width="960" height="639" />