<p style="text-align: center;"><strong><span style="font-size: 14pt;">"บุณยวีร์" ประเดิมชัยเทนนิสอาชีพสัปดาห์ที่สอง</span></strong></p>
<p>การแข่งขันเทนนิสอาชีพชายและหญิง ไอทีเอฟ โปร เซอร์กิต 2018 สัปดาห์ที่สอง รายการ "ไอทีเอฟ เมนส์ เซอร์กิต" ชิงเงินรางวัลรวม 15,000 ดอลลาร์สหรัฐ (ประมาณ 495,000 บาท) และรายการ "ไอทีเอฟ วีเมนส์ เซอร์กิต" ชิงเงินรางวัลรวม 15,000 ดอลลาร์สหรัฐ (ประมาณ 495,000 บาท) ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 5 พ.ย.61 เริ่มเมนดรอว์ วันแรก โดยหญิงเดี่ยว รอบแรก "แตงโม" บุณยวีร์ ธรรมไชยวัฒน์ นักหวดวัย 20 ปี มือ 422 ของโลก มือวาง<span class="text_exposed_show"> 1 ของรายการ พบกับ "ยู่ยี่" วรัญญา วงค์เทียนชัย รุ่นพี่วัย 25 ปีที่ได้ไวล์การ์ดลงแข่ง โดยคู่นี้สัปดาห์ก่อนเคยดวลแร็กเกตกันมาแล้วและบุณยวีร์เป็นฝ่ายชนะ ส่วนครั้งนี้ บุณยวีร์ยังคงโชว์ฟอร์มหวดได้แข็งแกร่งกว่า คว้าชัยชนะได้อีก 2-0 เซต 7-5, 6-1 ใช้เวลาแข่งขันทั้งสิ้น 1.45 ชม. ผ่านเข้าสู่รอบสองได้ตามคาด</span></p>
<div class="text_exposed_show">
<p>ขณะที่ รอบคัดเลือกรอบสุดท้าย ซึ่งผู้ชนะจะได้เข้ารอบเมนดรอว์ ในประเภทชายเดี่ยว "ฟรองซ์" พงศภัค เกิดลาภี นักหวดไทย วัย 20 ปี มือ 1,975 ของโลก อาศัยความอึดฮึดสู้กับ อเล็กซานเดอร์ ดอนสกี้ จากบัลแกเรีย มือ 1,433 ของโลก ถึง 3 เซต ก่อนเฉือนชนะ 2-1 เซต 6-7(1-7), 6-2 และ 7-6(7-4) พงศภัค ผ่านเข้ารอบเมนดรอว์ต่อไป</p>
<p>ด้านผลงานของนักหวดไทยรายอื่น ชายเดี่ยว รอบคัดเลือกรอบสุดท้าย คงทรัพย์ คงคา แพ้ เรย์ โฮ (ไต้หวัน) 2-6, 4-6, หญิงเดี่ยว รอบคัดเลือกรอบสุดท้าย อัญชิสา ฉันทะ ชนะ มาริย่า คราซาโคว่า (รัสเซีย) 6-2, 6-2, ศุภาพิชญ์ เกือรัมย์ ชนะ เอมิเลีย สจ๊วร์ต (สหราชอาณาจักร) 7-6(7-4), 6-2, ยิ่งลักษณ์ จิตตะโคตร ชนะ เชียร่า เรนาต้า ซูปัก (สโลวาเกีย) 6-1, 6-3, ธมนพรรณ จงเลิศตระกูล แพ้ หลี่ หยา ซิน (ไต้หวัน) 6-3, 1-6, 1-6, ฐิติรัตน์ คณะพืช แพ้ จอง ยอง วอน (เกาหลีใต้) 0-6, 1-6</p>
<p>หญิงเดี่ยว รอบแรก ณัชชารีย์ ธีรโชติจิรานนท์ แพ้ คริสติน่า อดาเมสคู (โรมาเนีย) 2-6, 0-6, ธมจันทร์ มอมขุนทด แพ้ โยอันนา การ์แลนด์ (ไต้หวัน) 3-6, 3-6</p>
<p>ชายเดี่ยว รอบแรก ปรัชญา อิสโร แพ้ ทาเคชิ ไซโตะ (ญี่ปุ่น-มือวาง6) 3-6, 4-6, พล วัฒนกูล แพ้ ออร์ ราม-ฮาเรล (อิสราเอล) 1-6, 2-6</p>
<p><img class="alignnone size-full wp-image-18892" src="https://www.bucket.cloudaccess9.com/ltatorg/2018/11/45403661_2070377212985236_1405475253877997568_n.jpg" alt="" width="960" height="639" /></p>
<p><img class="alignnone size-full wp-image-18893" src="https://www.bucket.cloudaccess9.com/ltatorg/2018/11/45411321_2070376996318591_3894728171383160832_n.jpg" alt="" width="960" height="640" /></p>
</div>

<!-- wp:paragraph -->
<p></p>
<!-- /wp:paragraph -->