<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#3800a3"}}} -->
<p class="has-text-align-center has-vce-bg-color has-text-color has-background" style="background-color:#3800a3;font-size:22px"><strong>ทีมหวดสาวไทยปราบเวียดนาม2คู่รวด<br>ทะยานชิงเหรียญทองดวล"อินโดนีเซีย</strong>"</p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิส กีฬาซีเกมส์ ครั้งที่ 32 ที่สนามเทนนิส ภายในสนามกีฬาแห่งชาติมรดกเตโช กรุงพนมเปญ ประเทศกัมพูชา เมื่อวันที่ 8 พ.ค.2566 เป็นการแข่งขันวันที่สาม เกมการชิงชัยในประเภททีมเข้มข้นขึ้นทุกขณะ ท่ามกลางสภาพอากาศที่ร้อนจัด
       ประเภททีมหญิง ทีมนักหวดสาวไทย ได้แก่ "รวงข้าว" ลัลนา ธาราฤดี, "ออมสิน" อัญชิสา ฉันทะ, "เอิร์ธ" เพียงธาร ผลิพืช และ "ลักส์" ลักษิกา คำขำ ซึ่งเป็นทีมวาง 1 ของการแข่งขัน ลงสนามตัดเชือกกับ ทีมเวียดนาม</code></pre>
<!-- /wp:code -->

<!-- wp:paragraph -->
<p>คู่แรก เดี่ยวมือสอง อัญชิสา ฉันทะ โชว์ฟอร์มได้ยอดเยี่ยม ยิงวินเนอร์สวย ๆ ได้หลายลูก ก่อนเอาชนะ ฟาน เดียม เควียนห์ ได้ขาดลอย 2-0 เซต 6-2, 6-1<br>จากนั้น เดี่ยวมือหนึ่ง ลัลนา ธาราฤดี พบ เหวียน สาวันนา หลี่ โดยเซตแรก ลัลนา แพ้ 4-6 เซตสอง ลัลนา ตั้งหลักสู้ใหม่ เกมสูสี และขณะเสมอ 5-5 ในช่วงเวลา 12.00 น. กรรมการได้ประกาศพักการแข่งขันทั้งคู่ของลัลนาและคู่อื่น ๆ เนื่องจากอุณหภูมิสูงถึง 45 องศาเซลเซียส และกลับมาแข่งขันกันต่อในเวลาประมาณ 13.30 น.<br>เริ่มเกมที่ 11 ของเซตสอง ลัลนา พยายามเล่นให้ได้ตามมาตรฐานของตัวเอง จนแซงเอาชนะได้ 7-5 ทำให้เสมอกัน 1-1 เซต และในเซตสาม ลัลนา พยายามสู้เต็มที่ จนเอาชนะได้อีกครั้ง สรุป ลัลนา เฉือนชนะ 2-1 เซต 4-6, 7-5 และ 6-4 พาทีมชาติไทย เอาชนะ ทีมเวียดนาม ได้ 2-0 คู่ ทะยานสู่รอบชิงชนะเลิศ ไปพบกับ อินโดนีเซีย ที่ชนะ กัมพูชา เจ้าภาพ 2-0 คู่<br>ทั้งนี้จากข้อมูลที่ยืนยันได้ เป็นการผ่านเข้ารอบชิงฯ ในประเภททีมหญิง นับเป็นครั้งที่ 14 ของทีมไทย ซึ่งจาก 14 ครั้งดังกล่าว ทีมหญิงไทยได้แชมป์ 6 ครั้ง ซึ่งรวมถึงซีเกมส์ ครั้งที่ 31 ที่เวียดนาม ด้วย<br>บรรยากาศระหว่างการแข่งขัน ในส่วนกองเชียร์ไทย มีคณะกรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เดินทางมาร่วมเป็นกำลังใจให้นักหวดลูกสักหลาดไทยถึงขอบสนาม นำโดย พลโทอุชุกร สาครนาวิน อุปนายกสมาคมฯ พร้อมด้วย ดร.ทวีศักดิ์ ศิลกุล อุปนายกสมาคมฯ และบอร์ดบริหารสมาคมฯ นายภุชงค์ เลาหศิริวงศ์, พันเอก วัฒนา จันทร์ไพจิตต์, นายกฤตชัย เนยโอชา, นายธานี แสนยาอุโฆษ และนายชาญณรงค์ จัดนอก สร้างความคึกคักและทำให้นักกีฬามีขวัญและกำลังใจที่ดีมาก</p>
<!-- /wp:paragraph -->

<!-- wp:image {"id":37199,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/05/D38C0B97-5D90-463D-B509-B6AD2D385DBF-1024x683.jpeg" alt="" class="wp-image-37199"/></figure>
<!-- /wp:image -->