<!-- wp:paragraph {"align":"center","textColor":"vce-bg","style":{"color":{"background":"#0094a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#0094a3;font-size:22px"><strong>"ฐานทัพ-พัชรินทร์" ฟอร์มฮอตลิ่วชิงเดี่ยว<br>แถมผงาดแชมป์ประเภทคู่หวดไทยแลนด์</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 สนามที่ 1 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 16 มี.ค. 2567 ช่วงเช้าเป็นการแข่งขันประเภทชายเดี่ยว รอบรองชนะเลิศ "แซค" ฐานทัพ สุขสำราญ นักหวดหนุ่มลพบุรี ดีกรีทีมชาติไทยชุดเอเชี่ยนเกมส์ ครั้งที่ 19 และเต็ง 1 ของรายการ พบกับ "เมฆ" จิรัฏฐ์ นวสิริสมบูรณ์ จากกรุงเทพฯ ที่เคยผ่านสังเวียนทีมชาติไทยมาแล้วหลายสมัย หลังการชิงชัย ผลปรากฏว่า ในแมทช์นี้เป็น ฐานทัพ ที่หวดได้ดี เอาชนะได้ 2 เซตรวด 6-2, 6-2
  ฐานทัพ ผ่านเข้ารอบชิงชนะเลิศ ไปพบกับ "วิน" ณัฐสิทธิ์ กุลสุวรรณ์ นักเทนนิสหนุ่มกาญจนบุรี เต็ง 4 ของรายการ ที่ปราบ "ซีเจ" คงทรัพย์ คงคา นักเทนนิสหนุ่มกรุงเทพฯ เต็ง 2 ของรายการ ลงได้ภายใน 2 เซต 6-3, 6-2
  ด้านหญิงเดี่ยว รอบรองชนะเลิศ "อีฟ" พัชรินทร์ ชีพชาญเดช นักหวดสาวขอนแก่น มือ 5 ของไทย และเต็ง 1 ของรายการ ใช้เวลาถึง 2 ชั่วโมง 35 นาที ในการดวลแร็กเกตกับ นาตาชา แสงพระจันทร์ จากชัยภูมิ มือ 11 ของไทย และเต็ง 3 ของรายการ ก่อนที่ พัชรินทร์ จะเป็นฝ่ายคว้าชัย 2-0 เซต ด้วยสกอร์ 7-6 ไทเบรก 7-5 และ 6-3 ได้ผ่านเข้าไปลุ้นแชมป์ ซึ่งจะชิงชนะเลิศกับ "ออม" วรรษชล สวัสดี มือ 10 ของไทย และเต็ง 2 จากพิษณุโลก ที่ตัดเชือกชนะ "บัว" กมลวรรณ ยอดเพ็ชร ดาวรุ่งมือ 12 ของไทย และเต็ง 4 จากพระนครศรีอยุธยา 2-1 เซต 5-7, 6-4 และ 6-4
  จากนั้นเป็นการแข่งขันประเภทชายคู่ รอบชิงชนะเลิศ นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ และประธานฝ่ายพัฒนาเยาวชน เป็นประธานมอบรางวัลให้แก่นักกีฬา ซึ่งผลการแข่งขัน ปรากฏว่า ฐานทัพ ที่เข้าชิงฯ ประเภทชายเดี่ยวไปแล้ว ได้จับคู่กับ ศุภวัฒน์ แซ่อุ้ย จากภูเก็ต ช่วยกันหวดเอาชนะ ทรงฤทธิ์ เดวิด จั่นบุบผา และ แทนตะวัน ทัดเดโอ มายอลิ แม็คจิโอริ สองนักหวดจากกรุงเทพฯ ได้ 2-0 เซต 6-1, 6-3 ฐานทัพ กับ ศุภวัฒน์ ได้ครองแชมป์ชายคู่ รับเงินรางวัลร่วมกัน จำนวน 22,000 บาท ส่วนคู่ ทรงฤทธิ์ กับ แทนตะวัน ได้รับเงินรางวัลร่วมกัน 10,000 บาท
  ประเภทหญิงคู่ พัชรินทร์ ที่เข้าชิงฯ ประเภทหญิงเดี่ยว จับคู่กับ กมลวรรณ ยอดเพ็ชร ลงหวดรอบชิงชนะเลิศ และผนึกกำลังช่วยกันหวดเอาชนะ วรรษชล สวัสดี และชนิกานต์ ศิลกุล จากกรุงเทพฯ ได้ 2-0 เซต 6-2, 6-3 พัชรินทร์ กับ กมลวรรณ ได้ครองแชมป์หญิงคู่ พร้อมรับเงินรางวัลร่วมกัน 15,700 บาท ส่วนคู่รองแชมป์ วรรษชบ กับ ชนิกานต์ ได้รับเงินรางวัลร่วมกัน 7,800 บาท
  ขณะที่ผลการแข่งขันคู่อื่น ๆ มีดังนี้ ประเภทคู่ผสม รอบรองชนะเลิศ พงศ์นริศร์ อินทสุวรรณ์ (นนทบุรี)-ชนิกานต์ ศิลกุล (กทม.) ชนะ มาหยา บุญญาอรุณเนตร (กทม.)-พลภูมิ โควาพิทักษ์เทศ (ฉะเชิงเทรา) 6-3, 7-5
  นฤบดี บุญวัฒน์ (นนทบุรี)-ตปณีย์ บุญวัฒน์ (นนทบุรี) ชนะ เลิศชัย รณรงค์ (ภูเก็ต)-ธนัชพร ยังโหมด (ชลบุรี) 6-3, 5-7 และซูเปอร์ไทเบรก 10-8</code></pre>
<!-- /wp:code -->

<!-- wp:image {"id":41963,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/IMG_4187-1024x683.jpeg" alt="" class="wp-image-41963"/></figure>
<!-- /wp:image -->