<!-- wp:paragraph {"align":"center","style":{"typography":{"fontSize":20},"color":{"background":"#d5e9db"}}} -->
<p class="has-text-align-center has-background" style="background-color:#d5e9db;font-size:20px"><strong>"บิ๊กสุชัย" จัดเทนนิสประเทศไทยส่งท้ายปี-เงินรางวัลรวม1ล้านบาท</strong></p>
<!-- /wp:paragraph -->

<!-- wp:paragraph -->
<p>"บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า หลังจากสามารถจัดการแข่งขันกีฬาเทนนิสได้ ภายใต้มาตรการป้องกันการแพร่ระบาดของโรคติดเชื้อไวรัสโคโรนา 2019 หรือโควิด-19 ทางสมาคมกีฬาลอนเทนนิสฯ ได้พยายามจัดการแข่งขันอย่างต่อเนื่อง โดยเฉพาะในระดับเยาวชน เพื่อให้นักกีฬาได้พัฒนาฝีมือและเพิ่มพูนประสบการณ์ เนื่องจากร้างสนามกันไปนานในช่วงสถานการณ์โควิด-19</p>
<!-- /wp:paragraph -->

<!-- wp:paragraph -->
<p>นายสุชัย กล่าวต่อว่า การจัดการแข่งขันดำเนินมาจนถึงรายการสุดท้ายของปีแล้ว โดยสมาคมกีฬาลอนเทนนิสฯ จะจัดการแข่งขันเทนนิสเพื่อความชนะเลิศแห่งประเทศไทย ครั้งที่ 81 ประจำปี 2564 ชิงเงินรางวัลรวม 1,000,000 บาท ณ ศูนย์พัฒนากีฬาเทนนิสแห่งชาติ เมืองทองธานี จังหวัดนนทบุรี ระหว่างวันที่ 14-25 ธ.ค. 2564 โดยจะจัดการแข่งขันทั้งสิ้น 5 ประเภท ได้แก่ ชายเดี่ยว หญิงเดี่ยว ชายคู่ หญิงคู่ และคู่ผสม</p>
<!-- /wp:paragraph -->

<!-- wp:paragraph -->
<p>"ตอนนี้มีนักเทนนิสชายและหญิงให้ความสนใจสมัครเข้าร่วมการแข่งขันจำนวนมาก ซึ่งจะทำให้การแข่งขันมีความเข้มข้น เพราะเป็นรายการใหญ่ ผู้ชนะคือที่สุดของประเทศไทยครับ" บิ๊กสุชัย กล่าว</p>
<!-- /wp:paragraph -->

<!-- wp:paragraph -->
<p>นายกเทนนิสไทย กล่าวต่อว่า การแข่งขันรายการนี้จัดขึ้นเพื่อนักเทนนิสที่มีสัญชาติไทยเท่านั้น และต้องมีอายุ 14 ปีขึ้นไป สำหรับประเภทชายเดี่ยวและหญิงเดี่ยว จะจัดการแข่งขันตั้งแต่รอบคัดเลือก (สาย 128 คน) เพื่อคัดเอานักกีฬา 8 คน ผ่านเข้าไปเล่นรอบเมนดรอว์ (สาย 64 คน) ต่อไป ส่วนประเภทชายคู่ หญิงคู่ และคู่ผสม จะเริ่มด้วยรอบเมนดรอว์ (สาย 32 คู่)</p>
<!-- /wp:paragraph -->

<!-- wp:paragraph -->
<p>"ปีนี้ เราพยายามจัดการแข่งขันให้ได้มากที่สุดเท่าที่จะทำได้ ภายใต้มาตรการป้องกันการแพร่ระบาดของโรคโควิด-19 อย่างเข้มงวด เพื่อให้นักกีฬาได้มีเวทีแข่งขัน รวมทั้งช่วยให้บุคลากรที่เกี่ยวข้องได้สามารถปฏิบัติหน้าที่และมีรายได้สำหรับตัวเองและครอบครัวด้วย ในปีหน้าสมาคมได้วางแผนแล้วว่าจะจัดอะไรบ้าง ซึ่งจะแจ้งในทราบในโอกาสต่อไปครับ" นายสุชัย กล่าวทิ้งท้าย.</p>
<!-- /wp:paragraph -->

<!-- wp:image {"id":30304,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/12/264666940_4822534531102810_4733674842154065738_n-732x1024.jpg" alt="" class="wp-image-30304"/></figure>
<!-- /wp:image -->