<!-- wp:paragraph {"align":"center","textColor":"vce-bg","style":{"color":{"background":"#00a351"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#00a351;font-size:22px"><strong>"แพรวา" ขึ้นแท่นแชมป์หญิงเดี่ยว<br>เทนนิส "แอลทีเอที เอเชี่ยน โฟร์ทีน"<br>"พลอยเพชร-อัญวีณ์" อันดับ 1 หญิงคู่</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์" ครั้งที่ 1 ของปี 2024 ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 14 มิ.ย. 2567 เป็นวันสุดท้าย โดย น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลแก่นักกีฬา
  ประเภทหญิงเดี่ยว นักเทนนิสดาวรุ่งไทยโคจรมาพบกันเอง แพรวา เทพหัสดิน ณ อยุธยา มือวางอันดับ 4 ของรายการ และมือ 165 เยาวชนเอเชีย พบกับ พิมพ์พิศา วงษ์วานิชขจร มือวางอันดับ 14 และมือ 537 เยาวชนเอเชีย ผลปรากฏว่า เซตแรกดวลกันถึงไทเบรกและเป็น แพรวา ที่คว้าชัย เซตสอง เล่นได้ดีทั้งสองคน แต่แพรวามีโอกาสเก็บแต้มได้มากกว่า จึงเป็นฝ่ายชนะไปในที่สุด 2-0 เซต 7-6 ไทเบรก 7-5 และ 7-5 ได้แชมป์ไปครอง รับคะแนนสะสมอันดับเอเชีย 200 แต้ม ส่วน พิมพ์พิศา รองแชมป์ได้รับ 133 แต้ม
  ด้านรอบชิงชนะเลิศ ประเภทชายเดี่ยว เจย์เดน เวง บี ดาวรุ่งของฮ่องกง มือวาง 6 ของรายการ ได้แชมป์ไปครอง หลังหวดชนะ ชิฟ โมฮาน จากฮ่องกงเช่นกัน 2-1 เซต 1-6, 6-1 และ 6-3 ได้รับคะแนนสะสมอันดับเอเชีย 200 แต้ม ส่วนรองแชมป์ได้รับ 133 แต้ม
  ขณะที่แชมป์ประเภทหญิงคู่ เป็นของ พลอยเพชร ด้วงเขียว กับ อัญวีณ์ ไพศาลภาณุวงศ์ คู่มือวางอันดับ 1 ของรายการจากไทย หลังจากในรอบชิงชนะเลิศ เอาชนะ แพรวา เทพหัสดิน ณ อยุธยา กับ พิมพ์พิศา วงษ์วานิชขจร จากไทยเช่นกัน 2-0 เซต 6-2, 6-2 โดยคู่แชมป์ได้คะแนน คนละ 50 แต้ม ส่วนคู่รองแชมป์ได้รับ คนละ 30 แต้ม
  ส่วนประเภทชายคู่ รอบชิงชนะเลิศ พิระภัทร พิระภาค กับ ปาณะวัฒศ์ เซี่ยงเห็น ของไทย ปราชัยให้แก่ เจย์เดน เวง บี กับ ชิฟ โมฮาน คู่มือวางอันดับ 4 จากฮ่องกง 0-2 เซต 4-6, 4-6 ได้รองแชมป์ รับคะแนนคนละ 30 แต้ม ในขณะที่คู่แชมป์ได้คนละ 50 แต้ม</code></pre>
<!-- /wp:code -->

<!-- wp:image {"id":43683,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/06/IMG_4526-1024x683.jpeg" alt="" class="wp-image-43683"/></figure>
<!-- /wp:image -->