<!-- wp:paragraph {"align":"center","style":{"typography":{"fontSize":20},"color":{"background":"#cbdbe2"}}} -->
<p class="has-text-align-center has-background" style="background-color:#cbdbe2;font-size:20px"><strong>เดวิสคัพไทยยกทีมเยือนโบลิเวีย<br>หวดศึก"เพลย์ออฟส์"ชิงหนีตกชั้น </strong> </p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า สหพันธ์เทนนิสนานาชาติ (ไอทีเอฟ) ได้แจ้งผลการจัดสายการแข่งขันเทนนิสชิงแชมป์โลก ประเภททีมชาย รายการ "เดวิสคัพ" มาแล้วว่า ปีหน้า ทีมชาติไทยจะแข่งขันเวิลด์กรุ๊ป 2 เพลย์ออฟส์ กับทีมชาติโบลิเวีย โดยทีมชาติไทยจะเป็นฝ่ายเดินทางไปเยือน แข่งขันกันที่คลับ เดอ เทนนิส ลาปาซ ณ กรุงลาปาซ เมืองหลวงประเทศโบลิเวีย ระหว่างวันที่ 3-4 ก.พ. 2567<br>ในส่วนนักเทนนิสชายที่จะเป็นตัวแทนทีมชาติไทยเดินทางไปแข่งขันเดวิสคัพนั้น นายสุชัย กล่าวว่า ทางคณะกรรมการอำนวยการสมาคมกีฬาลอนเทนนิสแห่งประเทศไทยฯ จะพิจารณาหลักเกณฑ์การคัดเลือกตัวนักกีฬาและแจ้งให้ทราบในโอกาสต่อไป<br>"สำหรับการแข่งขันเดวิสคัพครั้งนี้มีความสำคัญ เพราะทีมที่ชนะจะได้อยู่เวิลด์กรุ๊ป 2 ส่วนทีมที่แพ้จะหล่นไปแข่งขันในกลุ่มภูมิภาคที่ 3 ตามลำดับ"<br>จากนั้น นายกกีฬาลูกสักหลาดไทย ยังได้กล่าวต่อว่า สำหรับนักเทนนิสหญิงนั้น ตามโปรแกรมที่จัดขึ้นทุกปี จะมีการแข่งขันเทนนิสชิงแชมป์โลก ประเภททีมหญิง รายการ "2024 บิลลี จีน คิง คัพ" หรือ "บีเจเค คัพ" ซึ่งวันที่จัดการแข่งขัน ต้องรอ ไอทีเอฟ แจ้งมาอย่างเป็นทางการ หลังจากนั้น สมาคมฯ จะพิจารณาหลักเกณฑ์การคัดเลือกตัวนักกีฬาหญิงทีมชาติไทยต่อไป เพื่อให้ได้นักกีฬาที่พร้อมและเหมาะสมสำหรับการแข่งขันดังกล่าว<br>อนึ่ง สำหรับการแข่งขันเทนนิสชิงแชมป์โลก ประเภททีมชาย รายการ "เดวิสคัพ 2023" เวิลด์กรุ๊ป 2 ที่แข่งขันกันเมื่อวันที่ 15-16 ก.ย. ที่ผ่านมา ทีมนักเทนนิสไทย พ่ายให้กับ ทีมนิวซีแลนด์ 1-3 คู่ ที่ไอแอลที สเตเดียม เมืองอินเวอร์คาร์กิลล์ ประเทศนิวซีแลนด์ </p>
<!-- /wp:paragraph -->

<!-- wp:image {"id":40548,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/11/405546438_747564444073207_3670158788151246837_n-1024x724.jpg" alt="" class="wp-image-40548"/></figure>
<!-- /wp:image -->