<p style="text-align: center;"><strong><span style="font-size: 14pt;">"อัญชิสา"ล้มเต็ง2ทะลุชิงหวดอาชีพ–ฝนป่วนเลื่อนหลายคู่ </span></strong></p>
การแข่งขันเทนนิสอาชีพชายและหญิง ไอทีเอฟ โปร เซอร์กิต 2018 สัปดาห์ที่สอง รายการ "ไอทีเอฟ เมนส์ เซอร์กิต" ชิงเงินรางวัลรวม 15,000 ดอลลาร์สหรัฐ (ประมาณ 495,000 บาท) และรายการ "ไอทีเอฟ วีเมนส์ เซอร์กิต" ชิงเงินรางวัลรวม 15,000 ดอลลาร์สหรัฐ (ประมาณ 495,000 บาท) ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 9 พ.ย.ที่ผ่านมา รอบรองชนะเลิศ หญิงเดี่ยว ดาวรุ่งวัย 16 ปีของไทย "ออมสิน" อัญชิสา ฉันทะ มือ 1135 ของโลก พบกับ <span class="text_exposed_show">มานะ อายูคาวะ นักหวดญี่ปุ่น วัย 24 ปี มือวาง 2 ของรายการ มือ 426 ของโลก</span>
<div class="text_exposed_show">

ในแมทช์นี้แม้นักหวดไทยจะเป็นรองในเรื่องประสบการณ์ แต่ฝีมือและความมุ่งมั่นมีเกินวัย โดยเซตแรกสามารถยิงสโตรกยื้อสู้กับคู่แข่งได้อย่างเหนียวแน่นและทั้งคู่ผลัดกันเบรกเสิร์ฟกันไปคนละ 2 เกมก่อนที่จะเสมอ 6-6 ต้องตัดสินด้วยไทเบรก ซึ่ง อัญชิสา เล่นได้เหนียวแน่นกว่า ชนะไป 7-6 ไทเบรก 7-4 จากนั้นเซตสอง อัญชิสา ยังคงโชว์ฟอร์มได้ดีต่อเนื่อง เอาชนะได้อีก 6-3 ทำให้ อัญชิสา พลิกชนะมือวาง 2 ของรายการ 2-0 เซตด้วยสกอร์ 7-6(4) และ 6-3 ใช้เวลาแข่งขันทั้งสิ้น 1.59 ชม.

อัญชิสา ผ่านเข้าสู่รอบชิงชนะเลิศ เทนนิสอาชีพ ไอทีเอฟ โปร เซอร์กิต เป็นครั้งแรก โดยนัดชิงชนะเลิศ วันที่ 10 พ.ย. จะพบกับ หลี่ หัว เฉิน นักเทนนิสไต้หวัน มือ 483 ของโลก และมือวาง 3 ของรายการ ที่ตัดเชือกชนะ "แตงโม" บุณยวีร์ ธรรมไชยวัฒน์ นักหวดวัย 20 ปีของไทย มือ 421 ของโลก และมือวาง 1 ของรายการ ไป 2-0 เซตด้วยสกอร์ 6-1 และ 6-3

อย่างไรก็ตาม หลังจบการแข่งขันประเภทหญิงเดี่ยว และต่อด้วยการแข่งขันประเภทชายเดี่ยว รอบรองชนะเลิศ ได้ไม่นาน ปรากฏว่า มีฝนตก ซึ่งตกต่อเนื่องไปจนถึงช่วงเย็น ทางฝ่ายจัดการแข่งขันจึงได้ตัดสินใจเลื่อนโปรแกรมที่เหลือไปชิงชัยกันต่อในวันที่ 10 พ.ย.

<img class="alignnone size-full wp-image-19109" src="https://www.bucket.cloudaccess9.com/ltatorg/2018/11/45619122_2075822139107410_1129864019922911232_n.jpg" alt="" width="960" height="639" />

<img class="alignnone size-full wp-image-19113" src="https://www.bucket.cloudaccess9.com/ltatorg/2018/11/45650816_2075822435774047_3940910472953331712_n.jpg" alt="" width="960" height="640" />

</div>