<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>"กานต์ธัช สุรฤทธิ์โยธิน"<br>เพชรเม็ดงามพร้อมเจิดจรัสในเวทีโลก</strong></p>
<!-- /wp:paragraph -->

<!-- wp:paragraph -->
<p><a></a> นับตั้งแต่สร้างผลงานในระดับเยาวชนรุ่นเล็ก จนสามารถติดทีมชาติ ในรุ่นอายุไม่เกิน 12 ปีในปี 2564 ที่ผ่านมา ชื่อของ "กานต์ธัช สุรฤทธิ์โยธิน" ก็เป็นที่รู้จัก และ ถูกจับตามองในฐานะ "เพชรเม็ดใหม่" ที่รอการเจียรไนเพื่อเจิดจรัสแสงในเวทีแข่งขันระดับโลก</p>
<!-- /wp:paragraph -->

<!-- wp:paragraph -->
<p>ด้วยรูปร่าง ความแข็งแรง และ ความขยัน มีมานะหมั่นฝึกซ้อม พัฒนาฝีมือตัวเองอย่างต่อเนื่อง จากการเป็นตัวแทนทีมเยาวชนรุ่นเล็กก็ไต่ระดับจากรุ่นอายุไม่เกิน 12 ปี มาถึงรุ่นอายุไม่เกิน 14 และ สูงสุดของเยาวชน คือ รุ่นอายุไม่เกิน 16 ปีในปัจจุบัน</p>
<!-- /wp:paragraph -->

<!-- wp:paragraph -->
<p>กานต์ธัช สุรฤทธิ์โยธิน หรือ ข้าวกล้อง เด็กหนุ่มจากเมืองชลบุรี เกิดวันที่ 9 ตุลาคม 2552 ปัจจุบันอายุ 16 ปี ศึกษาอยู่ชั้นมัธยมศึกษา ม. 4/3 แผนกวิทย์-คณิต โรงเรียนอัสสัมชัญศรีราชา</p>
<!-- /wp:paragraph -->

<!-- wp:paragraph -->
<p>ก้าวเข้ามาจับแร็คเกตเล่นกีฬาเทนนิส เพราะมีคุณพ่อสาธิต สุรฤทธิ์โยธิน และ คุณแม่ภาอภิภา มโนสงค์ ซึ่งทั้งสองท่านชื่นชอบและเล่นกีฬาเทนนิสอยู่แล้ว จึงให้การสนับสนุนลูกชายที่มีใจรักและชื่นชอบกีฬาเทนนิสไม่แพ้บุพการี แถมยังมีฝันที่อยากจะพัฒนาฝีมือจากเล่นเป็นกีฬาออกกำลังกายเฉยๆ ไปสู่ การเป็นนักกีฬาเทนนิสอาชีพ</p>
<!-- /wp:paragraph -->

<!-- wp:paragraph -->
<p>กานต์ธัช ได้ "ครูนันท์" นันทวัฒน์ สุขขะจนะ เป็นโค้ชปูพื้นฐานการเล่นเทนนิสให้ ก่อนจะได้โค้ชอาชีพที่ปั้นนักเทนนิสทีมชาติระดับท็อปๆของไทยไปสู่เวทีโลกมาหลายรุ่น อย่าง "ครูหมี" ชัยวัฒน์ คงกิจภากรณ์ มาเสริมเทคนิคขั้นสูง และ สอนให้เรียนรู้ชั้นเชิงของเกมการเล่นในสนามแข่งขันให้อย่างเต็มที่</p>
<!-- /wp:paragraph -->

<!-- wp:paragraph -->
<p>ผลงานการติดทีมชาติรุ่นเยาวชนทั้ง 3 รุ่นอายุ ถือเป็นเครื่องการันตีความสามารถและฝีมือของ กานต์ธัช ได้อย่างดี นอกจากนี้ยังมีผลงานเด่นในเวทีแข่งขัน อย่างการคว้าแชมป์ ในประเภทชายเดี่ยว รุ่นอายุไม่เกิน 16 ปี ศึกเทนนิสเยาวชนเพื่อความชนะเลิศแห่งประเทศไทย นับเป็นการประกาศศักดาความเป็น เบอร์ 1 ของประเทศในรุ่นอายุนี้เลยก็ว่าได้</p>
<!-- /wp:paragraph -->

<!-- wp:paragraph -->
<p>กานต์ธัช มีนักหวดในดวงใจที่ชื่นชอบและยึดถือเป็นแบบอย่าง คือ โนวัค ยอโควิช อดีตมือ 1 โลกชาวเซอร์เบีย นี่จึงเป็นสาเหตุหนึ่งที่ทำให้นักหวดไฟแรงจากชลบุรีคนนี้ มีเป้าหมายที่อยากจะก้าวไปสู่เวทีแข่งขันในระดับแกรนด์สแลม</p>
<!-- /wp:paragraph -->

<!-- wp:paragraph -->
<p>แม้หนทางข้างหน้าของการก้าวสู่การเป็นนักเทนนิสอาชีพที่ต้องการเปิดประตูก้าวสู่เวทีแกรนด์สแลมจะหนัก และ ต้องผ่านคู่แข่งที่แข็งแกร่งมากมาย แต่สำหรับ กานต์ธัช นั่นคือความท้าทายที่เขาพร้อมจะเผชิญหน้าอย่างไม่หวาดหวั่น</p>
<!-- /wp:paragraph -->

<!-- wp:paragraph -->
<p>ด้วยความเชื่อมั่นในพลังใจ การได้แรงสนับสนุนจากครอบครัว ได้โค้ชมืออาชีพที่ดูแลแบบเต็มระบบ การได้รับโอกาสที่ดีจากสมาคมกีฬาลอนเทนนิสแห่งประเทศไทยฯ ทำให้ กานต์ธัช มั่นใจว่า จะสามารถก้าวไปสู่เป้าหมายที่ตั้งไว้ได้แน่นอน</p>
<!-- /wp:paragraph -->

<!-- wp:image {"id":53359,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/11/587754555_1280339710795675_6203787369599971519_n-683x1024.jpg" alt="" class="wp-image-53359"/></figure>
<!-- /wp:image -->