<p style="text-align: center;"><span style="font-size: 14pt;"><strong>“บุณยวีร์”โชว์แกร่งลิ่วก่อนรองฯเทนนิสอาชีพ“พีทีที”</strong></span></p>
การแข่งขันเทนนิสอาชีพหญิง "พีทีที-ไอทีเอฟ วีเมนส์ เซอร์กิต" และเทนนิสอาชีพชาย ไทยแลนด์ เอฟ 3 ฟิวเจอร์ "พีทีที-ไอทีเอฟ เมนส์ เซอร์กิต" ซึ่งสนับสนุนโดย บริษัท ปตท. จำกัด (มหาชน) ชิงเงินรางวัลรวมรายการละ 15,000 ดอลลาร์สหรัฐ หรือประมาณ 495,000 บาท ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 5 ก.ย. ประเภทหญิงเดี่ยว รอบสอง “แตงโม” บุณยวีร์ ธรรมไชยวัฒน์ นักหวดสาวไทย วัย 20 ปี มือ 428 ของโลก โชว์ฟอร์มมือวางอันดับ 1 ของรายการ หวดเอาชนะ นาตาชา พัลฮา มือ 1,094 ของโลก สาวอินเดีย วัย 24 ปี ได้ 2 เซตรวด 6-3, 6-1 ใช้เวลาแข่งขัน 1 ชั่วโมง 4 นาที ผ่านเข้ารอบก่อนรองชนะเลิศ พบกับ เปรอร์น่า แบมบรี้ (อินเดีย) ที่ชนะ ริยา พาเทีย (อินเดีย) 6-3, 6-4

ด้าน "จูเนียร์" วิชยา ตรงเจริญชัยกุล นักเทนนิสหนุ่มมือ 1 ของไทย วัย 23 ปี มือ 459 ของโลก และมือวางอันดับ 1 ของรายการ ผ่านเข้ารอบก่อนรองชนะเลิศ ประเภทชายเดี่ยว ได้สำเร็จ หลังหวดเอาชนะ ต้นกล้า มุละดา นักหวดดาวรุ่งไทยที่ได้ไวลด์การ์ดลงแข่งขัน ได้ 2 เซตรวด 6-1, 6-3 โดยใช้เวลาแข่งขัน 1 ชั่วโมง 10 นาที ผ่านเข้ารอบก่อนรองชนะเลิศ พบกับ การูนูเดย์ ซิงห์ (มือวาง8-อินเดีย) ที่ชนะ จิรัฏฐ์ นวสิริสมบูรณ์ 6-3, 6-4

ขณะที่ผลงานนักเทนนิสไทยรายอื่น หญิงเดี่ยว รอบสอง พัชรินทร์ ชีพชาญเดช ชนะ ชมภู่ทิพย์ จันดาเขต 7-5, 6-2, ศุภาพิชญ์ เกือรัมย์ แพ้ หลิว ชาง (จีน) 2-6, 3-6, อัญชิสา ฉันทะ แพ้ หลี่ หัว เฉิน (มือวาง 6-ไต้หวัน) 4-6, 4-6

ส่วนชายเดี่ยว รอบสอง ปรัชญา อิสโร มือวาง 5 ชนะ คงทรัพย์ คงคา 6-3, 6-7(5-7), 6-1, กฤติน โกยกุล แพ้ เคนโตะ ทาเคอุจิ (มือวาง 4 ญี่ปุ่น) 4-6, 6-7(5-7), กิติรัตน์ เกิดลาภี แพ้ โซอิชิโร่ โมริทานิ (มือวาง7-ญี่ปุ่น) 2-6, 7-6(7-4), 4-6

<img width="1985" height="1547" class="alignnone size-full wp-image-16389" alt="" src="https://www.bucket.cloudaccess9.com/ltatorg/2018/09/268E1E93-10C2-48B9-B8B3-6C29C3C716E1.jpeg">

<img width="2045" height="1570" class="alignnone size-full wp-image-16391" alt="" src="https://www.bucket.cloudaccess9.com/ltatorg/2018/09/6922EDF8-2A9D-440C-9092-A8AFB36E2BA2.jpeg">

<img width="1791" height="1317" class="alignnone size-full wp-image-16397" alt="" src="https://www.bucket.cloudaccess9.com/ltatorg/2018/09/ED4A3931-D5E3-45AF-87DC-E2C1F9FE98AC.jpeg">