<p style="text-align: center;"><strong><span style="font-size: 14pt;">"ลักษิกา"ร่วงคู่,เดี่ยวรอบสองแข่งไม่จบหวดต่อ13ก.ย.ศึกเจแปนโอเพ่น</span></strong></p>
การแข่งขันเทนนิสอาชีพหญิง ดับเบิ้ลยูทีเอ ทัวร์ รายการ "เจแปน โอเพ่น 2018" ชิงเงินรางวัลรวม 250,000 ดอลลาร์สหรัฐ หรือราว 8 ล้านบาท ที่ฮิโรชิม่า ประเทศญี่ปุ่น รอบสองหญิงเดี่ยว เมื่อวันที่ 12 ก.ย.ที่ผ่านมา ซึ่ง ลักษิกา คำขำ นักหวดมือ 1 ของไทย มือ 93 ของโลก ต้องพบกับ หวัง เซียง นักเทนนิสจีนดีกรีมือวาง 4 ของรายการ มือ 44 ของโลก ซึ่งคู่นี้เคยดวลแร็กเกตกันมาแล้ว 8 ครั้ง ลักษิกา ชนะแค่ 2 ครั้งเท่านั้น

ส่วนการเจอกันครั<span class="text_exposed_show">้งนี้ ลักษิกา ทำสกอร์นำ 5-4 ก่อนที่ หวัง เซียงจะแซงชนะเซตแรก 7-5 จากนั้นในเซตสอง ขณะที่เล่นกันไปได้ 5 เกม โดย ลักษิกา ตาม 2-3 ฝนได้ตกลงมาจนฝ่ายจัดการแข่งขันต้องสั่งยุติ และเลื่อนให้ไปแข่งขันกันต่อในวันที่ 13 ก.ย.นี้</span>
<div class="text_exposed_show">

อย่างไรก็ตามในช่วงบ่ายวันเดียวกัน ลักษิกา ได้จับคู่กับ หาน ซิน หยู นักเทนนิสจีนลงแข่งประเภทคู่ รอบแรก พบกับคู่มือวาง 2 ของรายการ อิริ โฮซูมิ จากญี่ปุ่น กับ จาง ฉ่วย นักหวดจีน ปรากฎว่า คู่ของ ลักษิกา เป็นฝ่ายปราชัย 0-2 เซตด้วยสกอร์ 3-6 และ 2-6 ตกรอบไปอย่างน่าเสียดาย

<img class="alignnone size-full wp-image-16659" src="https://www.bucket.cloudaccess9.com/ltatorg/2018/09/41581902_1994758557213769_2762925291553685504_n.jpg" alt="" width="960" height="521" />

</div>