<!-- wp:paragraph {"align":"center","style":{"typography":{"fontSize":20},"color":{"background":"#daeaf1"}}} -->
<p class="has-text-align-center has-background" style="background-color:#daeaf1;font-size:20px"><strong>"ฌาน" นำทีมนักเทนนิสเด็กไทยเข้ารอบแอลทีเอที เอเชี่ยน โฟร์ทีนฯ หนแรกของปี</strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสเยาวชนเอเชีย รุ่นอายุไม่เกิน 14 ปี เก็บคะแนนสะสมอันดับเอเชีย ระดับเกรด 2 สัปดาห์แรกของปีนี้ รายการ LTAT Asian 14&amp;Under C2 (1) 2025 หรือ "แอลทีเอที เอเชี่ยน โฟร์ทีน แอนด์ อันเดอร์ 2025" ครั้งที่ 1 ที่สนามเทนนิส เกรต้า สปอร์ต คลับ อำเภอสัตหีบ จังหวัดชลบุรี ระหว่างวันที่ 3-9 พ.ค. 2568 และเมื่อวันที่ 4 พ.ค. เป็นการแข่งขันรอบคัดเลือก รอบสุดท้าย ในประเภทชายเดี่ยว ซึ่งจะคัดเอานักกีฬา 8 คน ผ่านเข้าสู่รอบเมนดรอว์ต่อไป โดยมีผลการแข่งขันดังนี้ ฌาน เลาอมรพาณิชย์ นักเทนนิสที่เคยเป็นเยาวชนทีมชาติไทย เมื่อปี 2567 เรียกฟอร์มเก่งออกมาหวดเอาชนะ โอลีเวอร์ เบนเซน เบิร์กฮาวท์ นักหวดลูกครึ่งไทย-เนเธอร์แลนด์ ด้วยสกอร์ 6-2 ทั้งสองเซต ส่งผลให้ ฌาน ตีตั๋วสู่รอบเมนดรอว์ ประเภทชายเดี่ยว ทันที ซึ่งรอบเมนดรอว์ จะแข่งขันระหว่างวันที่ 5-9 พ.ค. 2568</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ ชายเดี่ยว รอบคัดเลือก รอบสุดท้าย อัคราวิชญ์ รังษี ชนะ เหวินยี่ หลิน (สิงคโปร์) 6-1, 6-4 ภาคิณ ส่งศิริ ชนะผ่าน จี๋ ชาน (มาเลเซีย) โนอาห์ สึคาโคชิ (สิงคโปร์) ชนะ แม็กซิม โรบิน (ฮ่องกง) 6-3, 6-3 พิตตินันท์ จตุรนต์โรจน์ แพ้ บินห์ โต (เวียดนาม) 5-7, 3-6 ณดล พงษ์ภิญโญ แพ้ ไคโรส ราดิเทีย (สิงคโปร์) 0-6, 0-6 ธนาคิมร์ ระวังกุล แพ้ เจสซี่ ชู (ฮ่องกง) 0-6, 2-6 ขณะที่ คีรี สมจิตต์ชอบ โชคดี ตีตั๋วสู่รอบเมนดรอว์ โดยไม่ต้องออกแรงหวด หลังผลการจัดสายการแข่งขันที่ออกมา ปรากฏว่า คีรี ได้บายตั้งแต่รอบคัดเลือก รอบแรก จนถึงรอบสุดท้าย.</p>
<!-- /wp:paragraph -->

<!-- wp:image {"id":49289,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/494723882_1116039830558998_4543899607736848198_n-1024x683.jpg" alt="" class="wp-image-49289"/></figure>
<!-- /wp:image -->