<!-- wp:paragraph {"align":"center","style":{"typography":{"fontSize":20},"color":{"background":"#d1d1e4"}}} -->
<p class="has-text-align-center has-background" style="background-color:#d1d1e4;font-size:20px"><strong>"กมลวรรณ-ทัดพงษ์"หวดสมราคาทีมชาติควงแร็กเกตฉลุยศึก "แอลทีเอที-ไอทีเอฟ"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนสะสมอันดับเยาวชนโลก ไอทีเอฟ เวิลด์ เทนนิส ทัวร์ จูเนียร์ เกรด 4 รายการ "แอลทีเอที-ไอทีเอฟ จูเนียร์ เจโฟร์ 2021" ณ ศูนย์พัฒนากีฬาเทนนิสแห่งชาติ เมืองทองธานี จัดภายใต้มาตรการป้องกันการแพร่ระบาดของโรคโควิด-19 เมื่อวันที่ 26 ต.ค.2564 ในประเภทหญิงเดี่ยว รอบแรก "บัว" กมลวรรณ ยอดเพ็ชร นักหวดดาวรุ่งวัย 14 ปี ดีกรีเยาวชนทีมชาติไทย มือ 889 เยาวชนโลก และเป็นมือวาง 6 ของรายการ สามารถโชว์ฟอร์มการเล่นได้ตามมาตรฐานของตัวเอง ใช้เวลา 49 นาที เอาชนะ นันท์นภัส ลำธารทอง วัย 15 ปี ได้ 2 เซตรวด 6-2, 6-1 ผ่านเข้ารอบสองพบ กัญจน์ชญา จูงวัฒนา เยาวชนทีมชาติไทยวัย 13 ปี ที่เข้ารอบไปแล้วก่อนหน้า</p>
<!-- /wp:paragraph -->

<!-- wp:paragraph -->
<p>ด้านประเภทชายเดี่ยว รอบแรก "เดฟ" ทัดพงษ์ กมลปัญญากร นักหวดเยาวชนทีมชาติไทย วัย 14 ปี พบ เปน จารุศร วัย 13 ปี ปรากฏว่า ทัดพงษ์ ที่แพ้การดวลไทเบรกในเซตแรกไปก่อน สามารถพลิกสถานการณ์กลับมาเป็นฝ่ายเอาชนะได้ 2 เซตรวด 6-7(5-7), 6-3 และ 6-2 ตีตั๋วเข้ารอบสอง พบ เดเมี่ยน คาร์ดด๊อก มือวาง 8 ของรายการต่อไป</p>
<!-- /wp:paragraph -->

<!-- wp:paragraph -->
<p>ในผลการแข่งขันคู่อื่น ชายเดี่ยว รอบแรก ปัญณ์ณวัชญ์ สุทธิสมบูรณ์ ชนะ ศุภเศรษฐ์ สินเจริญวัฒนา (มือวาง 7) 6-1, 6-2 รชตะ ธรรมเจริญสถิต (มือวาง 6) ชนะ ณภัทร ฮวดเจริญ 6-0, 6-1 แทนตะวัน ทัดเดโอ มายอลิ แม็คจิโอลิ (มือวาง 2) ชนะ ธีรภัทร ขันติวีรวัฒน์ 6-2, 6-0 ปูนทอง โกมลพิสุทธิ์ แพ้ ทาคูมิ วาตานาเบ้ (มือวาง 4-ญี่ปุ่น) 4-6, 4-6 ขณะที่ หญิงเดี่ยว รอบแรก พิมพ์ลภัส ลิม ชนะ เมสสิยพร ตันจันทร์พงศ์ 7-6(7-4), 6-2</p>
<!-- /wp:paragraph -->

<!-- wp:paragraph -->
<p>ประเภทชายคู่ รอบแรก ศิวณัฎฐ์ อุ้ยตยะกุล-ศุภวัฒน์ แซ่อุ้ย คู่มือวาง 1 ชนะ พชร สุขเลี่ยน-วงศ์วรัณ วงศ์เจริญ 6-3, 6-4 ภูมิพัฒน์ สุขโข-สกาย ถาวรไชยโสภณ คู่มือวาง 4 ชนะ นฤต พงศาชำนาญกิจ-อภิวิชญ์ โรจน์พิบูลย์พันธ์ 6-2, 6-3 ภวัต ปุณณะเขตร์-รากาฟ ซุนดารารามาน (อินเดีย) ชนะ พีรวัชร สุขใจ-ภูชิสส์ สุขใจ 7-5, 6-1 ภพธรรม ศรีวงษ์-ไรเนอร์ อีริก สเคสทาก(ออสเตรีย) ชนะ ธีรภัทร ขันติวีรวัฒน์-วิมาน สวงขันธ์ 6-4, 7-6(3)</p>
<!-- /wp:paragraph -->

<!-- wp:paragraph -->
<p>ปูนทอง โกมลพิสุทธิ์-แทนตะวัน ทัดเดโอ มายอลิ แมคจิโอลิ คู่มือวาง 3 ชนะ เปน จารุศร-ภาธรรม เหล่าสกุลพร 6-4, 6-1 นฤบดี บุญวัฒน์-ปัญณ์ณวัชญ์ สุทธิสมบูรณ์ ชนะ กฤติน แอบเอี่ยม-กฤตเมธ สอดส่อง 6-2, 6-0 รชตะ ธรรมเจริญสถิต-ทาคูมิ วาตานาเบ้ (ญี่ปุ่น) ชนะ ณัฐชัย มูลทา-กันตินันท์ สูตินันท์โอภาส 6-1, 7-5 เศรษฐวุฒิ สินภิบาล-เอย์ตัน มีสเซ่น (เบลเยียม) ชนะ อาทิจภัทร จรัสวิโรจน์-ณภัทร ฮวดเจริญ 7-5, 6-4</p>
<!-- /wp:paragraph -->

<!-- wp:paragraph -->
<p>ขณะที่หญิงคู่ รอบแรก มาหยา บุญญาอรุณเนตร-กัญจน์ชญา จูงวัฒนา ชนะ นันท์นภัส ลำธารทอง-เกศรินทร์ อุ่นศิริ 6-0, 6-3 วิรินทร์ รื่นถวิล-ปริยากร ศรีสุริยาพัฒน์กุล ชนะ พิมพ์ลภัส-พิมพ์มาดา ลิม 4-6, 6-4 และซูเปอร์ไทเบรก 10-7 วันใส กสิกรรมไพบูลย์-สมัชญา ออรุ่งโรจน์ ชนะ ปพิชญา อิสโร-เมสสิยพร ตันจันทร์พงศ์ 7-5, 6-4 สำหรับผลการแข่งขันคู่อื่น </p>
<!-- /wp:paragraph -->

<!-- wp:paragraph -->
<p>ดูรายละเอียดเพิ่มเติมได้ที่ <a rel="noreferrer noopener" href="https://www.itftennis.com/en/tournament/j4-nonthaburi/tha/2021/j-g4-tha-04a-2021/order-of-play/?fbclid=IwAR2QO2WIW4P6-q7l2Aev8Q2klHrJWzBztAMEJ285JFip0m5Kb_wStvIJ5Uo" target="_blank">https://www.itftennis.com/.../j-g4-tha-04a.../order-of-play/</a> <br>และสามารถชมภาพบรรยากาศการแข่งขันอย่างคมชัดได้ที่ลิงก์นี้ <a rel="noreferrer noopener" href="https://l.facebook.com/l.php?u=https%3A%2F%2Fwww.ltat.org%2Fphotos%2F%3Ffbclid%3DIwAR15-81LFX2LxsPeY4Hcn4nzIn25FxWwlTYdiL7uix-JpzrORsY1sGdpfo0&amp;h=AT3YjdMP-xCsMnvY8NHi9GIG_NKReeOfITLEeIm1TNKI91l4H1pacSO7loXRjg8vSP2Fs_-RXmJ9zde6NpzXTO7d0GVKdY-omO6M0FGL1uR_5YoknjY75UQUtoWeEVdwPpODJHGtJQ&amp;__tn__=-UK-R&amp;c[0]=AT2e6mQR513RxMBLWzGGfWoLY1rn95MMFRAuiFpDoRQK7cyA9Ws0_c30HCBcxfLlauDSuH10Ck0-e6rK7LwiPUR4J7-d5hxX6uTAw9EKpVUCudgT121n1JQvs6_Ti4aRT6OQD71tYj3osJRJsMd5wMLN52BIKjOEtDSpVbIKMpoNN4Y" target="_blank">https://www.ltat.org/photos/</a></p>
<!-- /wp:paragraph -->

<!-- wp:image {"id":29319,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/10/247411483_4675942022428729_4314360046593628506_n-1024x683.jpg" alt="" class="wp-image-29319"/></figure>
<!-- /wp:image -->