<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a30085"}}} -->
<p class="has-text-align-center has-vce-bg-color has-text-color has-background" style="background-color:#a30085;font-size:22px"><strong>"ธรรม์-ปวีณอร" หวดกำชัยคว้าที่3ศึกยู14 ชิงแชมป์เอเชีย</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสเยาวชน ประเภทบุคคลชายและหญิง รุ่นอายุไม่เกิน 14 ปี เยาวชนชิงแชมป์เอเชีย รายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเม้นท์ แชมเปี้ยนชิพส์ 2024-ไฟนอลส์" ที่เมืองกูชิง ประเทศมาเลเซีย วันที่ 13 เมษายน วันสุดท้ายของสัปดาห์แรก
   ผลปรากฎว่า ในประเภทชายเดี่ยว รอบชิงที่ 3 "ไพน์" ธรรม์ พันธราธร สามารถเอาชนะ ทราย์เกล โรดิออน จากคาซัคสถาน 6-0 และ 6-1 ใช้เวลารวม 53 นาที ทำให้คว้าอันดับ 3 ในการแข่งขันสัปดาห์นี้ทันที
   ส่วนแชมป์เป็นของ ทาคาฮิโร่ คาวากูชิ จากญี่ปุ่น ที่ในนัดชิงชนะเลิศเฉือนชนะ คิม ดง แจ จากเกาหลีใต้ 2-1 เซต ด้วยสกอร์ 2-6, 6-2 และ 6-3
   ด้านรอบชิงที่ 5 "ตรัย" ตรัย ศรีเสน เยาวชนไทย พ่าย หวัง ไช่ ฝู จากฮ่องกง 0-2 เซต ด้วยสกอร์ 3-6 และ 0-6 ทำให้ ตรัย คว้าอันดับ 6
   ขณะที่ประเภทหญิงเดี่ยว รอบชิงที่ 3 "ไอซ์" ปวีณอร นวลศรี มือวาง 3 ของรายการ สามารถเอาชนะ ซูอี้ มัค จากมาเลเซีย 2-0 เซต ด้วยสกอร์ 6-4 และ 6-4 คว้าอันดับ 3 มาครองได้สำเร็จ 
   แชมป์หญิงเดี่ยวตกเป็นของ ฮง เยรี จากเกาหลีใต้ที่นัดชิงชนะเลิศเอาชนะ จาง ซี เจีย จากจีน 6-3, 6-1
   ด้านรอบชิงอันดับ 5 ประเภทหญิงเดี่ยว  "เบียร์" โชติรินทร์ แก้วก่า ต้องออกแรงหวดถึงซูเปอร์ไทเบรกก่อนจะเฉือนชนะ อาฮาน อาฮาน จากอินเดีย 0-6, 6-2 และ ซูเปอร์ไทเบรก 10-7  ทำให้ โชติรินทร์ คว้าอันดับ 5 ทันที
   ส่วนการแข่งขันเทนนิสเยาวชน ประเภทบุคคลชายและหญิง รุ่นอายุไม่เกิน 14 ปี เยาวชนชิงแชมป์เอเชีย รายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเม้นท์ แชมเปี้ยนชิพส์ 2024-ไฟนอลส์" ที่เมืองกูชิง ประเทศมาเลเซีย สัปดาห์ที่สองจะมีขึ้นระหว่างวันที่ 14-19 เมษายนนี้
   สำหรับนักเทนนิสเยาวชนไทยที่เข้าร่วมการแข่งขัน ประกอบด้วย "ไอซ์" ปวีณอร นวลศรี, "เบียร์" โชติรินทร์ แก้วก่า, "ไพน์" ธรรม์ พันธราธร และ "ตรัย" ตรัย ศรีเสน โดยมี "โค้ชเอ็กซ์" นายพชรพล คำสมาน เป็นผู้ฝึกสอน และ "โค้ชพัตเตอร์" นายนนทพัทธ์ เฟื่องเดช เทรนเนอร์ประจำทีม</code></pre>
<!-- /wp:code -->

<!-- wp:image {"id":42386,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/04/IMG_4264-683x1024.jpeg" alt="" class="wp-image-42386"/></figure>
<!-- /wp:image -->