<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#2f00a3"}}} -->
<p class="has-text-align-center has-vce-bg-color has-text-color has-background" style="background-color:#2f00a3;font-size:22px"><strong>พี่น้อง"คูวิจิตรสุววรรณ" แชมป์รุ่นอายุ 8 ปีศึกเทนนิสเทนส์ฯสนาม5</strong></p>
<!-- /wp:paragraph -->

<!-- wp:code -->
<pre class="wp-block-code"><code>    การแข่งขันเทนนิสเยาวชน รายการ "เทนนิสเทนส์ จูเนียร์ เซอร์กิต" สนาม 5 ที่ศูนย์พัฒนากีฬาเทนนิสแห่งชาติ เมืองทองธานี วันที่ 11 มิถุนายน 2566 เป็นการแข่งขันรอบชิงชนะเลิศ 2 รุ่นอายุ คือรุ่นอายุไม่เกิน 8 ปีชาย-หญิง และรุ่นอายุไม่เกิน 10 ปี ชาย-หญิง โดยได้รับเกียรติจาก น.ส.ขนิษฐา ศรีตะวัน คณะกรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลให้นักกีฬา
   สำหรับในรุ่นอายุไม่เกิน 8 ปี ปรากฎว่า แชมป์ตกเป็นของคู่พี่น้องตระกูล "คูวิจิตรสุวรรณ" ทั้งชายเดี่ยว และ หญิงเดี่ยว 
   ประเภทชายเดี่ยว จิณ คูวิจิตรสุวรรณ มือวาง 1 ของรายการจาก กทม. เจ้าของ "แชมป์สนามที่2" ที่ตามเส้นทางในรอบ 8 คนสุดท้ายชนะ เขตต์ตะวัน บุษดี จากปทุมธานี 4-1 เกม จากนั้นในรอบรองชนะเลิศก็มาต้อนชนะ ภาวิญญ์ จันทรนวพงศ์ จากกทม.ได้อีก 4-1 เกม ทำให้เข้ามาชิงชนะเลิศพบกับ"แชมป์สนาม4" ปริณธนัย โชติกพนิช มือวาง 2 ของรายการจาก กทม.ซึ่งตามเส้นทางก็สามารถเอาชนะคู่แข่งแบบไม่ยากเย็นเช่นกัน โดยรอบก่อนรองชนะเลิศ ชนะ พาพร้อม รอดพ้น จากกทม.4-1 เกม และในรอบรองชนะเลิศ ชนะ เพลงประพันธ์ เหล่าวานิช มือวาง 3 ของรายการจากกรุงเทพฯ 4-2 เกม
   ทว่าในรอบชิงชนะเลิศ ทั้ง จิณ และ ปริณธนัย ต้องออกแรงหวดสู้กันอย่างสนุก สูสีจนต้องมาตัดสินที่ซูเปอร์ไทเบรก และเป็น จิณ ที่เล่นได้เหนียวแน่นกว่าเฉือนชนะไป 4-2, 2-4 และ 10-5 ส่งผลให้ จิณ คว้าแชมป์ทันที
   ขณะที่รอบชิงชนะเลิศ หญิงเดี่ยว จาณีณ คูวิจิตรสุวรรณ มือวาง 1 ของรายการจากกรุงเทพฯ เจ้าของ "แชมป์สนาม 2" พบกับ ณอัณณา แก้วสุมา นักหวดกรุงเทพฯเช่นกัน ผลปรากฎว่า จาณีณ เป็นฝ่ายชนะ 2 เซตรวด ด้วยสกอร์ 4-1 และ 4-1 
   ด้านผลแข่งขันรอบชิงชนะเลิศ รุ่นอายุไม่เกิน 10 ปี ชายเดี่ยว เป็นการดวลแร็คเกตกันของนักเทนนิสเมืองกรุง อินทัช สุภาจันทรสุข มือวาง 1 ของรายการ "แชมป์สนาม4" กับ รชานนท์ วรนุตารักษา มือวาง 3 ของรายการ โดยแมทช์นี้ อินทัช เป็นฝ่ายชนะ 4-0 และ 4-2 คว้าแชมป์ไปครองอีกครั้ง
   ส่วนหญิงเดี่ยว เป็นการโคจรมาเจอกันอีกครั้งระหว่าง วิมุตติญา พงษ์หนู กับ เอมิลี่ เฮดิน คู่ชิงชนะเลิศในสนามแข่งขันเซอร์กิตที่ 2 ซึ่งนัดนั้น วิมุตติญา เป็นฝ่ายชนะแบบหืดขึ้นคอ 2-1 เซต ขณะที่แมทช์นี้ วิมุตติญา ที่จับทางบอลของ เอมิลี่ ได้มากขึ้นจึงทำให้สามารถคุมเกมได้ดีกว่าครั้งที่แล้วและทำให้คว้าชัยชนะได้อย่างง่ายดาย 2 เซตรวด ด้วยสกอร์ 4-1และ 4-2 วิมุตติญา คว้าแชมป์ทันที
   ด้านประเภทคู่ รุ่นอายุไม่เกิน 8 ปี รอบชิงชนะเลิศ ปริณธนัย โชติกพนิช กับ เพลงประพันธ์ เหล่าวานิช ชนะ จิณ กับ จาณีณ คูวิจิตรสุวรรณ 4-1 เกม
   รุ่นอายุไม่เกิน 10 ปี รอบชิงชนะเลิศ อินทัช สุภาจันทรสุข กับ วันวฤณณ์ สวัสดี ชนะ คีณณ์ อุนโอภาส กับ ณัฏฐศรัณย์ ชูไพฑูรย์ 4-1, 4-1</code></pre>
<!-- /wp:code -->

<!-- wp:image {"id":37645,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/18B95D95-CF15-45C4-9DF4-7A8C40256A5E.jpeg" alt="" class="wp-image-37645"/></figure>
<!-- /wp:image -->