<!-- wp:paragraph {"align":"center","textColor":"vce-bg","style":{"color":{"background":"#03a300"},"typography":{"fontSize":20}}} -->
<p class="has-text-align-center has-vce-bg-color has-text-color has-background" style="background-color:#03a300;font-size:20px"><strong>ไทยแลนด์ แชมป์เปี้ยนชิพ หน 2<br>ได้นักหวดฝีมือดีครองแชมป์ประเภทคู่</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ครั้งที่ 2 ประจำปี 2565 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 30 ก.ค. ที่ผ่านมา มีพิธีมอบรางวัลในประเภทคู่ โดย ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานในพิธี
       การแข่งขันประจำวัน เริ่มด้วยประเภทชายเดี่ยว รอบรองชนะเลิศ "แม็กซ์" ชญานนท์ แก้วสุทอ นักหวดวัย 27 ปี จากสระบุรี มือวาง 25 ของรายการ มือ 49 ของไทย ที่ฝ่าด่านมาถึงรอบนี้ด้วยการล้มมือวางอันดับต้น ๆ ของรายการ และในแมทช์นี้ยังทำผลงานได้ดี ตัดเชือกเอาชนะ นพดล น้อยกอ มือวาง 5 และมือ 15 ของไทย วัย 22 ปี จากพิจิตร 2-0 เซต 6-4, 6-2 ชญานนท์ ทะยานสู่รอบชิงชนะเลิศ ไปพบกับ "แมงปอ" ภวิชญ์ สอนหลักทรัพย์ นักหวดหนุ่มระยอง วัย 22 ปี มือวาง 2 และมือ 10 ของไทย ที่ในรอบรองชนะเลิศ คว้าชัยจาก ณัฐสิทธิ์ กุลสุวรรณ์ มือวาง 6 และมือ 16 ของไทย อายุ 22 ปี จากกาญจนบุรี 2-0 เซต 6-1, 7-5
       จากนั้นเป็นการแข่งขันประเภทชายคู่ รอบชิงชนะเลิศ ชญานนท์ แก้วสุทอ และ ปรัชญา อิสโร จากสงขลา คู่มือวาง 1 ของรายการ ใช้ความเก๋า ช่วยกันหวดเอาชนะ แทนตะวัน ทัดเดโอ มายอลิ แม็คจิโอลิ ลูกครึ่งไทย-อิตาลี และ อนพัช ทิมางกูร คู่นักหวดจากกรุงเทพฯ คู่มือวาง 2 ของรายการ 2-0 เซต 6-2, 6-2 ชญานนท์ และ ปรัชญา คว้าแชมป์ชายคู่ พร้อมรับเงินรางวัลร่วมกัน 22,000 บาท ส่วน แทนตะวัน และ อนพัช รับเงินรางวัลร่วมกัน 10,000 บาท
       ด้านประเภทหญิงคู่ แชมป์เป็นของ พัชรินทร์ ชีพชาญเดช จากขอนแก่น และ ศุภาพิชญ์ เกือรัมย์ จากปทุมธานี คู่มือวาง 1 ของรายการ หลังจากรอบชิงชนะเลิศเอาชนะ กมลวรรณ บัวแย้ม จากชลบุรี และ วรรษชล สวัสดี จากพิษณุโลก คู่มือวาง 2 ของรายการ 2-0 เซต 6-2, 6-0 พัชรินทร์ และ ศุภาพิชญ์ ได้รับเงินรางวัลร่วมกัน 15,700 บาท ส่วนคู่รองแชมป์รับร่วมกัน 7,800 บาท โดย พัชรินทร์ นั้น ยังเหลือลุ้นแชมป์อีก 1 ประเภทคือหญิงเดี่ยว ซึ่งจะชิงชนะเลิศกับ ทรรศพร นาคหล่อ จากกรุงเทพฯ 
       ขณะที่ประเภทคู่ผสม รอบชิงชนะเลิศ ธมจันทร์ มอมขุนทด จากนครราชสีมา และ พัชรพล กาวิน จากปทุมธานี คู่มือวาง 1 ของรายการ ผนึกกำลังเอาชนะ ทรรศพร นาคหล่อ และ วรัตถ์ ณ นคร คู่นักหวดจากเมืองหลวง กรุงเทพฯ ได้ 2 เซตรวด 6-2, 6-3 ธมจันทร์ และ พัชรพล ในฐานะแชมป์ รับเงินรางวัลร่วมกัน 15,700 บาท ส่วนคู่รองแชมป์รับร่วมกัน 7,800 บาท</code></pre>
<!-- /wp:code -->

<!-- wp:image {"id":33127,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/08/9A413179-085E-4A24-8284-F28C6D105803-1024x683.jpeg" alt="" class="wp-image-33127"/></figure>
<!-- /wp:image -->