<!-- wp:paragraph {"align":"center","textColor":"vce-bg","style":{"color":{"background":"#6000a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#6000a3;font-size:22px"><strong>"ปรัชญา"เฉือน"ธนเพชร"ผงาดแชมป์ชายเดี่ยว<br>โผไม่พลิก"พัณณิน"ซิวฝ่ายหญิงหวดไทยแลนด์1<br>"สุธินันท์-ภาวินี" ขึ้นแท่นประเภทคู่ผสม</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" สนาม 1 ประจำปี 2566 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 12 ก.พ. 2566 เป็นวันสุดท้าย โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน เป็นประธานมอบรางวัลแก่นักกีฬา
       ประเภทชายเดี่ยว รอบชิงชนะเลิศ "ณัฐ" ปรัชญา อิสโร นักเทนนิสชาวสงขลา อายุ 27 ปี มือวาง 3 ของรายการ และมือ 9 ของไทย พบกับ "โอเว่น" ธนเพชร ฉันทะ นักเทนนิสชาวประจวบคีรีขันธ์ อายุ 23 ปี มือวาง 2  ของรายการ และมือ 8 ของไทย ผลการแข่งขัน ปรากฏว่า เซตแรก ปรัชญา พ่ายการเล่นที่ดีของ ธนเพชร ทำให้ตกเป็นฝ่ายตาม 0-1 เซต จากนั้น ปรัชญา ได้พยายามรวบรวมสมาธิตั้งหลักสู้ใหม่ จนสามารถเก็บชัยได้ในสองเซตถัดมา และแซงเอาชนะไป 2-1 เซต 0-6, 6-2 และ 6-1 ปรัชญา คว้าแชมป์ชายเดี่ยว พร้อมรับเงินรางวัล 60,000 บาท ส่วน ธนเพชร รองแชมป์ ได้รับ 36,000 บาท
       ด้านประเภทหญิงเดี่ยว โผไม่พลิก "แน็ต" พัณณิน โควาพิทักษ์เทศ นักหวดจากฉะเชิงเทรา อายุ 20 ปี มือ 5 ของไทย โชว์ฟอร์มมือวางอันดับ 1 ของรายการ หวดชนะ "แอ๊ตต้า" พิมพ์มาดา ทองคำ นักหวดจากสุราษฎร์ธานี ดาวรุ่งวัย 16 ปี เต็ง 8 และมือ 19 ของไทย ในรอบชิงชนะเลิศ 2-0 เซต 6-4, 6-0 โดย พัณณิน ในฐานะแชมป์หญิงเดี่ยว ได้รับเงินรางวัล 36,000 บาท ส่วน พิมพ์มาดา รองแชมป์ได้รับ 20,000 บาท
       ขณะที่ประเภทคู่ผสม รอบชิงชนะเลิศ สุธินันท์ ตัณฑเศรณีวัฒน์ และ ภาวินี ร่วมรักษ์ คู่นักหวดจากกรุงเทพฯ คู่มือวางอันดับ 4 ของรายการ ผนึกกำลัง ช่วยกันหวดเอาชนะคู่มือวาง 2 ของรายการ เวียร่า ดีเพิ่ม จากชลบุรี และ วรชน รักษ์ปวงชน จากกรุงเทพฯ 2-0 เซต 7-6 ไทเบรก 7-5 และ 6-3 โดยคู่ สุธินันท์ และ ภาวินี ได้ครองแชมป์ร่วมกัน พร้อมรับเงินรางวัลไปแบ่งกัน จำนวน 15,700 บาท ส่วนคู่รองแชมป์ ได้รับร่วมกัน 7,800 บาท
       อนึ่ง การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" สนาม 2 ประจำปี 2566 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี กำหนดชิงชัยระหว่างวันที่ 13-19 ก.พ. 2566</code></pre>
<!-- /wp:code -->

<!-- wp:image {"id":35916,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/02/A03D8888-5D62-4EC9-A775-943804250E54-1024x683.jpeg" alt="" class="wp-image-35916"/></figure>
<!-- /wp:image -->