<!-- wp:paragraph {"align":"center","textColor":"vce-bg","style":{"color":{"background":"#000aa3"}}} -->
<p class="has-text-align-center has-vce-bg-color has-text-color has-background" style="background-color:#000aa3"><strong>"แอ๊ตต้า" พลิกชนะเต็ง3-"พุฒิ" โค่นมือสูงกว่า<br>ศึกเทนนิส "แอลทีเอที-ไอทีเอฟ จูเนียร์ส เจ60"<br>"กมรวรรณ" ควงอินโดนีเซีย เข้าชิงฯ หญิงคู่</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ60 นนทบุรี รายการ "แอลทีเอที-ไอทีเอฟ จูเนียร์ส แชมเปี้ยนชิพส์ เจ60" เก็บคะแนนสะสมอันดับเยาวชนโลก ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 2 พ.ย. 2566 ประเภทเดี่ยว เป็นการแข่งขันรอบก่อนรองชนะเลิศ
       ประเภทหญิงเดี่ยว "แอ๊ตต้า" พิมพ์มาดา ทองคำ นักเทนนิสดาวรุ่งไทยวัย 17 ปี มือวาง 7 และมือ 661 เยาวชนโลก พบกับ ยาสมิน วาฟโรวา จากสโลวาเกีย วัย 16 ปี มือวาง 3 และมือ 534 เยาวชนโลก ผลปรากฏว่า เซตแรกดวลกันถึงไทเบรกและเป็นนักหวดไทยที่พ่าย ทว่า หลังจากนั้น พิมพ์มาดา ตั้งหลักสู้ใหม่ รับลูกเสิร์ฟของคู่แข่งขันได้ดีขึ้น และรีเทิร์นสวนกลับเป็นลูกวินเนอร์งาม ๆ ได้หลายครั้ง ทำให้คว้าชัยใน 2 เซตถัดมา และเป็นฝ่ายเฉือนชนะ 2-1 เซต 6-7 ไทเบรก 4-7, 6-2 และ 6-3 พิมพ์มาดา ผ่านเข้ารอบรองชนะเลิศ ไปพบกับ มาลิกา อมีร์กาลิเอวา จากคาซัคสถาน มือวาง 11 ที่ชนะ "เต็ง 2" ยุ คิกาว่า จากญี่ปุ่น ด้วยสกอร์ 2-6, 6-3 และ 3-1 Retd. (รีไทร์) เนื่องจากนักหวดญี่ปุ่นเจ็บสะโพก
        ด้าน "บัว" กมลวรรณ ยอดเพ็ชร นักเทนนิสไทย วัย 16 ปี มือวาง 1 และมือ 140 เยาวชนโลก ยังโชว์ฟอร์มได้ดีต่อเนื่อง ล่าสุดดวลแร็กเกตชนะ เนา พัง ซิยี่ จากมาเลเซีย มือ 1,813 เยาวชนโลก 2-0 เซต 6-1, 6-3 กมลวรรณ ผ่านเข้ารอบรองชนะเลิศ ไปพบกับ "เต็ง 4" ไซ่ ยู่-หนิง จากไต้หวัน ที่ชนะ "เต็ง 8" ริโอโกะ อุเมะคุนิ จากญี่ปุ่น 2-0 เซต 6-1, 6-0
        ประเภทชายเดี่ยว รอบก่อนรองชนะเลิศ "พุฒิ" คุณานันท์ พันธราธร นักเทนนิสดาวรุ่งไทย วัย 15 ปี มือ 1,473 เยาวชนโลก ฟอร์มฮอตต่อเนื่อง หวด 2 เซต เอาชนะ โนอาห์ การ์มา จากสวิตเซอร์แลนด์ มือวาง 15 และมือ 811 เยาวชนโลก ด้วยสกอร์ 6-4, 6-1 คุณานันท์ ผ่านเข้ารอบรองชนะเลิศ ไปพบกับ มาการ์ คริวอช เชคอฟ มือวาง 4 ที่ชนะมือวาง 10 แทร์ ซาร์มานอฟ จากคาซัคสถาน 2-0 เซต 6-3, 6-0 ทั้งนี้ จากการแข่งขัน 3 วันที่ผ่านมา คุณานันท์ สามารถเอาชนะมือวางของรายการได้ทั้งหมด ซึ่งรอบสอง ชนะมือวาง 5 จากนั้นรอบสามชนะมือวาง 11 และล่าสุดคือในแมทช์นี้ ชนะมือวาง 15
       ในส่วนผลการแข่งขันประเภทหญิงคู่ รอบรองชนะเลิศ "คู่เต็ง 7" กมรวรรณ ก้อนศิลา-อันจาลี กิรานา จูนาร์โต้ (อินโดนีเซีย) ชนะ "คู่เต็ง 3" มาลิกา อามีร์กาลิเอวา (คาซัคสถาน)-ยาสมิน วาโวโรวา (สโลวาเกีย) 4-6, 6-3 และซูเปอร์ไทเบรก 10-8 ด้าน มาหยา บุญญาอรุณเนตร-เนา พัง ซิยี่ (มาเลเซีย) แพ้ "คู่เต็ง 1" โซฮินี ซานเจย์ โมฮันตี (อินเดีย)-ไซ่ ยู่-หนิง (ไต้หวัน) 4-6, 2-6
       ชายคู่ รอบรองชนะเลิศ ริว โกฎิกุล-อาราฟ สัมรัตฮาดา (สหรัฐฯ) แพ้ มาการ์ คริวอชเชคอฟ-อเล็กเซย์ ชิบาเยฟ (คู่มือวาง 2) 2-6, 7-5 และซูเปอร์ไทเบรก 6-10</code></pre>
<!-- /wp:code -->

<!-- wp:image {"id":40122,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/11/IMG_3720-1024x683.jpeg" alt="" class="wp-image-40122"/></figure>
<!-- /wp:image -->