<!-- wp:paragraph {"align":"center","style":{"typography":{"fontSize":20},"color":{"background":"#acd1e0"}}} -->
<p class="has-text-align-center has-background" style="background-color:#acd1e0;font-size:20px"><strong>บีชเทนนิสคัดทีมชาติลุยเวิลด์คัพวันแรกคึกคัก"ดานี่"พกดีกรีแชมป์ปทท.เก็บชัย2รายการรวด</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาด(บีช เทนนิส) คัดเลือกตัวแทนทีมชาติไทย ประจำปี 2566 ที่สนามเทนนิสชายหาด ภายในศูนย์พัฒนากีฬาเทนนิสแห่งชาติ เมืองทองธานี จัดโดยสมาคมกีฬาลอนเทนนิสแห่งประเทศไทย ในพระบรมราชูปถัมภ์ เมื่อวันที่ 23 กันยายน ซึ่งจะคัดเลือกตัวแทนนักกีฬาทีมชาติไทย เพื่อเข้าร่วมการแข่งขันเทนนิสชายหาดชิงแชมป์โลก รายการ "ไอทีเอฟ บีช เทนนิส เวิลด์ คัพ 2023" ที่ริโอ เดจาเนโร ประเทศบราซิล ระหว่างวันที่ 4-10 ธันวาคมนี้ เป็นชาย 3 คน หญิง 3 คน รวมทั้งสิ้น 6 คน เข้าแข่งขัน 3 รายการ คือ ชายคู่, หญิงคู่ และ คู่ผสม</p>
<!-- /wp:paragraph -->

<!-- wp:paragraph -->
<p>สำหรับการคัดเลือกทีมชาติครั้งนี้ได้รับความสนใจจากนักเทนนิสเข้าร่วมอย่างมาก ซึ่งระบบการคัดเลือกจะเป็นการแข่งแบบพบกันหมดเพื่อหาคู่ที่ดีที่สุดในแต่ละรายการเข้าร่วมเป็นตัวแทนทีมชาติไทย ส่วนผลแข่งขันวันแรก ปรากฎว่า ดานี่ บาราทท์ เจ้าของดับเบิ้ลแชมป์เทนนิสชายหาดประเทศไทย ประจำปี2566 จากชลบุรี ลงแข่งทั้งชายคู่ และ คู่ผสม สามารถรวมพลังกับพาร์ทเนอร์คว้าชัยชนะได้ทั้ง 2 รายการ ประเภทชายคู่ นัดแรก กลุ่ม บี ดานี่ บาราทท์ จับคู่กับ ซาเละฟรีรัส อัลมุฟาฎี จากชลบุรีเช่นกัน เอาชนะ นุกูล รักความสุข จากชลบุรี กับ ปาระมี ม่วงเจริญ จากกทม. 2 เซตรวด ด้วยสกอร์ 6-2 และ 6-1 ขณะที่คู่ผสม ดานี่ จับคู่กับ ประกายกานต์ สาวิสิทธิ์ นักกีฬาเทนนิสชายหาดมือเก๋าดีกรีทีมชาติและแชมป์ประเทศไทยจากชลบุรี เอาชนะ อรปรีย์ญา อินทร์เพ็ง จากพะเยา กับ ซาเละฟรีรัส อัลสุฟาฎี จากชลบุรี 6-0, 6-3</p>
<!-- /wp:paragraph -->

<!-- wp:paragraph -->
<p>ส่วนผลแข่งขันคู่อื่นๆ มีดังนี้ ชายคู่ รอบพบกันหมด นัดแรก กลุ่ม เอ นภัส สังข์ทอง กับ พงศธร​ เบญจมาศ (สงขลา) ชนะ ไมเคิล มัธยมจันทร์ กับ ศิวณัฎฐ์ อุ้ยตยะกุล(กทม./พัทลุง) 6-3, 6-0, จิรัฏฐ์ นวสิริสมบูรณ์ กับ ฐิติพันธุ์ ทรัพย์กล้า(กทม.) ชนะ โอฬาร ตั้งวงศ์กิจ กับ ปรมะ ศัสตุระ(กทม.) 6-3, 6-7(7), 10-2 กลุ่ม บี ภูวไนย นนท์อ่อน กับ ปิยะภูมิ อินขาว(ร้อยเอ็ด/ชลบุรี) ชนะ เล็กลามัตย์ แฮริสัน กับ เสกศักดิ์ ช่างหนอง(ชลบุรี) 3-6, 6-4, 10-4 คู่ผสม รอบพบกันหมด นัดแรก นิการัตน์ วาทีนุกิจ กับ ฐิติพันธุ์ ทรัพย์กล้า(นครปฐม/กทม.) ชนะ โอฬาร ตั้งวงศ์กิจ กับ หทัยชนก แสนยาอุโฆษ(กทม.) 6-0, 6-2</p>
<!-- /wp:paragraph -->

<!-- wp:image {"id":39426,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/381676355_710447567784895_7586532210447661312_n-1024x683.jpg" alt="" class="wp-image-39426"/></figure>
<!-- /wp:image -->