<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>"วลาดา"เจ๋งโชว์ฟอร์มดาวรุ่งทะลุชิงฯ<br>ลุ้นอีกแชมป์หวด"แอลทีเอที-ไอทีเอฟ"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส รายการใหญ่ "แอลทีเอที - ไอทีเอฟ จูเนียร์ส เจ300" ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 10 มี.ค. 2566 ในประเภทเดี่ยว เป็นการแข่งขันรอบรองชนะเลิศ
       วลาดา มินเชวา นักหวดดาวรุ่งวัย 16 ปี เจ้าของแชมป์สัปดาห์ก่อน "แอลทีเอที - ไอทีเอฟ จูเนียร์ส แชมเปี้ยนชิพ เจ200" ผ่านเข้าสู่เส้นทางการลุ้นแชมป์ ในประเภทหญิงเดี่ยวได้อีกครั้ง หลังจากในรอบรองชนะเลิศ วลาดา มือวาง 8 และมือ 58 เยาวชนโลก สามารถเอาชนะ อเมเลีย วาลิโกรา สาวเบลเยียม วัย 17 ปี มือวาง 7 และมือ 85 เยาวชนโลก ได้ 2 เซตรวด 7-6 ไทเบรก 7-5 และ 6-1 วลาดา ทะยานสู่รอบชิงชนะเลิศ ไปชิงแชมป์กับ อีเมอร์สัน โจนส์ ดาวรุ่งจากออสเตรเลีย วัย 14 ปี เต็ง 1 และมือ 29 เยาวชนโลก ที่แซงชนะ คริสเตียน่า ซิโดโรวา นักหวดวัย 16 ปี มือ 136 เยาวชนโลก 2-1 เซต 5-7, 6-1 และ 6-1
       ประเภทชายเดี่ยว อเล็กซานเดอร์ ฟรูซิน่า นักหวดดาวรุ่ง ชาวอเมริกัน วัย 17 ปี มือวาง 5 และมือ 39 เยาวชนโลก รองแชมป์สัปดาห์ก่อน ที่โชว์ฟอร์มโค่นเต็งหนึ่งไปเมื่อวันก่อน ยังฉายฟอร์มเก่งได้ต่อเนื่อง ล่าสุดในรอบรองชนะเลิศ หวดเอาชนะ แพทริก สโคน นักหวดวัย 17 ปี จากสวิตเซอร์แลนด์ มือวาง 9 และมือ 69 เยาวชนโลก ได้ 2 เซตรวด 6-3, 6-2 อเล็กซานเดอร์ ผ่านเข้าไปชิงชนะเลิศกับ ฮายาโตะ มัตสึโอกะ หนุ่มญี่ปุ่น มือวาง 3 และมือ 34 เยาวชนโลก ที่ตัดเชือกชนะ อีกอร์ เพลชชิฟเซฟ นักหวดวัย 16 ปี มือ 251 เยาวชนโลก 2-1 เซต 4-6, 6-2 และ 7-6 ไทเบรก 7-1
       ด้านประเภทคู่เข้าสู่รอบชิงชนะเลิศ โดยมีพิธีมอบรางวัลในช่วงบ่ายวันเดียวกัน นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน เป็นประธานมอบรางวัลแก่นักกีฬา
       แชมป์ประเภทหญิงคู่ ได้แก่ "คู่เต็ง 8" ดาเรีย กอร์สก้า กับ ซูซานนา ปาฟลีคอฟสกา (โปแลนด์) ที่รอบชิงชนะเลิศ เอาชนะ "คู่เต็ง 5" อันยา นายาร์ (ออสเตรเลีย) กับ อเมเลีย วาลิโกรา (เบลเยียม) 2-0 เซต 6-3, 6-2
       แชมป์ประเภทชายคู่ ได้แก่ "คู่เต็ง 2" จ้าง เทียนฮุย (จีน) กับ โจว อี้ (จีน) ที่รอบชิงชนะเลิศ หวดชนะ "คู่เต็ง 3" ฮายาโตะ มัตสึโอกะ (ญี่ปุ่น) กับ แพทริก สโคน (สวิตเซอร์แลนด์) 2-0 เซต 7-6 ไทเบรก 7-4 และ 6-4
       สำหรับนักกีฬาที่ได้แชมป์ประเภทชายคู่และหญิงคู่ ได้รับคะแนนสะสมอันดับเยาวชนโลก คนละ 56.25 แต้ม ส่วนรองแชมป์ ได้คนละ 39.25 แต้ม</code></pre>
<!-- /wp:code -->

<!-- wp:image {"id":36327,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/03/517EDA96-6CFA-444E-836C-CC405F18639F-1024x683.jpeg" alt="" class="wp-image-36327"/></figure>
<!-- /wp:image -->