<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#00a320"}}} -->
<p class="has-text-align-center has-vce-bg-color has-text-color has-background" style="background-color:#00a320;font-size:20px"><strong>"ธนภัทร" หวดคู่แพ้หวิวร่วงรอบแรกศึกยช.วิมเบิลดัน</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสเยาวชนแกรนด์สแลม รายการ "วิมเบิลดัน 2022" สะสมคะแนนเยาวชนโลก ระดับเกรดเอ ที่ออล อิงแลนด์ เทนนิสคลับ ในกรุงลอนดอน ประเทศอังกฤษ เมื่อวันที่ 4 ก.ค.65 ที่ผ่านมา "ต้นไม้" ธนภัทร นิรันดร มืออันดับ 43 เยาวชนโลก จับคู่กับ จาเด้น วีเกส นักหวดเยาวชนวัย 17 ปี จากแคนาดา มืออันดับ 22 เยาวชนโลก ลงแข่งประเภทคู่ รอบแรก พบกับคู่นักเทนนิสดาวรุ่งเจ้าถิ่นที่ได้สิทธิพิเศษ หรือไวล์การ์ดลงแข่งขัน ลูก้า พาว มืออันดับ 139 เยาวชนโลก กับ เฮน รี่ เซิร์ล มืออันดับ 401 เยาวชนโลก<br>ส่วนผลการแข่งขันปรากฎว่า เกมค่อนข้างสูสีตั้งแต่เซตแรก ซึ่งคู่ของ ธนภัทร แพ้ในการดวลไทเบรก 6-7(4-7) แต่ในเซตสอง ธนภัทร กับ จาเด้น กลับมาคุมเกมได้ดีขึ้นทำให้คว้าชัย 6-4 ตีเสมอ 1-1 เซต ต้องมาตัดสินในการดวลซูเปอร์ไทเบรก ซึ่งเกมหวดยังเป็นไปอย่างสนุก ทั้งคู่สู้กันอย่างสูสี ก่อนที่คู่นักหวดเจ้าถิ่นจะเฉือนชนะ 10-6 ส่งผลให้ ธนภัทร กับ จาเด้น ปราชัยไปอย่างหวุดหวิด 1-2 เซต 6-7(4), 6-4 และ ซูเปอร์ไทเบรก 6-10 ตกรอบแรกไปอย่างน่าเสียดาย</p>
<!-- /wp:paragraph -->

<!-- wp:image {"id":32741,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/07/A37E6962-3B58-469C-A480-6F88F6D6C0CC.jpeg" alt="" class="wp-image-32741"/></figure>
<!-- /wp:image -->