<div id="js_2m2" class="_5pbx userContent _3576" data-ft="{&quot;tn&quot;:&quot;K&quot;}">

ผลการแข่งขันของนักหวดเยาวชนไทย ในศึกเทนนิสเยาวชนนานาชาติ รายการ "2017 Seogwipo Asia/Oceania Closed Junior Championships (B1)" ที่เมืองเซจู ประเทศเกาหลีใต้ ล่าสุด เมื่อวันที่ 10 พ.ย. ประเภทหญิงเดี่ยว รอบก่อนรองชนะเลิศ "ไหม" มนัญชญา สว่างแก้ว นักหวดเยาวชนหญิงไทย มืออันดับ 83 เยาวชนโลก มือวางอันดับ 9 ของรายการ ปราชัยให้แก่ นาโอะ ซาโตะ มืออันดับ 46 เยาวชนโลก และมือวางอันดับ 2 ของรายการจากญี่ปุ่น 0-2 เซต ที่สกอร์ 4-6, 06

ประเภทหญิงคู่ รอบรองชนะเลิศ ไหม ณภัทร นิรันดร นักหวดเยาวชนหญิงไทยอีกราย จับคู่กับ วาเลนติน่า อิวานอฟ จากนิวซีแลนด์ แพ้ โจอานนา การ์แลนด์ จากไต้หวัน และ หวัง คิวหยู จากจากจีน 0-2 เซต 2-6, 2-6

</div>