<!-- wp:paragraph {"align":"center","style":{"typography":{"fontSize":20},"color":{"background":"#cee0e7"}}} -->
<p class="has-text-align-center has-background" style="background-color:#cee0e7;font-size:20px"><strong>"แดนไทย-พัชรพล-ธฤตา" เข้ารอบก่อนรองฯ ศึก J30 ที่มัลดีฟส์ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส ระดับ J30 รายการ "ไอทีเอฟ มัลดีฟส์ จูเนียร์ โอเพ่น 2025" ที่มัลดีฟส์ เมื่อวันที่ 20 ส.ค.68 ตามเวลาท้องถิ่น เป็นการแข่งขันรอบเมนดรอว์ ประเภทชายเดี่ยว รอบสอง แดนไทย ตาก้อง มือ 2,079 เยาวชนโลก ซึ่งเป็นมือวาง 7 ของรายการ คว้าชัยเหนือ อาช คาธูเรีย นักหวดอินเดียจากรอบคัดเลือก 2-0 เซต 6-3, 6-0 ผ่านเข้าสู่รอบก่อนรองชนะเลิศต่อไป ด้าน พัชรพล หลีกุล มือ 2,665 เยาวชนโลก เอาชนะ พลาตอน โควาเลียฟ มือ 2,447 เยาวชนโลกจากคาซัคสถาน 2-0 เซต 6-0, 6-3 ผ่านเข้าสู่รอบก่อนรองชนะเลิศเช่นกัน ขณะที่ ณภัทร พัฒนเลิศพันธ์ มือ 2,130 เยาวชนโลก และมือวาง 8 ของรายการ พ่ายให้ ไซ่ ผิง หวน มือ 2,601 เยาวชนโลกจากไต้หวัน 0-2 เซต 2-6, 2-6 อริยพล หลีกุล มือ 3,506 เยาวชนโลก เจอศึกหนักกับ หวง เจี้ยน นักหวดจีน มือ 1,030 เยาวชนโลก และมือวาง 2 ของรายการ ก่อน อริยพล พ่าย 0-2 เซต 1-6, 2-6 ปัณณพรรธน์ นิ่มนวลกุล เจองานหินกับมือวาง 3 ชาร์ลี บาซิล มือ 1,321 เยาวชนโลกจากสวิตเซอร์แลนด์ ก่อนพ่ายไป 0-2 เซต 1-6, 1-6</p>
<!-- /wp:paragraph -->

<!-- wp:paragraph -->
<p>ส่วนประเภทชายคู่ รอบก่อนรองชนะเลิศ ณปราธ ละไล มือ 3,392 เยาวชนโลก จับคู่กับ มิค แองเจล อนิซิน่า ซิกูร์ด้า มือ 3,682 เยาวชนโลกจากฝรั่งเศส พ่ายให้คู่นักเทนนิสเจ้าถิ่น ดาอุด ชาฮีบ และ มูฮัมหมัด นูห์ นาซีห์ 0-2 เซต 4-6, 4-6 ประเภทหญิงเดี่ยว รอบสอง ธฤตา หงษ์หยก มือ 755 เยาวชนโลก ซึ่งเป็นมือวาง 2 ของรายการ ชนะ จอง แทจิน นักหวดเกาหลีใต้จากรอบคัดเลือก 2-0 เซต 6-2, 6-1 ส่วน พิชญาภัค ศรีมุกข์ มือ 2,049 เยาวชนโลก ซึ่งเป็นมือวาง 7 ของรายการ รีไทร์ขณะตาม โช ซองฮยอน มือ 2,306 เยาวชนโลกจากเกาหลีใต้ 7-6 (7-4), 2-6 และ 1-4 ประเภทหญิงคู่ รอบก่อนรองชนะเลิศ ธฤตา หงษ์หยก จับคู่กับ อารา อาซาล อาซิม นักเทนนิสเจ้าถิ่น มือ 2,296 เยาวชนโลก เป็นคู่มือวาง 2 เอาชนะคู่นักหวดมัลดีฟส์ นาบา นีชาน และ นายารา อุสมา อาลี 2-0 เซต 6-1, 6-4 ผ่านเข้าสู่รอบรองชนะเลิศต่อไป</p>
<!-- /wp:paragraph -->

<!-- wp:image {"id":51465,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/536284599_1200535915442722_7392451866102865045_n-1024x1024.jpg" alt="" class="wp-image-51465"/></figure>
<!-- /wp:image -->