<p style="text-align: center;"><strong><span style="font-size: 14pt;">"ลักษิกา"ควงญี่ปุ่นทะลุตัดเชือกหวดอิลคลีย์โทรฟี่,เดี่ยวตกรอบสอง</span></strong></p>
หลังจากผ่านรอบแรกมาได้ด้วยการเอาชนะ เคธี่ สเวน นักหวดสหราชอาณาจักร 2-1 เซตด้วยสกอร์ 4-6, 6-3 และ 6-4 ในการแข่งขันหญิงเดี่ยว ศึกเทนนิสอาชีพหญิง ไอทีเอฟ วีเมนส์ เซอร์กิต รายการ "ฟูซิออน 100 อิลคลีย์ โทรฟี่" ชิงเงินรางวัลรวม 100,000 ดอลลาร์สหรัฐ ที่สหราชอาณาจักรมาได้เมื่อวันที่ 20 มิ.ย.ที่ผ่านมา

มาวันนี้ 21 มิ.ย.61 ลักษิกา คำขำ นักหวดสาวมือ 1 ของไทย มือ 92 ของโลก และมือวาง 3 ของรายการก็ต้องพบกับความป<span class="text_exposed_show">ราชัยเมื่อดวลแร็กเกตพ่าย ดายาน่า ยาส์เทรมสก้า ดาวรุ่งวัย 18ปี มือ 151ของโลกจากยูเครน 0-2 เซตด้วยสกอร์ 5-7 และ 4-6 ทำให้ต้องตกรอบสองไปอย่างน่าเสียดาย</span>

<span class="text_exposed_show">อย่างไรก็ตาม ลักษิกา ยังเหลือลุ้นสร้างผลงานในประเภทหญิงคู่ ซึ่งรายการนี้ได้จับคู่กับ อิริ โฮซูมิ นักเทนนิสญี่ปุ่นลงแข่งขันโดยทั้งคู่ถูกจัดเป็นคู่มือวาง 2 ของรายการ รอบแรกเอาชนะคู่รัสเซีย แอนนา คาลินสกาย่า กับ อีฟเจนิย่า โรดิน่า 2-6, 7-6(4) และ ซูเปอร์ไทเบรก 10-4</span>

<span class="text_exposed_show">จากนั้นในรอบก่อนรองชนะเลิศ ลักษิกา กับ อิริ ยังสามารถเฉือนชนะคู่นักหวดเจ้าถิ่น โอลิเวีย นิโคลส์ กับ กาเบรียล่า เทย์เลอร์ 6-1, 4-6 และ ซูเปอร์ไทเบรก 10- 3 ทำให้ทั้งคู่ผ่านเข้าสู่รอบรองชนะเลิศได้ทันที</span>
<div class="text_exposed_show">

(แฟ้มภาพ)

<img class="size-full wp-image-10909 aligncenter" src="https://www.bucket.cloudaccess9.com/ltatorg/2018/06/36064822_1858725020817124_2893386722760982528_n.jpg" alt="" width="553" height="585" />

</div>