<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>ตรัย-ปัฐน์ธินันต์ ครองแชมป์รุ่น 16 ปี<br>PTT ลอนเทนนิสพัฒนาฝีมือ มาสเตอร์</strong></p>
<!-- /wp:paragraph -->

<!-- wp:paragraph -->
<p><a></a> สมาคมกีฬาลอนเทนนิสแห่งประเทศไทย ในพระบรมราชูปถัมภ์ ร่วมกับ บริษัท ปตท. จำกัด (มหาชน) จัดการแข่งขันเทนนิสเยาวชนรายการใหญ่ "PTT ลอนเทนนิสพัฒนาฝีมือ รอบมาสเตอร์" ประจำปี 2568 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 4 พ.ย. 2568 เข้าสู่รอบชิงชนะเลิศของรุ่นอายุไม่เกิน 8, 12 และ 16 ปี</p>
<!-- /wp:paragraph -->

<!-- wp:paragraph -->
<p>ในพิธีมอบรางวัล พันเอกวัฒนา จันทร์ไพจิตต์ กรรมการอำนวยการสมาคมกีฬาลอนเทนนิสฯ ให้เกียรติเป็นประธานมอบรางวัลให้แก่นักกีฬา ร่วมด้วย น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสฯ และนายบูรณรรจน์ ชวลิตานนท์ ผู้แทนการจัดศึกเทนนิส PTT ลอนเทนนิสพัฒนาฝีมือ จากภาคใต้</p>
<!-- /wp:paragraph -->

<!-- wp:paragraph -->
<p>รุ่นอายุไม่เกิน 16 ปี ประเภทชายเดี่ยว รอบชิงชนะเลิศ ตรัย ศรีเสน จากประจวบคีรีขันธ์ ดีกรีเยาวชนทีมชาติไทยชุดปัจจุบัน ดวลเซตแรกกับ นาคิม เขียวกุ้ง จาก กทม. ได้อย่างสูสี ก่อนลงเอยด้วยการชนะไทเบรก ซึ่งตรัยชนะ 7-6 ไทเบรก 7-3 ส่วนเซตสอง ตรัย นำถึง 4-0 ทว่า นาคิม มีอาการตะคริวเกิดขึ้น ต้องถอนตัวออกจากการแข่งขัน ส่งผลให้ ตรัย ชนะไปด้วยสกอร์ 7-6 ไทเบรก 7-3 และ 4-0 Ret. ได้ขึ้นแท่นแชมป์รอบมาสเตอร์</p>
<!-- /wp:paragraph -->

<!-- wp:paragraph -->
<p>ด้านแชมป์หญิงเดี่ยว รุ่นอายุไม่เกิน 16 ปี ได้แก่ ปัฐน์ธินันต์ เผือกคำ เยาวชนทีมชาติไทย จากนครราชสีมา ที่ในรอบชิงชนะเลิศ เอาชนะ แพรวา เทพหัสดิน ณ อยุธยา จาก กทม. 2-0 เซต 7-6 ไทเบรก 7-4 และ 6-2</p>
<!-- /wp:paragraph -->

<!-- wp:paragraph -->
<p>ส่วนรุ่นอายุไม่เกิน 12 ปี ประเภทหญิงเดี่ยว โดย มนัญญา แพงปัสสา นักหวดจากระยอง เล่นได้ดีในเกมสำคัญ เอาชนะ นิชาภา วงษ์วานิชขจร จาก กทม. ในรอบชิงชนะเลิศ 2-0 เซต 5-4 ไทเบรก 7-2 และ 4-1 ส่งผลให้ มนัญญา ก้าวสู่ตำแหน่งแชมป์ทันที</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ รุ่นอายุไม่เกิน 8 ปี ชายเดี่ยว รอบรองชนะเลิศ พิชญ์ แสนบัวหลวง (เชียงราย) ชนะ วัชรพล แก้วศิริ (ลำปาง) 4-0, 4-0 เขตต์ตะวัน บุษดี (ปทุมธานี) ชนะ ภากัณฑ์ชนะ พัฒนนวพงศ์ (เพชรบูรณ์) 4-2, 4-0 และรอบชิงฯ พิชญ์ ชนะ เขตต์ตะวัน 5-3, 4-0</p>
<!-- /wp:paragraph -->

<!-- wp:paragraph -->
<p>หญิงเดี่ยว รอบรองฯ ธรัญญา วิสุทธิธาดา (นนทบุรี) ชนะ ปองขวัญ ทยาวิวัฒน์ (สุราษฎร์ธานี) 4-1, 4-1 คณินพิชญ์ วโรภาษ (กทม.) ชนะ พรนัชชา ประจันบาล (กทม.) 4-1, 0-4 และซูเปอร์ไทเบรก 13-11 ขณะที่รอบชิงฯ ธรัญญา ชนะ คณินพิชญ์ 4-2, 4-1</p>
<!-- /wp:paragraph -->

<!-- wp:paragraph -->
<p>รุ่นอายุไม่เกิน 12 ปี ชายเดี่ยว รอบรองฯ กาญจน์นเรศร์ ครูศากยวงศ์ (ชุมพร) ชนะ อนันต์นที พงศ์ศิริเลิศ (ชุมพร) 4-2, 1-4 และซูเปอร์ไทเบรก 10-6 อินทัช สุภาจันทรสุข (กทม.) ชนะ ปรัตถกร ภาชีรัตน์ (อยุธยา) 5-4(2), 2-4 และซูเปอร์ไทเบรก 10-8 ส่วนรอบชิงฯ กาญจน์นเรศร์ ชนะ อินทัช 4-2, 4-2</p>
<!-- /wp:paragraph -->

<!-- wp:paragraph -->
<p>หญิงเดี่ยว รอบรองฯ มนัญญา แพงปัสสา (ระยอง) ชนะ วิมุตติญา พงษ์หนู (กทม.) 5-4(2), 4-2 นิชาภา วงษ์วานิชขจร (กทม.) ชนะ เหนือฟ้า สุจิระพงษ์ชัย (กทม.) 4-0, 5-4(4) และรอบชิงฯ มนัญญา ชนะ นิชาภา 5-4(2), 4-1</p>
<!-- /wp:paragraph -->

<!-- wp:paragraph -->
<p>รุ่นอายุไม่เกิน 16 ปี ชายเดี่ยว รอบรองฯ ตรัย ศรีเสน (ประจวบคีรีขันธ์) ชนะ วรเมธ บุญพึ่ง (สุรินทร์) 7-5, 6-1 นาคิม เขียวกุ้ง (กทม.) ชนะ ปริญญา ด่านดอน (สมุทรปราการ) 6-1, 6-2 และรอบชิงฯ ตรัย ชนะ นาคิม 7-6(3), 4-0 Ret. (ตะคริว)</p>
<!-- /wp:paragraph -->

<!-- wp:paragraph -->
<p>หญิงเดี่ยว รอบรองฯ แพรวา เทพหัสดิน ณ อยุธยา (กทม.) ชนะ พิมพ์พิศา วงษ์วานิชขจร (กทม.) 7-5, 6-4 ปัฐน์ธินันต์ เผือกคำ (นครราชสีมา) ชนะ ริโอะ ฮิกาชิ (กทม.) 6-3, 6-3 และรอบชิงฯ ปัฐน์ธินันต์ ชนะ แพรวา 7-6(4), 6-2</p>
<!-- /wp:paragraph -->

<!-- wp:paragraph -->
<p>ขณะที่การแข่งขันรอบถัดไป จะเป็นการแข่งขันของรุ่นอายุไม่เกิน 10, 14 และ 18 ปี ระหว่างวันที่ 5-7 พ.ย. 2568 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี</p>
<!-- /wp:paragraph -->

<!-- wp:image {"id":53014,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/11/574296391_1265146295648350_7777697791890891670_n-1024x731.jpg" alt="" class="wp-image-53014"/></figure>
<!-- /wp:image -->