<!-- wp:paragraph {"align":"center","style":{"typography":{"fontSize":20},"color":{"background":"#9ebbc7"}}} -->
<p class="has-text-align-center has-background" style="background-color:#9ebbc7;font-size:20px"><strong>"มนัญชญา" ขยับรั้งมือ 134 ของโลก"กษิดิศ" กระโดด 46 อันดับฝ่ายชาย</strong></p>
<!-- /wp:paragraph -->

<!-- wp:paragraph -->
<p>สมาคมนักเทนนิสอาชีพหญิง หรือ ดับเบิลยูทีเอ ประกาศผลการจัดอันดับโลกล่าสุด ปรากฏว่า 3 อันดับแรกยังไม่มีการเปลี่ยนแปลง โดยเบอร์ 1 ของโลกฝ่ายหญิงยังคงเป็น อารีน่า ซาบาเลนก้า, อันดับ 2 อิกา สเวียเท็ก จากโปแลนด์ และอันดับ 3 โคโค่ กอฟฟ์ นักเทนนิสสาวอเมริกัน ขณะที่ นักเทนนิสหญิงไทยที่อันดับโลกดีสุดในสัปดาห์นี้ ยังเป็น "ไหม" มนัญชญา สว่างแก้ว วัย 22 ปี โดยสัปดาห์นี้ขยับขึ้นมา 13 อันดับ ขึ้นมารั้งอันดับ 134 ของโลก ซึ่งเป็นอันดับโลกที่ดีที่สุดของเจ้าตัวในการเล่นอาชีพ จากการที่ทำผลงานทะลุถึงรอบก่อนรองชนะเลิศ ในการแข่งขันรายการระดับ ดับเบิลยูทีเอ 250 ได้ 2 สัปดาห์ติดต่อกัน ส่วน "รวงข้าว" ลัลนา ธาราฤดี วัย 20 ปี ขึ้นมา 2 อันดับจากสัปดาห์ก่อน ขึ้นมาอยู่ที่อันดับ 176 ของโลกในสัปดาห์นี้</p>
<!-- /wp:paragraph -->

<!-- wp:paragraph -->
<p>ด้านฝ่ายชาย จากผลการจัดอันดับล่าสุดของ สมาพันธ์นักเทนนิสชาย หรือ เอทีพี ปรากฏว่า นักเทนนิสไทยที่อันดับโลกดีที่สุดในประเภทเดี่ยวคือ "บูม" กษิดิศ สำเร็จ โดยสัปดาห์นี้กระโดดขึ้นมา 46 อันดับ อยู่ที่อันดับ 423 ของโลก ส่วน "ณัฐ" ปรัชญา อิสโร ยังคงครองอันดับ 1 ในประเภทคู่ของนักเทนนิสไทย อยู่อันดับที่ 173 ของโลกในประเภทชายคู่</p>
<!-- /wp:paragraph -->

<!-- wp:image {"id":46522,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/11/465544712_978888684274114_2572386251317941757_n.jpg" alt="" class="wp-image-46522"/></figure>
<!-- /wp:image -->