<!-- wp:paragraph {"align":"center","style":{"color":{"background":"#c5d4da","text":"#070402"},"typography":{"fontSize":20}}} -->
<p class="has-text-align-center has-text-color has-background" style="background-color:#c5d4da;color:#070402;font-size:20px"><strong>2นักหวดตระกูล"ฉันทะ"โชว์เก่ง-คนน้องล้มเต็ง1ลอยลำตัดเชือกเทนนิส"ไทยแลนด์ แชมเปี้ยนชิพ"</strong></p>
<!-- /wp:paragraph -->

<!-- wp:paragraph -->
<p>2นักหวดตระกูล"ฉันทะ"โชว์เก่ง-คนน้องล้มเต็ง1ลอยลำตัดเชือกเทนนิส"ไทยแลนด์ แชมเปี้ยนชิพ"</p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพ รายการ "ไทยแลนด์ แชมเปี้ยนชิพ 2021" ครั้งที่ 1 ชิงเงินรางวัลรวม 600,000 บาท พร้อมคะแนนสะสมอันดับประเทศไทย ที่ศูนย์พัฒนากีฬาเทนนิสแห่งชาติ เมืองทองธานี จัดขึ้นภายใต้มาตรการป้องกันโควิด-19 เมื่อวันที่ 19 ก.พ. ไฮไลท์อยู่ที่สองพี่น้องตระกูล "ฉันทะ" จากประจวบคีรีขันธ์ สามารถผ่านเข้ารอบรองชนะเลิศได้ทั้งคู่ โดยชายเดี่ยว รอบก่อนรองชนะเลิศ "โอเว่น" ธนเพชร ฉันทะ วัย 21 ปี ดีกรีทีมชาติชุดเดวิสคัพ 2020 มือวาง 6 ของรายการ ได้ความแน่นอนช่วยเอาชนะ ภวิชญ์ สอนหลักทรัพย์ มือวาง 19 จากระยอง 2-0 เซต 6-4, 6-1 ผ่านเข้ารอบรองชนะเลิศ พบกับ "บูม" กษิดิศ สำเร็จ หนุ่ม กทม. มือวาง 2 ทีมชาติชุดซีเกมส์ ครั้งที่ 30 ที่ชนะ เฮนดริก โกรฮ์บรึกเกอร์ นักหวดไทย-เยอรมนี จาก กทม. 2-0 เซต 6-1, 6-3</p>
<!-- /wp:paragraph -->

<!-- wp:paragraph -->
<p>ด้านน้องสาว "ออมสิน" อัญชิสา ฉันทะ วัย 18 ปี มือวาง 5 ของรายการ ก็โชว์ฟอร์มการเล่นในประเภทหญิงเดี่ยว รอบก่อนรองชนะเลิศ ได้ดีไม่น้อยหน้าพี่ชาย เมื่อสามารถเอาชนะ "จูน" ณัฐนิดา หลวงแนม นักหวดจากสุโขทัย มือวาง 1 ของรายการ และเป็นทีมชาติชุดเฟดคัพ 2019 ได้ 2-0 เซต 7-6(7), 6-1 ทำให้อัญชิสาผ่านเข้าไปเล่นรอบรองชนะเลิศกับ "อีฟ" พัชรินทร์ ชีพชาญเดช นักหวดจากขอนแก่น วัย 26 ปี มือวาง 4 ของรายการ ดีกรีสองเหรียญทองแดงจากหญิงคู่และคู่ผสมซีเกมส์ 2019 ที่เข้ารอบมาด้วยการเอาชนะ วรรษชล สวัสดี มือวาง 6 จากพิษณุโลก 2-0 เซต 7-6(3), 6-2</p>
<!-- /wp:paragraph -->

<!-- wp:paragraph -->
<p>ขณะที่ "จูเนียร์" วิชยา ตรงเจริญชัยกุล นักหวดหนุ่ม กทม. มือวาง 1 ของรายการ มีอันต้องหยุดผลงานไว้เพียงรอบก่อนรองชนะเลิศ ประเภทชายเดี่ยว หลังปราชัยให้แก่ กฤติน โกยกุล นักหวดจากพังงา มือวาง 5 ของรายการ ด้วยสกอร์ 4-6, 7-6(7) และ 3-0 Retd.เนื่องจาก วิชยา เจ็บหลัง</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่นๆ ประเภทชายเดี่ยว รอบก่อนรองชนะเลิศ ฐานทัพ สุขสำราญ (มือวาง4-ลพบุรี) ชนะ กันตินันท์ สูตินันท์โอภาส (ลำปาง) 6-2, 6-2 ส่วนหญิงเดี่ยว รอบก่อนรองชนะเลิศ ลัลนา ธาราฤดี (มือวาง15-นครศรีธรรมราช) ชนะ ไหม ณภัทร นิรันดร (มือวาง10-นนทบุรี) 6-1, 6-3 มนัญชญา สว่างเเก้ว (มือวาง2-สิงห์บุรี) ชนะ ศุภาพิชญ์ เกือรัมย์ (มือวาง7-กทม.) 6-4, 6-2</p>
<!-- /wp:paragraph -->

<!-- wp:paragraph -->
<p>ประเภทหญิงคู่ รอบรองชนะเลิศ กมลวรรณ บัวแย้ม (ชลบุรี)-พิมพ์รดา จัตวาพรวนิช (กทม.) คู่มือวาง 3 ของรายการ ชนะคู่มือวาง 1 มนัญชญา สว่างเเก้ว (สิงห์บุรี)-ศุภาพิชญ์ เกือรัมย์ (กทม.) 6-3, 2-6 และซูเปอร์ไทเบรก 12-10 ผ่านเข้าไปชิงชนะเลิศกับ ลัลนา ธาราฤดี (นครศรีธรรมราช)-เพียงธาร ผลิพืช (นนทบุรี) ที่ตัดเชือกชนะคู่มือวาง 2 ของรายการ ณัฐนิดา หลวงแนม (สุโขทัย)-ชมภู่ทิพย์ จันดาเขต (นนทบุรี) 7-5, 7-6(0)</p>
<!-- /wp:paragraph -->

<!-- wp:paragraph -->
<p>ประเภทชายคู่ รอบก่อนรองชนะเลิศ ณัฐนนท์ กัจฉปานันท์ (ยะลา)-ยุทธนา เจริญผล (อ่างทอง) ชนะ ศุภศิษฏ์ อภิธนวิทย์ (นนทบุรี)-ศรัญพงศ์ บริสุทธิ์พงศ์ (นนทบุรี) 6-7 (7), 7-5 และซูเปอร์ไทเบรก 10-7, ปรัชญา อิสโร (สงขลา)-ฐานทัพ สุขสำราญ (ลพบุรี) ชนะ สิรวิชญ์ สุดเนตร (อำนาจเจริญ)-รตน ไตรพจน์ (นนทบุรี) 6-3, 6-2, ธนภัทร นิรันดร (นนทบุรี)-พีระภัทร เด็ดทองหลาง (สมุทรปราการ) ชนะ พัทธ์ คงกิจภากรณ์ (ชลบุรี)-ณัฐพล วราสินธุ์ (ชลบุรี) 6-2, 6-0 ภวิชญ์ สอนหลักทรัพย์ (ระยอง)-กฤติน โกยกุล (พังงา) ชนะ ณัฐสิทธิ์ กุลสุวรรณ์ (กาญจนบุรี)-ธนเพชร ฉันทะ (ประจวบคีรีขันธ์) 6-4, 4-6 และซูเปอร์ไทเบรก 10-8</p>
<!-- /wp:paragraph -->

<!-- wp:paragraph -->
<p>ขณะที่ประเภทคู่ผสม รอบก่อนรองชนะเลิศ ณัฐพัชร์ ผิวบางรักษ์ (กทม.)- ภวินทร์ จิรภูมิเดช (กทม.) ชนะ วรัญญา วงค์เทียนชัย (เชียงราย)-พงศ์นริศร์ อินทสุวรรณ์ (นนทบุรี) 6-4, 2-6 และซูเปอร์ไทเบรก 10-8</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่นๆ ดูรายละเอียดได้ที่ <a rel="noreferrer noopener" href="https://www.tour.ltat.org/tournaments-factsheet?fbclid=IwAR20hxuO5k0m0GTxOAsHKZjnaJoddt953xen4uYI2tVbJd10SvPl3qRyZU0" target="_blank">https://www.tour.ltat.org/tournaments-factsheet</a>...ส่วนภาพ สามารถดูเพิ่มเติมได้ที่ <a rel="noreferrer noopener" href="https://www.ltat.org/photos/?fbclid=IwAR20hxuO5k0m0GTxOAsHKZjnaJoddt953xen4uYI2tVbJd10SvPl3qRyZU0" target="_blank">https://www.ltat.org/photos/</a></p>
<!-- /wp:paragraph -->

<!-- wp:image {"id":26675,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/02/151125978_3926498807373058_395433382236996469_o-1024x683.jpg" alt="" class="wp-image-26675"/></figure>
<!-- /wp:image -->