<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#2600a3"}}} -->
<p class="has-text-align-center has-vce-bg-color has-text-color has-background" style="background-color:#2600a3;font-size:22px"><strong>ทีมยู14ชายไทยจบที่ 4 ศึกไอทีเอฟเวิลด์ จูเนียร์ เทนนิสโซนเอเชีย</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสชิงแชมป์โลก ประเภททีมชาย รุ่นอายุไม่เกิน 14 ปี รายการ "2024 ไอทีเอฟ เวิลด์ จูเนียร์ เทนนิส" คัดเลือกตัวแทนโซนเอเชีย/โอเชียเนีย ที่เมืองกูชิง รัฐซาราวัก ประเทศมาเลเซีย เมื่อวันที่ 30 มีนาคม 2567 วันสุดท้ายของการแข่งขัน ทีมไทย ลงแข่งรอบชิงที่ 3 และ ชิงโควตาเป็น 1 ใน 3 ทีมตัวแทนของโซนไปแข่งขันรอบชิงแชมป์โลก พบกับ เกาหลีใต้ โดยการแข่งขันต้องล่าช้ากว่า 3 ชั่วโมงเนื่องจากมีฝนตกในช่วงเช้า
   สำหรับผลการแข่งขัน ปรากฏว่า ทีมนักหวดไทยพ่ายไปอย่งหวุดหวิด 1-2 คู่ โดยเดี่ยวมือ 2 ตรัย ศรีเสน แพ้ จัง จุน ซอ 3-6, 3-6 จากนั้นเดี่ยวมือ 1 ธรรม์ พันธราธร พลิกชนะ คิม ดง แจ 5-7, 6-0 และ 6-1 ขณะที่ประเภทคู่ ตรัย กับ ธรรม์ แพ้ คิม ดง แจ กับ จัง จุน ซอ 2-6, 3-6
   จากผลการแข่งขันนี้ ทำให้ทีมเยาวชนไทย คว้าอันดับ 4 ขณะที่ เกาหลีใต้ คว้าอันดับ 3 พร้อมสิทธิ์เป็นตัวแทนโซนเอเชีย/โอเชียเนีย ไปแข่ง "2024 ไอทีเอฟ เวิลด์ จูเนียร์ เทนนิส" ชิงแชมป์โลก รอบไฟนอลส์ ร่วมด้วยอีก 2 ทีมคือ ญี่ปุ่น ทีมแชมป์ในปีนี้ที่ในรอบชิงชนะเลิศเอาชนะ อินเดีย 2-0 คู่
   ทีมไทยชุดนี้ประกอบด้วย "ตรัย" ตรัย ศรีเสน, "ไพน์" ธรรม์ พันธราธร, "นโม" ธรรมะ โคศิริ โดยมี "โค้ชจิม" จ่าสิบเอก สหทัศน์ ศุภกิจ เป็นผู้ฝึกสอน และ นายบุญมี โพธิ์ไพจิตร เทรนเนอร์ประจำทีม</code></pre>
<!-- /wp:code -->

<!-- wp:image {"id":42195,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/04/IMG_4257.jpeg" alt="" class="wp-image-42195"/></figure>
<!-- /wp:image -->