<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#5c00a3"}}} -->
<p class="has-text-align-center has-vce-bg-color has-text-color has-background" style="background-color:#5c00a3;font-size:22px"><strong>"ตรัย-ธรรม์" ตัดเชือกคู่พ่ายอินเดียศึกชิงแชมป์เอเชีย</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสเยาวชน ประเภทบุคคลชายและหญิง รุ่นอายุไม่เกิน 14 ปี เยาวชนชิงแชมป์เอเชีย รายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเม้นท์ แชมเปี้ยนชิพส์ 2024-ไฟนอลส์" ที่เมืองกูชิง ประเทศมาเลเซีย สัปดาห์ที่สอง เมื่อวันที่ 17 เมษายน 67 รอบก่อนรองชนะเลิศ ประเภทชายเดี่ยว "ตรัย" ตรัย ศรีเสน นักหวดไทยมือวาง 6 ของรายการดวลแร็คเกตกับ ทาคาฮิโร่ คาวากูชิ นักเทนนิสญี่ปุ่น มือวาง 1 ของรายการ และเจ้าของแชมป์เมื่อสัปดาห์ที่แล้ว โดยผลปรากฎว่า ตรัย พยายามสู้เต็มที่แต่ต้านความแกร่งของคู่แข่งไม่ไหวพ่าย 0-2 เซต ด้วยสกอร์ 4-6 และ 3-6 ทำให้ต้องไปแข่งรอบจัดอันดับ 5-8 ต่อไป
   ในช่วงบ่าย ตรัย ได้จับคู่ "ไพน์" ธรรม์ พันธราธร ลงแข่งประเภทคู่ รอบรองชนะเลิศ พบคู่นักเทนนิสอินเดีย ทราวิช ภาห์วา กับ หรุธิก กัทธะกาม คู่รองแชมป์เมื่อสัปดาห์ที่แล้ว ซึ่งคู่นักหวดไทยเป็นฝ่ายปราชัย 0-2 เซต ด้วยสกอร์ 1-6 และ 3-6 ชวดเข้าชิงชนะเลิศไปอย่างน่าเสียดาย
   ด้าน "ไพน์" ธรรม์ พันธราธร ลงแข่งประเภทชายเดี่ยว รอบจัดอันดับ 9-16 ชนะ อันซาร์ นีเยต์ลิเยฟ จากอุซเบกิสถาน 6-4 และ 6-2 ทำให้ ธรรม์ ได้แข่งรอบจัดอันดับ 9-12 ต่อไป
   สำหรับนักเทนนิสเยาวชนไทยที่เข้าร่วมการแข่งขัน ประกอบด้วย "ไอซ์" ปวีณอร นวลศรี, "เบียร์" โชติรินทร์ แก้วก่า, "ไพน์" ธรรม์ พันธราธร และ "ตรัย" ตรัย ศรีเสน โดยมี "โค้ชเอ็กซ์" นายพชรพล คำสมาน เป็นผู้ฝึกสอน และ "โค้ชพัตเตอร์" นายนนทพัทธ์ เฟื่องเดช เทรนเนอร์ประจำทีม</code></pre>
<!-- /wp:code -->

<!-- wp:image {"id":42442,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/04/IMG_4278-683x1024.jpeg" alt="" class="wp-image-42442"/></figure>
<!-- /wp:image -->