<!-- wp:paragraph {"align":"center","style":{"typography":{"fontSize":20},"color":{"background":"#d1e0e7"}}} -->
<p class="has-text-align-center has-background" style="background-color:#d1e0e7;font-size:20px"><strong>"ธเนส-มุทิตา" ฉลุยตัดเชือกเทนนิสชายหาดสาธิตกีฬายช.แห่งชาติฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาด ซึ่งเป็นกีฬาสาธิต ในการแข่งขันกีฬาเยาวชนแห่งชาติ ครั้งที่ 40 “ฉลามเยาวชลเกมส์” ที่เกรต้า สปอร์ต คลับ พัทยา จ.ชลบุรี เมื่อวันที่ 27 มี.ค.68 เป็นการแข่งขันประเภทคู่ผสม รอบแรก ธเนส ช่างหนอง กับ มุทิตา หาญกุดเลาะ จากทีมชลบุรี 2 พบกับ อัครบุรุษ คงคาเพชรวรรณ กับ สุชาดา อะโคตรมี จากบึงกาฬ ซึ่งเซตแรกเกมค่อนข้างสูสีจนต้องดวลถึงไทเบรก และเป็น ธเนส กับ มุทิตา เฉือนชนะไป 7-6 ไทเบรก 7-4 จากนั้นเกมของ ธเนส กับ มุทิตา ก็ไหลลื่น คุมเกมคู่แข่งได้หมดจนมาชนะขาดในเซตสอง ด้วยสกอร์ 6-2 ทำให้ ธเนส กับ มุทิตา คว้าชัย 2 เซตรวด ผ่านเข้าสู่รอบรองชนะเลิศไปพบกับคู่มือวาง 2 ของรายการ ศุภกร เทียมสกุล กับ ไอริน ศรีไตรเฮือง จากชลบุรี 1 ซึ่งผ่านเข้ารอบได้หลังเอาชนะ สิปปวิชย์ ไชยตะมาตย์ กับ ฐิติกัลยา วิสุมา จากทีมกาญจนบุรี 6-3 และ 6-2 </p>
<!-- /wp:paragraph -->

<!-- wp:paragraph -->
<p>ด้านคู่มือวาง 1 ปณชัย ชรัสเสถียร กับ อรปรียา อินเพ็ง จากชลบุรี สามารถผ่านเข้ารอบรองชนะลิศได้ตามคาด หลังช่วยกันเอาชนะ สุทธิพงษ์ แก่งศิริ กับ อภิสรา บุญบุทอง จากบึงกาฬ 2-0 เซต ด้วยสกอร์ 6-1 และ 6-1 โดยรอบรองฯต้องไปเจอกับ อาชวิฐ อิทธิวรกุล กับ ณปภัช เสรยานนท์ จากกรุงเทพฯ ที่ชนะผ่าน จอห์น เลี่ยม ชัตต์ กับ เปรมาพร ศิลป์ทอง จากชลบุรี 2</p>
<!-- /wp:paragraph -->

<!-- wp:image {"id":48502,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/486640794_1085770926919222_9069855197989031623_n-1024x683.jpg" alt="" class="wp-image-48502"/></figure>
<!-- /wp:image -->