<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a300a0"}}} -->
<p class="has-text-align-center has-vce-bg-color has-text-color has-background" style="background-color:#a300a0;font-size:22px"><strong>"ทศวรรษ-ซาเละฟรีรัส"แชมป์รุ่น18 ปี บีช เทนนิสเยาวชนปทท.</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสเยาวชนชายหาด "บีช เทนนิส ชิงแชมป์ประเทศไทย" ประจำปี 2566 ที่ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทยฯ เมืองทองธานี เมื่อวันที่ 14 กันยายน รอบพบกันหมด นัดสุดท้าย ประเภทชายคู่ รุ่นอายุไม่เกิน 18 ปี โดยคู่ "เต็ง 1" ทศวรรษ เสียงล้ำ กับ ซาเละฟรีรัส อัลมุฟาฎี จากชลบุรี ลงสนามเพื่อแย่งแชมป์กับคู่ของ ปรมะ ศัสตุระ กับ ธีรภัทร ขันติวีรวัฒน์ ที่ชนะมา 1 นัดมาเหมือนกัน
   สำหรับผลการแข่งขันปรากฎว่า ต่างฝ่ายต่างงัดทีเด็ดออกมาสู้กันเต็มที่ ทำให้เกมค่อนข้างสูสี คู่ของ ทศวรรษ กับ ซาเละฟรีรัส พลาดเสียเซตแรกด้วยการแพ้ไทเบรก 6-7 ไทเบรก 1-7 แต่ในเซตสองกลับมาเล่นได้แน่นอนขึ้นพลิกมาชนะ 6-3 ตีเสมอ 1-1 เซต และในการดวลซูเปอร์ไทเบรก ทศวรรษ กับ ซาเละฟรีรัส อาศัยความเก๋าเกมเก็บชัยชนะไปได้ 10-6 ส่งผลให้ชนะ 2-1 เซต 
   ทศวรรษ กับ ซาเละฟรีรัส คว้าแชมป์ประจำปีนี้ไปครองร่วมกันทันที จากการทำผลงานชนะรวด 3 นัด
   ส่วนการแข่งขันประเภทหญิงคู่ รุ่นอายุไม่เกิน 18 ปี รอบพบกันหมด ผลมีดังนี้ ภัทราพร ทองพิทักษ์ จากปทุมธานี กับ โชติรินทร์ แก้วก่า จากชลบุรี ลงแข่งวันเดียว 2 นัดชนะรวด โดยชนะ นันทพร ป้องปิด กับ ด.ญ. อริสรา คำเหลือ จากชลบุรี 6-4, 6-3 และ ชนะ พัชรดา เนาชารี จาก  กับ วรรษชล แสนยาอุโฆษ จากกทม. 6-4, 6-2      
   ขณะที่ พัชรดา เนาชารี กับ วรรษชล แสนยาอุโฆษ ลงแข่งนัดที่สอง ชนะ นันทพร ป้องปิด กับ ด.ญ.อริสรา คำเหลือ 6-7(7), 6-1, 10-2 
   สรุปอันดับ ภัทราพร กับ โชติรินทร์ ชนะรวด 2 นัดเป็นที่ 1 ของกลุ่ม โดยมี พัชรดา กับ วรรษชล ที่แข่ง 2 นัด ชนะ 1 แพ้ 1 ตามเป็นที่สอง และที่ 3 นันทพร กับ ด.ญ.อริสรา
   อย่างไรก็ตามในรุ่นนี้ยังเหลือคู่ที่ยังไม่ได้ลงแข่ง คือ คู่มือ 1 อรปรีย์ญา อินทร์เพ็ง จากพะเยา กับ ไอริน ศรีไตรเฮือง จากชลบุรี ซึ่งมีโปรแกรมลงแข่งวันที่ 15 กันยายนนี้ ทีมเดียว 3 แมทช์ หากชนะรวดทั้ง 3 แมทช์ก็จะคว้าแชมป์ทันที โดยเฉพาะแมทช์ที่ต้องเจอ ภัทราพร กับ โชติรินทร์ ที่ต้องการชัยชนะเพียงแมทช์เดียวก็จะคว้าแชมป์ทันทีเช่นกัน</code></pre>
<!-- /wp:code -->

<!-- wp:image {"id":39253,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/IMG_3525-1024x653.jpeg" alt="" class="wp-image-39253"/></figure>
<!-- /wp:image -->