<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#0018a3"}}} -->
<p class="has-text-align-center has-vce-bg-color has-text-color has-background" style="background-color:#0018a3;font-size:22px"><strong>เฉียบ! "สลักทิพย์" โค่นเต็ง 2<br>ฉลุยเมนดรอว์เทนนิสเอสเอที</strong></p>
<!-- /wp:paragraph -->

<!-- wp:code -->
<pre class="wp-block-code"><code>       ศึกเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 เปิดฉากสัปดาห์ที่ 9 เทนนิสหญิง รายการ "ไอทีเอฟ โปร เซอร์กิต พรีเซนเต็ด บาย เอสเอที (1)" ชิงเงินรางวัลรวม 25,000 ดอลลาร์สหรัฐ หรือประมาณ 888,000 บาท และเทนนิสชาย "ไอทีเอฟ เมนส์ เซอร์กิต 2" ชิงเงินรางวัลรวม 15,000 ดอลลาร์สหรัฐ หรือประมาณ 532,800 รวม 2 รายการอยู่ที่ 1,420,800 บาท ที่สนามเทนนิส ภายในสนามกีฬากลางตุมปัง ม.วลัยลักษณ์ จ.นครศรีธรรมราช เมื่อวันที่ 4 ก.ย. 2566 เป็นรอบคัดเลือก
       ประเภทหญิงเดี่ยว รอบคัดเลือกรอบสุดท้าย "หมิว" สลักทิพย์ อุ่นเมือง นักหวดสาวดาวรุ่งไทย วัย 18 ปี มือ 1,195 ของโลก ระเบิดฟอร์มเก่งออกมาโค่น "เต็ง 2" มิจิกะ โอเซกิ นักหวดญี่ปุ่น อายุ 31 ปี มือ 634 ของโลก เอาชนะได้ 2-0 เซต 6-3 และ 7-5 ในเวลา 1 ชั่วโมง 46 นาที ส่งให้ สลักทิพย์ ฉลุยสู่รอบเมนดรอว์ ซึ่งกำหนดแข่งขันระหว่างวันที่ 5-10 ก.ย.นี้
       ด้าน "ณัฐ" ปรัชญา อิสโร นักเทนนิสไทย วัย 27 ปี มือวางอันดับ 5 และมือ 1,382 ของโลก ตีตั๋วสู่รอบเมนดรอว์ของประเภทชายเดี่ยวได้สำเร็จ หลังจากออกแรงหวดรอบคัดเลือกรอบสุดท้ายนานถึง 2 ชั่วโมง 29 นาที ก่อนปราบ จอร์แดน ชิว นักเทนนิสจากสหรัฐฯ วัย 22 ปี มือ 2,004 ของโลก ลงได้ด้วยการดวลซูเปอร์ไทเบรก โดย ปรัชญา เป็นฝ่ายชนะ 2-1 เซต 7-6 ไทเบรก 7-5, 6-7 ไทเบรก 5-7 และซูเปอร์ไทเบรก 10-7 สำหรับเมนดรอว์รอบแรก ปรัชญา จะพบกับ ลีโอ วิฑูรย์เธียร มือ 971 ของโลก จากญี่ปุ่น
       ในส่วนผลการแข่งขันคู่อื่น มีดังนี้ หญิงเดี่ยว รอบคัดเลือกรอบสุดท้าย นาตาชา แสงพระจันทร์ (ไทย) แพ้ ชรีวัลลี ราชมิกา ภมิดิปาตี (วาง 11-อินเดีย) 2-6, 1-6 มายูกะ ไอคาวะ (วาง 1-ญี่ปุ่น) ชนะ เทียนมิ มี่ (วาง 9-จีน) 6-2, 6-2 เมลิซา เออร์แคน (วาง 4-ออสเตรเลีย) ชนะ ชอย จี ฮี (วาง 13-เกาหลีใต้) 6-1, 6-3
       ชายเดี่ยว รอบคัดเลือกรอบสุดท้าย ณัฐสิทธิ์ กุลสุวรรณ์ (วาง 11) ชนะ ไฟซาล กามาร์ (วาง 2-อินเดีย) 6-4, 6-2 ฐานทัพ สุขสำราญ (วาง 4) ชนะ เคด เบอร์เรลล์ (วาง 13-ออสเตรเลีย) 6-4, 6-3 ศุภวัฒน์ แซ่อุ้ย แพ้ อี จุนฮยอน (วาง 8-เกาหลีใต้) 3-6, 2-6 วู ฮา มินห์ ดั๊ค (วาง 10-เวียดนาม) ชนะ ร็อบ เรย์โนลด์ส (วาง 7-นิวซีแลนด์) 6-2, 3-6 และซูเปอร์ไทเบรก 14-12</code></pre>
<!-- /wp:code -->

<!-- wp:image {"id":39002,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/IMG_3505-1024x683.jpeg" alt="" class="wp-image-39002"/></figure>
<!-- /wp:image -->