<!-- wp:paragraph {"align":"center","style":{"typography":{"fontSize":20},"color":{"background":"#c3d1d6"}}} -->
<p class="has-text-align-center has-background" style="background-color:#c3d1d6;font-size:20px"><strong>"ภัทราพร-วรรษชล"พลิกล้มคู่มือ 1 ยึดแชมป์ศึกเทนนิสชายหาดสาธิตกีฬายช.แห่งชาติ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาด ซึ่งเป็นกีฬาสาธิต ในการแข่งขันกีฬาเยาวชนแห่งชาติ ครั้งที่ 40 “ฉลามเยาวชลเกมส์” ที่เกรต้า สปอร์ต คลับ พัทยา จ.ชลบุรี เมื่อวันที่ 30 มี.ค.68 รอบรองชนะเลิศ ประเภทหญิงคู่ มีพลิกล็อค เมื่อคู่มือวาง 1 ไอริน ศรีไตรเฮือง กับ นันทพร ป้องปิด จากชลบุรี ถูกคู่มือวาง 2 ของรายการ ภัทราพร ทองพิทักษ์ กับ วรรษชล อินทิแสน จากสุพรรณบุรี ดับฝันคว้าแชมป์ ด้วยการต้อนชนะไปได้สำเร็จ 2 เซตรวด ด้วยสกอร์ 6-3 และ 6-4 ขณะที่ประเภทคู่ผสม นัดชิงชนะเลิศ เป็นการเจอกันเองของคู่นักตบเจ้าถิ่น ชลบุรี 1 ซึ่ง ปณชัย ชรัสเสถียร กับ อรปรียา อินเพ็ง คู่มือวาง 1 พบกับ ศุภกร เทียมสกุล กับ ไอริน ศรีไตรเฮือง คู่มือวาง 2 โดยแมทช์นี้เกมค่อนข้างสูสีทั้ง 2 คู่ต่างรู้ชั้นเชิงกันดีทำให้ต้องมีตัดสินกันด้วยซูเปอร์ไทเบรก และผลปรากฎว่า ปณชัย กับ อรปรียา อาศัยเกมตบที่เด็ดขาดกว่าเฉือนชนะไป 2-1 เซต ด้วยสกอร์ 6-4, 2-6 และ 10-8 คว้าแชมป์ทันที</p>
<!-- /wp:paragraph -->

<!-- wp:paragraph -->
<p>ด้านประเภทชายคู่ มือวาง 1 ของรายการ ซาเละฟรีรัส อัลมุฟาฏี กับ ปิยะภูมิ อินทร์ขาว จากกาญจนบุรี สามารถคว้าแชมป์มาครองแบบไม่ต้องออกแรง เมื่อคู่แข่ง ศุภกร เทียมสกุล กับ เสกศักดิ์ ช่างหนอง จากทีมชลบุรี คู่มือวาง 2 ขอถอนตัว หลังการแข่งขัน นายธานี แสนยาอุโฆษ กรรมการอำนวยการสมาคมฯ และประธานฝ่ายพัฒนาเยาวชน สมาคมกีฬาลอนเทนนิสแห่งประเทศไทย ในพระบรมราชูปภัมภ์ เป็นประธานมอบรางวัลแก่นักกีฬา</p>
<!-- /wp:paragraph -->

<!-- wp:image {"id":48549,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/486966080_1088101656686149_6450621759960881526_n-1024x683.jpg" alt="" class="wp-image-48549"/></figure>
<!-- /wp:image -->