<!-- wp:paragraph {"align":"center","style":{"typography":{"fontSize":20},"color":{"background":"#f4d3e8"}}} -->
<p class="has-text-align-center has-background" style="background-color:#f4d3e8;font-size:20px"><strong>"ธนภัทร"หวดคู่ฉลุยก่อนรองฯศึกยช.ไอทีเอฟเกรด1ที่น็อตติงแฮม</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสเยาวชนนานาชาติ สะสมคะแนนเยาวชนโลก ไอทีเอฟ จูเนียร์ เกรด 1 รายการ "เจ 1 แอลทีเอ น็อตติงแฮม อินเตอร์เนชั่นแนล" ซึ่งแข่งขันบนสนามหญ้า ที่เมืองน็อตติงแฮม ประเทศอังกฤษ เมื่อวันที่ 22 มิ.ย.ที่ผ่านมา "ต้นไม้" ธนภัทร นิรันดร นักเทนนิสเยาวชนชายมือ 1 ของไทย มืออันดับ 47 เยาวชนโลก มือวาง 11 ของรายการ ลงแข่งชายเดี่ยว รอบ 16 คนสุดท้าย พบกับ เจอราร์ด แคมปานา ลี นักหวดเกาหลีใต้วัย 17 ปี มืออันดับ 33 เยาวชนโลก มือวาง 8 ของรายการ ซึ่งผลแข่งขันเป็นดาวรุ่งแดนกิมจิที่คุมเกมได้ดีกว่าเอาชนะ ธนภัทร ไปได้ 2 เซตรวด ด้วยสกอร์ 7-6(5) และ 6-2<br>หลังปราชัยในประเภทเดี่ยว ธนภัทร กลับมาแก้ตัวได้ดีในประเภทคู่ ด้วยการจับคู่กับเพื่อนนักหวดชาวแคนาดา จาเด้น วีเกส มืออันดับ 27 เยาวชนโลก ที่เคยจับคู่กันผ่านเข้ารอบรองชนะเลิศแกรนด์สแลม "ออสเตรเลียน โอเพ่น 2022" ลงแข่งรอบสองในฐานะคู่มือวาง 5 ของรายการ ช่วยกันหวดเอาชนะ ไคราน มากีเมย์ จากสหราชอาณาจักร กับ ลูก้า โนวาโควิช จากเนเธอร์แลนด์ 2-1 เซต ด้วยสกอร์ 3-6, 7-6(2) และ ซูเปอร์ไทเบรก 10-5<br>ธนภัทร กับ จาเด้น ควงคู่กันผ่านเข้ารอบก่อนรองชนะเลิศ หรือ รอบ 8 คู่สุดท้ายไปพบกับ ฮิวโก้ โคคัวลีน กับ โฟนิกซ์ เวียร์ คู่นักหวดเมืองผู้ดี สหราชอาณาจักรต่อไป</p>
<!-- /wp:paragraph -->

<!-- wp:image {"id":32542,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/06/7F3EFAFF-4457-4E9D-8231-3CB2891047F8-768x1024.jpeg" alt="" class="wp-image-32542"/></figure>
<!-- /wp:image -->