<!-- wp:paragraph {"align":"center","style":{"typography":{"fontSize":20},"color":{"background":"#d4e6ee"}}} -->
<p class="has-text-align-center has-background" style="background-color:#d4e6ee;font-size:20px"><strong>"กมลวรรณ" สุดเจ๋งปราบเจ้าถิ่นรอบชิงคว้าตั๋วเมนดรอว์ ออสซี่ โอเพ่น จูเนียร์</strong></p>
<!-- /wp:paragraph -->

<!-- wp:paragraph -->
<p>"บัว" กมลวรรณ ยอดเพ็ชร นักเทนนิสเยาวชนไทย คว้าตั๋วไวลด์การ์ด รอบเมนดรอว์ แกรนด์สแลม "ออสเตรเลียน โอเพ่น จูเนียร์ แชมเปี้ยนชิพส์ 2025" ได้สำเร็จ หลังจากคว้าแชมป์หญิงเดี่ยว การแข่งขันเทนนิสเยาวชน "2025 Dunlop Road to the Australian Open Junior Championship" ที่เมืองยกกะอิจิ ประเทศญี่ปุ่น เมื่อวันที่ 15 พ.ย.67รอบชิงชนะเลิศ กมลวรรณ ซึ่งเป็นนักเทนนิสในโครงการ "แอลทีเอที อะคาเดมี่" มืออันดับ 73 เยาวชนโลก พบกับ นานามิ โกโตะ จากญี่ปุ่น ที่ปัจจุบันไม่มีอันดับโลก ก่อนหน้านี้อยู่ในอันดับ 1,202 เยาวชนโลก เมื่อเดือนตุลาคม ปีที่แล้ว โดยรอบก่อนหน้า นานามิ โกโตะ ได้เอาชนะมือวางอันดับ 3 ของรายการจากเกาหลีใต้มาแล้ว</p>
<!-- /wp:paragraph -->

<!-- wp:paragraph -->
<p>เซตแรก ทั้งคู่สู้ได้อย่างสูสี แต่นักหวดเยาวชนไทยเอาชนะไปก่อน 6-4 ขึ้นนำ 1-0 เซต เซตสอง กมลวรรณ เบรกเสิร์ฟได้ในเกม 4 ขึ้นนำ 3-1 แต่มาโดนเบรกคืนเกม 5 โกโตะ ไล่มาที่ 2-3 ก่อนที่จะมาแซงนำ 4-3 หลังจากนั้น กมลวรณ ไล่มาตีเสมอกัน 6-6 ต้องดวลกันที่ไทเบรก ก่อนที่ กมลวรรณ จะชนะไป 7-3 และชนะ 2-0 เซต 6-4, 7-6(7-3) กมลวรรณ ได้ไวลด์การ์ดหรือสิทธิพิเศษในการเข้าร่วมการแข่งขันรอบเมนดรอว์ แกรนด์สแลม "ออสเตรเลียน โอเพ่น จูเนียร์ แชมเปี้ยนชิพส์ 2025" ที่เมลเบิร์นพาร์ค ประเทศออสเตรเลีย ซึ่งจะแข่งขันระหว่างวันที่ 18-25 ม.ค.68 โดย กมลวรรณ นั้น เป็นนักเทนนิสที่ได้รับการสนับสนุนจาก PTT หรือ ปตท. มาอย่างต่อเนื่อง</p>
<!-- /wp:paragraph -->

<!-- wp:paragraph -->
<p>หลังจบการแข่งขัน กมลวรรณ ซึ่งเป็นชาวพระนครศรีอยุธยา กล่าวว่า ได้มาแข่งขันชิงไวลด์การ์ดที่ญี่ปุ่น เมื่อ 2 ปีที่แล้ว แต่ไม่ประสบความสำเร็จ มาถึงปีนี้ ดีใจมากที่ทำได้แล้ว ทำให้ตนได้สิทธิ์เข้าแข่งขันประเภทหญิงเดี่ยว รอบเมนดรอว์ ออสเตรเลียน โอเพ่น จูเนียร์ แชมเปี้ยนชิพส์ เป็นครั้งแรก หลังจากปีที่แล้วได้สิทธิ์เข้าแข่งขันเพียงรอบคัดเลือก ทั้งนี้ ต้องขอขอบคุณ PTT หรือ ปตท. รวมทั้งสมาคมกีฬาลอนเทนนิสฯ, เอฟบีที, โยเน็กซ์ เจแปน และที่สำคัญคือพ่อและแม่ที่สนับสนุนให้เดินทางมาแข่งขันในครั้งนี้ รวมทั้งขอบคุณโค้ชและเทรนเนอร์ของ "แอลทีเอที อะคาเดมี่" และโค้ชที่เคยสอนตนมาทุกคนขณะที่ นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ กล่าวว่า ขอแสดงความยินดีกับ น้องบัว กมลวรรณ ยอดเพ็ชร ที่ทำผลงานได้ดี จนได้สิทธิ์เข้าร่วมการแข่งขันรายการใหญ่อย่าง "ออสเตรเลียน โอเพ่น จูเนียร์ แชมเปี้ยนชิพส์ 2025" สำหรับ น้องบัว ถือเป็นความสำเร็จของ "แอลทีเอที อะคาเดมี่" ฉะนั้น หลังจากนี้สมาคมฯ จะให้การสนับสนุน กมลวรรณ อย่างต่อเนื่อง เพื่อเพิ่มโอกาสในการพัฒนาฝีมือและทำผลงานที่ดีต่อไป</p>
<!-- /wp:paragraph -->

<!-- wp:image {"id":46661,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/11/466598588_986835690146080_2398385277172362853_n.jpg" alt="" class="wp-image-46661"/></figure>
<!-- /wp:image -->