<!-- wp:paragraph {"align":"center","style":{"typography":{"fontSize":20},"color":{"background":"#e0e0e0"}}} -->
<p class="has-text-align-center has-background" style="background-color:#e0e0e0;font-size:20px"><strong>"กมรวรรณ"ควงนักหวดญี่ปุ่นทะลุตัดเชือกคู่<br>"พิมพ์มาดา"เป็นไข้ร่วงรอบ8คนศึกที่โฮจิมินห์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ สะสมคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ เกรด4 รายการ "J4 โฮจิมินห์ ซิตี้" สัปดาห์ที่สอง ที่เมืองโฮจิมินห์ ประเทศเวียดนาม เมื่อวันที่ 24 พ.ย. 65 รอบสอง ประเภทหญิงเดี่ยว พิมพ์มาดา ทองคำ เยาวชนวัย 16 ปีของไทย มืออันดับ 783 เยาวชนโลก รองแชมป์ในสัปดาห์ที่แล้ว กลับมาแข่งต่อหลังจากแมทช์นัดนี้ต้องเลื่อนมาจากวันที่ 23 พ.ย.จากการที่ฝนตกลงมาทำให้เกมการแข่งขันกับ จาง เทียน ซิน นักเทนนิสจีนไทเป มืออันดับ 1155 เยาวชนโลก หยุดลงที่ เซตแรก พิมพ์มาดา ชนะ 6-3 และเซตสองตาม 0-4 <br>ทันทีที่กลับมาแข่งต่อ พิมพ์มาดา สามารถพลิกสถานการณ์จากตาม 0-4 ในเซตสองกลับมาเฉือนชนะ 7-6 ไทเบรก 7-4 ส่งผลให้ผ่านเข้ารอบก่อนรองชนะเลิศทันที โดยจะต้องลงแข่งในวันเดียวกัน ตามโปรแกรมจะต้องลงดวลแร็คเกตกับ ฮา ยูน ซน นักหวดเกาหลีใต้ มือวาง 2 ของรายการ มืออันดับ 457 เยาวชนโลก แต่ปรากฎว่า พิมพ์มาดา มีอาการเป็นไข้ไม่สบายไม่สามารถลงแข่งต่อไหวจึงต้องขอถอนตัวอย่างกระทันหันทำให้ตกรอบไปอย่างน่าเสียดาย<br>ส่วนประเภทหญิงคู่ กมรวรรณ ก้อนศิลา กับ เซอิดะ เคนนะ จากญี่ปุ่น คู่มือวาง 1 ของรายการ หลังจากกลับมาแข่งรอบแรกที่ค้างอยู่กับ ไล ยู่ เผิง จากจีนไทเป กับ ฮา ยูน ซน จากเกาหลีใต้ โดยเซตแรกคู่ กมรวรรณ แพ้ 6-7(5) และเซตสองนำ 5-4 หลังกลับมาแข่งต่อคู่ของ กมรวรรณ พลิกกลับมาเฉือนชนะ 2-1 เซต ด้วยสกอร์ 6-7(5), 7-5 และซูเปอร์ไทเบรก 10-5 ทำให้ผ่านเข้าสู่รอบก่อนรองชนะเลิศที่แข่งในวันเดียวกัน แต่การแข่งขันถูกปรับระบบการเล่นให้กระชับขึ้นด้วยการเล่นระบบชอตเกมส์ <br>รอบก่อนรองชนะเลิศ กมรวรรณ กับ เคนนะ ก็ยังเล่นได้เข้าขากันดีอย่างต่อเนื่องจนเอาชนะ พิมพ์ลภัส ลิม นักเทนนิสไทย วัย 14 ปี จับคู่กับ โนเลนี่ เทโซ นักหวดวัย 15 ปีจากญี่ปุ่น 2 เซตรวด ด้วยสกอร์ 4-2 และ 4-1 ผ่านเข้ารอบรองชนะเลิศทันที<br>ขณะที่ พรนภัส หงส์จำรัสศิลป์ นักหวดวัย 14 ปีของไทย จับคู่กับ โคลิซ่า ซิตี ไมซาโรห์ จากอินโดนีเซีย ลงแข่งหญิงคู่ รอบแรก เอาชนะ โหง๋ หานห์ ฮอง กับ ธิ เหงียวน มาย ลินห์ คู่นักหวดเวียดนาม 6-1, 6-3 ผ่านเข้ารอบก่อนรองชนะเลิศต่อไป <br>ด้าน กัญจน์ชญา จูงวัฒนา นักหวดเยาวชนดาวรุ่งวัย 14 ปี ของไทยอีกคน ลงแข่งหญิงคู่ รอบแรก โดยจับคู่กับ โซฮินี ซานจาย์ โมฮานตี จากอินเดีย แพ้ จาง เทียน ซิน กับ เฉิน ยู่ หยุน จากจีนไทเป 4-6, 2-6</p>
<!-- /wp:paragraph -->

<!-- wp:image {"id":35147,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/11/317071155_513032854193035_5489497103400908169_n.jpg" alt="" class="wp-image-35147"/></figure>
<!-- /wp:image -->